text:
雖然唔係幾好聽,但叫Pizza仔始終比電單車薄餅速遞員嚟得啜核,我以前都係著住套風褸長褲Cap帽趕頭趕命送Pizza,見到My Tiny部Pizza車,認真百般滋味在心頭.
好多人或者會以為做速遞員就係揸住部電單車周圍去好似好爽,查實仲有好多廚房嘢要做,雖然唔知今時今日仲係咪咁,但當時我地出車前都會幫手搓吓麵粉等發酵,切肉粒,煲吓湯同埋摺外賣紙盒等等準備一日嘅工作,然後再到車場check車正式開工.一般黎講晏晝其實唔多客,但一做就好大單,除咗出車之外,如果太近嘅話我地通常都做埋「步兵」,一口氣拎完幾個保溫袋其實都幾係野.
從傍晚開始就進入我地工作嘅高峰期,鋪頭通常有同事會幫我地pack好一個個保溫袋,擺入尾箱插咗個電熱插就扭油開車,一車都至少2,3單,一夜都要走差唔多十轉八轉,如果同事唔生性執漏單嘅話行多幾轉都試過.終於係時候介紹呢部偉士PX200,佢同大部份電單車唔同嘅地方係佢係行手波,一開頭需要時間適應,也因為汽油未經完全燃燒,廢氣特別多,不過佢勝在爆發力強,俾多油成部車就衝出去,燈位起步尤其明顯,初初俾錯油更試過起頭,同一時間PX200亦好易因轉數唔夠中途死火,上長命斜認真攞命.
講返份工,危險性一定有,返風落雨最麻煩,第一係要著住套焗到成身汗嘅雨褸雨褲揸車已經好唔舒服,橫風橫雨送郊外更加有難度,一係大雨大霧完全睇唔到條路,一係就係大風吹到你過對面線,周不時仲有野狗追車尾,試過部車喺村屋群同村屋群之間條小徑度跪低咗,用腳撻撻咗半個鐘先著車急急腳返鋪.最危險嘅反而唔係郊外而係市區,有前輩就俾的士撞到拋出車外,住ICU都住咗好幾個月,托賴我無乜經歷大意外,惟一一次係落雨喺迴旋處派牌(冼低咗),好彩後面部巴士煞得切部車,唔係我都無機會喺度寫文同大家介紹車仔.雖然工作一啲都唔輕鬆,但勝在店舖上下夠團結,所以大家都Work得好close,堅似係一個大家庭.所以話呢,呢部My Tiny Pizza電單車又豈有不買之理?
如果你一心諗住睇Pizza secret嘅話可能會失望.最後想講句,Pizza仔又好,電單車薄餅速遞員都好,雖然係人工包埋,但同事們身水身汗將食物熱辣辣送上府上,就算唔俾貼士都語氣都可以客氣少少嘅.


c: text/html

text:
近排小弟呢幾個月,都收到唔少提問,特別喺香港用BNO申請咗德國簽證,但喺德國當地報到Anmeldung果陣,就拎咗張以下咁嘅樣嘅A4紙,之後唔知點算.
由於太多人問,至少成十幾單個案,所以小弟要寫呢篇文當FAQ.
呢張紙,叫Freizügigkeitsbescheinigung,德文意思就係自由出入證書,係併入你本BNO一齊用,如果你係BC,或者葡國護照,都會收到一樣嘅紙,因為德國唔會向EEA/EU國民發出Anmeldung並黐喺你護照度,取而代之係呢份嘢,你拎到呢份嘢後,就可以喺德國打工,讀書,無人會阻你.亦即係講,你己經運用咗EU Freedom of movement嘅權利.喺留德期間,只要護照仍然有效,就請你將呢張嘢同BNO一齊擺放.BNO喺德國可以住嘅,唔駛理果班五毛.
如果你拎住香港使館嘅簽證入德國,唔理學生VISA定Working Holiday,喺你拎到Freizügigkeitsbescheinigung果刻,你嘅簽證己經對你再無約束力,因為德國戶政部門己經當你係歐洲國民,德國人係唔會走去做違反歐盟條約嘅事.
後話:小弟謹謝一名居德多年朋友協助,他見證BNO由需要簽證到被承認為EU公民過程.

robotstxt: allowed

filter: keep


text:
等我比多少少BACKGROUND大家先,等你地認識我多D.我其實一直都係幫忙做EVENT PLANNING既,但因一個機緣巧合下,我就加入咗WEDDING PLANNING啦一行.
好多人都覺得我未做過,一定做唔到呢個咁大型既WEDDING.我係一個唔可以比人睇死既人,你越覺得我唔得,我就越要做得好.但我唔係一個PROFESSIONAL 既,每個ITEM只好更用心,盡量去聽CLIENT既諗法,多做一DD RESEARCH.將自己放入個新娘既想法到,FULFIL佢既要求,加入一D 之前既 EVENT PLANNING睇法,再加自己既一D想法.同埋,最好既係我都結咗婚無耐,我又係鍾意咩都親力親為,自己由頭搞到落尾,所以好清楚每個WEDDING 既細節係點.TURN OUT,大部份我聽返黎既FEEDBACK 都係話個婚禮好靚⋯⋯成個RUNDOWN 都好SMOOTH.
我開呢個BLOG 其實除咗想分享一下自己既生命,喺一般人覺得香港人只顧工作,無咩咁特別既有趣野做時.用我少少既小朋友睇法,令大家既生命可以喺我既小小睇法下,加多一DD色彩.
另外,就係我成日都覺得一個WEDDING,喺不同既BLOG到見到個個剛訂婚既女仔們,喺到好迷茫咁ORGANIZE自己既WEDDING.唔知大家有冇同感呢 🙂 我想講:
自己既WEDDING係可以自己一手一腳咁籌備的!!!
TRUST ME,我喺度會一步步咁分享下應該點簡單又輕鬆咁準備 ;);)
from we<3it juhh


text:
好多人都有密集恐懼症,見到密密麻麻嘅嘢輕就會周身唔自在,但一直採取嘅方法都係避而不見,見唔到就當冇事,所以今日就同大家分享兩個方法去克服密集恐懼症~(勇敢睇到最後)
首先我哋要了解返咩係密集恐懼症,密集恐懼症唔係一種病,而係一種利於生存機制嘅心理,有呢種症嘅人會對「排列密集」嘅事物感到嫌惡同噁心,嚴重者甚至需要食鎮靜藥.有研究估計有1000萬個人有密集恐懼症,以總人口不過6000萬人嘅英國為例,每6個人就有一個人有密集恐懼症,你身邊又有幾多位朋友有密集恐懼症?
對於密集恐懼症嘅產生,現今就有唔同嘅睇法.有科學家推論密集恐懼症是人類為咗逃避自己討厭嘅事物演化出來的自我保護機制,例如患者見到密集嘅圖案,就會聯想起蜘蛛,劇毒青蛙,毒蛇,水母等有毒動物身上嘅花紋,或者係一啲「孔洞」狀嘅事物,就會聯想起麻疹,傷寒,膿瘡.
另外又有專家推測,密密麻麻的圖案會激發人腦數學運算嘅潛能,如果我哋嘅腦袋唔能夠有效處理呢啲牽涉數學屬性嘅圖案,會無意間消耗咗好多能量同氧氣,令我哋嘅身體覺得唔舒服,唔知大家又比較相信邊個說法?
至於克服密集恐懼症嘅方法,其實好簡單,愈恐懼嘅東西,就愈要勇敢面對佢,只要「一直望」,望到唔會覺得唔舒服為止,另一個方法係可以嘗試將密集的物體「獨立化」,關注密集團塊中的單獨個體,就會比較容易接受,準備好就向下拉吧!
(最後小編表示,都係放棄克服了……)
圖片來自網絡圖片


text:
文:Purple弟弟
筆者由畢業到依家,二年間都轉咗五,六份工作,而當中有忙到你日日要OT嘅,都有hea到每日做兩三個鐘就做完一日嘢嘅,但我可以好肯定咁同你講,忙唔辛苦,冇嘢做先係最辛苦,以下係小弟嘅親身經歷!
延伸閱讀:
求知慾爆棚嘅職場新人
相信每個人初踏入職場,對公司每一個部門同整體運作都好感興趣,終於可以開始人生令一階段,大展拳腳!以做傳媒為例,你會想學點做好一個採訪,點寫到一篇引人入勝嘅好文;又會想學點樣影封面靚相,點樣由零開始拍好一條短片,條片點剪先好睇,你全部都想知,後生仔係職場上就係比人多一份對工作嘅熱情,乜都想親手學親手做!
而為咗滿足你自己嘅求知慾,自然會嘗試要求學更多,做更多,雖然會令自己工作量增加甚至OT,呢一種OT相信係最值得嘅,因為你唔係為做而做,你係學緊對自己份工有幫助嘅技能!
失去本能,點唔辛苦?
後生仔出自本能哋會憧憬未來,即使冇諗到要出人頭地,但最少都想做一個有貢獻,有價值嘅人.但你做一份hea工就好似係水族館嘅大白鯊咁,應該係大海探索嘅你,只可以係窄小空間無所事事,每日重重複複係同一地方,同一景觀,你會唔會想死?
當然會!所以其實現時根本無水族館可以睇到大白鯊,佢哋會不斷嘗試走出呢個人類為佢提供嘅「舒適圈」,直至撞到重傷,甚至絕食嚟了結自己生命.不過我哋從小就被教育要珍惜自己條賤命,所以惟一可以做嘅轉係轉工囉!
我唔驚搵得少錢,我驚嘅係我甘心做一個廢人…
讀咁多書人工得$13,000 每次聽到都想喊
延伸閱讀:


text:
「人生」
成功嚟兩個字應該係每個人嘅人生入面不斷出現.要成功有好多途徑,但係首先乜嘢係成功先?一個人嘅人生點先至算叫做成功?成功大學畢業,成功搵到份工,成功買到層樓,成功搵到個老婆,成功湊大小朋友,等等都應該係每個人聽唔少嘅嘢!不過你又點樣定義成功?其實成功好睇自己嘅價值觀,而好多時成功嘅定義係主流社會嘅定義.如果社會價值扭曲,成功嘅定義亦都會扭曲!
「成功」
究竟乜嘢叫做成功?你同我嘅定義都會有唔同,不過如果你問我依家點樣先至覺得成功,我諗我嚟刻未必答到你,因為我每個階段都有唔同嘅睇法.以前嘅成功好多時都會以自己嘅工作而作為標準,例如自己搵幾多錢,自己管理幾大嘅團隊,自己可唔可以用更短嘅時間去做到人哋做嘅嘢,等等.不過而家我真係唔知點樣去定義成功嚟兩個字,事關自己一啲都唔覺得有啲乜嘢稱得上為成功!
「品質」
當自己問乜嘢係成功嘅時侯,當然就會自自然然上網搵下其他人點樣去定義成功.人嘅一生可以控制嘅莫過於嚟八種資源:財富,信息,智力,品質,人際,健康,時間,空間.八種資源,我最認同嘅就係品質,因為品質係心理資源嘅一部分,而表露出嚟嘅部份就係每個人嘅人格同魅力.一個人無可能同時擁有嗰八種資源,而可以將所有資源用盡,其實靠嘅係人嘅品質.俗語話大事做人,做嘅就係指品質!
Also published on Medium.


text:
2015年6月28日星期日
主題之旅Schärding
例牌影吓對面河嘅德國.舊城中心可能知我到訪,有人喺雲梯影我喎.
舊城門
去參觀一間冇幾遠嘅啤酒廠.係今次呢個trip其中一個主題.
首先講吓歷史,有3D片睇.
入到黎呢度好大麥味.
啤酒成份.右下烘過嘅小麥就係for釀黑啤用嘅.
睇片介紹釀啤酒過程.
可以入廠睇.
因為冇乜留心,唔係好follow到以下呢幾個邊part係邊part工序.
Bierapotheke只係個名,同藥房冇關..
參觀啤酒廠一定有一杯啤酒試飲.
喺試飲呢度可以望落去入樽嘅地方. 又見人停晒手腳喇!!
33 則留言:
啤酒味道如何?回覆刪除回覆
我飲嘅Weisse Bier好有花味.刪除
見你到訪紅地毡都冇塊, 完全當你冇到啦XXD回覆刪除
沖繩既Orion啤酒廠都有得參觀.
又順便去買糧食啦你!回覆刪除回覆
喺to do list啦.刪除
機械生產,都唔需要點用人手啦.回覆刪除回覆
洗樽嗰part以我知都要個人喺度㗎.刪除
我怕釀啤酒陣味,有d酸酸臭臭回覆刪除
你地坐旅遊車呀, 唔駛開車, 就有份試飲, 否則, 開車無得飲.回覆刪除
咁落後仲用長臂超重機拍攝,下次用航拍,租車費仲貴過買部飛行器,王子要與時並進,咁OUT架.回覆刪除
釀酒時發出嘅麥味好香.回覆
航拍好多時都有新聞話失控,信唔過.刪除
又出巡, 真寫意回覆刪除
呢度係奧地利同德國邊境呀?回覆刪除回覆
係呀,過咗河就係德國.刪除
個舊城門好靚喎 :D回覆刪除
Bierapotheke只係個名,同藥房冇關 <--- 但下面一個個櫃桶,好似藥材舖執藥咁 :p回覆
好估佢係想人知飲啤酒對身體好.刪除
- 回覆
我飲嘅Weisse Bier好有花味,好飲刪除
建築屋頂有弧度好有心思! 啤酒好味嗎?回覆刪除
現在日本的出產的雖好味, 但有些擔心水源問題 ...回覆
我飲嘅Weisse Bier好有花味,好飲.刪除
有人喺雲梯影我喎>> 可能係叫大家小心呀 XD回覆刪除
我有去過睇過嘉士伯果個回覆刪除回覆
丹麥, google咗.刪除
唔係坐直升機影王子咩XD回覆刪除
麥味真係好香架!回覆刪除


text:
最近天氣飄忽不定,一時打風落雨一時又陽光普照,最慘嘅就係濕熱嘅天氣令人有種透唔到氣嘅感覺.呢啲咁嘅天氣,每日一行出街就汗流滿面,苦中之苦肯定莫過於入到地鐵要被逼聞住隔離大叔難聞嘅臭味.
其實汗臭除左係因爲天氣問題之外亦有好多其他因素影響,以下就列出5大影響體味嘅因素:
- 體溫升高
正如頭先所講,天氣濕熱真係好容易出汗.體溫上升會令身體產生油脂同汗水,所以天時暑熱都係搵個室内地方涼下冷氣啦.
- 體質
有啲人嘅體質本來就屬於容易出汗嘅體質,容易累積汗水及油脂從而產生汗垢.如果沒有及時清潔就容易產生體味.
- 油性皮膚
皮膚容易出油嘅你要小心啦.過盛嘅油脂係皮膚上積聚太長時間便會使身體散發出一陣油垢味.
- 進食過份濃烈的食物
過份濃烈嘅食物,例如咖喱,麻辣鍋,鴛鴦鍋都會使身體中嘅血液變成酸性.唔好以爲唔食以上食物就冇問題,如果係食肉獸嘅你都要注意!因爲進食太多肉類亦都會變成酸性體質,除左會受到蚊蟲喜愛之外仲會令身體產生異味.
- 生活習慣
終日食無定時嘅你要小心啦!熬夜同埋缺乏運動量係會令身體處於一個假性健康狀態.表面上一切都好健康,但其實身體内已經聚集毒素,所以如果覺得自己嘅汗味太過刺鼻,好有可能係身體發出嘅一個警號!
講完一啲會影響體臭嘅因素就當然要講解下點樣可以避免體臭啦.記得要睇埋下半部,咁呢個暑假出街就唔洗尷尷尬尬啦!
- 透氣
夏天盡量穿著一啲比較輕薄,透氣嘅衫.以家市面上有好多dry fit嘅服裝,除左運動時可以著,出街都可以著架.
- 勤洗手
容易出手汗嘅你一定要勤洗手!除左多洗手之外,記得要選用一啲可以抗菌嘅洗手液,不單止可以防止產生異味,仲可以同時抑制細菌孳生.
- 適當地洗澡
冬天嘅時候聽過有朋友話幾日先沖一次涼,但夏天如果可以的話還是每天至少沖洗一次比較適當.如果可以選擇有香味嘅沖涼液會更好不過!可以香噴噴咁出街,咁就唔怕臭親隔離個個啦.
- 攝取有助排毒的食物
都市人經常進食垃圾食物,不單對體臭,更對健康百害而無一利.建議一星期可選一天進行排毒日,多吃綠豆,薏仁,菇類,木耳,綠茶等食物.近期熱爆嘅紅豆水亦都非常有助排隊及去水腫.
- 使用止汗產品
雖然止汗產品治標不治本,但係控制體味不單止係對別人嘅一種尊重,亦係一個型男對自己應有的標準.唯一要注意嘅就係每次分量唔需要太多,以免阻塞毛孔.
希望以上資訊可以幫到大家解決汗臭嘅問題,汗臭唔單止會對別人造成尷尬困擾,更加會影響自己嘅形象,令自己苦惱.如果大家有咩問題都可以留言話比我知架.


text:
(聖誕百萬大獎賞)Despicable Me得獎者公佈:
恭喜Ronald Leung 可獲Despicable Me 一百萬遊戲金幣.
看看由他分享的破關攻略!
————————————————————————————————————-
Despicable Me 全攻略
Minion Rush作為Despicable ME既官方遊戲,大受大眾既歡迎,好多朋友都會玩呢隻minion rush,咁點樣先可以係朋友間突圍而出地拎高分呢?
要 高分首先要熟習場景先,minion rush有五個場景比你玩,耐玩性可以係非常之高.佢地分別係Hoilday Lab, Residential Area, El Macho’s Lair, The Mall同埋Minion Beach. 各自都有唔同既分別.
Hoilday Lab
作為minion lab 既經典場景,難度算最易,平日最緊要跟返香蕉行,盡量撞晒minion抬高個despicable bonus就冇咩大問題.留意有時轉彎轉右邊係會有banana party,拎左支banana vacuum就可以無限地吸香蕉,記得入去!話就話最易,但如果玩得耐就會有一排排會滾既炸彈出現,呢個對新手黎講簡直係惡夢,想解決既話轉一轉場景就得 (行右邊)
Residential Area
係minion rush既第二個場景,minion rush初期既時候得兩個場景,呢個就係其中一個.Minion會由地低上到地面,最大分別就係好多架車會頂住你!所以Tips就係盡量上車頂,因為上左 車頂就會有更好既視野,咁就冇咁易死.仲有就係呢個埸會多左好多加速器,如果自認反應唔快既朋友就唔好踏上去啦.
Residential Area最大困難相信係隻boss (cookie delivery),原因係隻boss同你上埋條路上面,唔似Lab咁分開,距離近左好多,留意返著架cookie車燈(即係佢會衝上黎)就要轉線,咁就冇咩難度.
El Macho’s Lair
呢個係係minion rush既第三個場景,最大特色係加入左Despicable ME 2既元素,佢最煩既地方係有火,而且火係會擋住你既視線,所以同Residential Area
一樣,盡量上頂,因為上左頂就會有更好既視野,咁就冇咁易死.同埋玩到後面會有時快時慢既minion滾過黎,所以要小心.呢一關都有banana party.只要轉右就有可能去到,唔同lab既係El Macho’s Lair 既banana party唔會加速,比你隻手指可以休息一陣.
The Mall
The Mall 係我最鍾意既一關,色彩鮮豔而且場景好靚,可以見得出開發團隊既心思,場景入面唔同既高高低低廣告牌係成個場既招牌特色,而且有機會入到戲院入面,有好精 彩既動畫比你睇,仲有好多得意既minion.難度方面呢關難度算最低,只要打醒十二分精神有時記得有高身廣告牌係滾過去而唔係跳過去就輕輕鬆鬆拎高分.
Minion Beach
黎到最後一關啦,Minion Beach重點係極多高高低低既障礙物,手指要郁得好快同反應要快,留意障礙物緊湊係呢關既特點,呢一關既banana party動畫好靚,你見到你彈到好高好高,加埋支吸塵機就就係架啦.呢一關既內容其實係同El Macho’s Lair個關差唔多,亦都係盡量上頂,更好既視野就冇咁易死架啦.
道具其實係極為重要既一樣野,如果想拎高分冇左其中一樣都唔會成事,所以岩岩玩既朋友記得每一樣都upgrade左一級先
Freeze Ray
極好用既道具,會把前面所有野射成冰,撞爆左仲有despicable bonus multiply個分,好過慢慢搵minion撞,所以有得升就升呢樣先,完左Freeze Ray仲有一小段無敵時間,爽過中六合彩
Banana Vacuum
Banana Vacuum係banana party作用最大,佢可以吸晒全部banana咁就可以快d買到新人物/升級道具,由於佢都幾重要所以升佢都冇妨
Banana Splitter
佢可以double所有banana,令到你拎一條變兩條香蕉,但係通常唔會出現係banana party同埋有banana vacuum既地方,所以其實冇乜用,通常都唔會升佢
Minion Shield
可以擋一次傷害,做back up之用,完左Minion Shield都有一小段無敵時間,
但係唔可以抵禦趺出街(lab既時候經常發生),所以得閒先升.
Minion Launcher
一開始可以飛一大段距離既道具,但係由於要用到coins買,如果唔係用信用卡買coins都幾難成日用,唔升都得.
Gru’s Rocket
話名火箭就緊係比你飛一大段距離既道具,仲可以拎埋banana,如果想拎高分就第一時間升呢樣啦!!用緊呢支火箭個分係爆上去,如果好彩拎到幾支火箭做friend list入面第一名都唔係難度.
Fluff unicorn
呢個神器係可以令你一時間拎到大量banana,但係分數就唔似火箭咁升咁快,如果冇乜錢可以升呢樣先,拎幾次夠你買隻新minion!
Mega minion
令你變大同埋拎到大量despicable bonus,如果本身despicable bonus夠大再加埋Gru’s Rocket個分係乘上去咁快,所以為左配合Gru’s Rocket既效果記得升埋呢件
人物方面有好多唔同minion,但其實好多都太貴/用coins買,所以大家搵一隻岩睇既就得架啦,我諗好多人都會用baby呢一隻,夠平又可以increase despicable score.
後記
呢一隻其實係一隻好social既game如果你login with facebook既話唔單止可以同friend有排行,仲可以challenge佢地個分,平時仲會有得撞佢地既minion拎despicable bonus.所以記得login with facebook呀!好玩好多架!
Follow Us On:


text:
不過咁,對於好多人嚟講,唔理係豬狼抑或龍馬,嗰兩位凸首候選人其實都只係爛蘋果,都揀唔落手.當然啦,絕大部分香港人都唔係選委,根本冇權揀.有部分人就好彩啲,可以揀選委,都叫做有間接嘅選擇權.而家就當你係選委,咁究竟兩個爛蘋果,你會點揀呢?
我當然唔係選委,亦冇權揀選委,要解答上述問題就只可以憑空想像.作為選委,投票取向不外乎基於兩個原則.一,根據界別選民意願去揀,扮演純粹代表嘅角色.二,按照主觀取向作選擇,咁係建基於選民嘅信任.熟優熟劣好難講,不過如果係後者,就應該清楚俾界別選民知道自己嘅理念,對下任凸首有乜要求.
正當兩位凸首候選人各出奇招,鬥個你死我活,另一邊廂嘅選委爭奪戰亦不惶多讓,進行得如火如荼.因為有朋友係某界別選民,我對該界別選委候選人嘅競選綱領都略知一二.大部分候選人嘅政綱都係由爭取業界權益出發,不過咁唔代表佢地冇政治取向,因為從佢地所屬政團或組織已經可以睇到.另外有三幾個就淨係表明自己嘅政治立場,並冇提及有關業界嘅議題.咁當然冇問題,其實都只係從一個較為宏觀嘅角度出發啫.不過其中有一位就比較特別,可以攞嚟講吓.
呢位候選人嘅政綱好簡單,重點只有兩個.一,只會提名同投票俾泛民嘅凸首參選人.二,如果凸首候選人之中冇泛民代表就會投白票.佢嘅理念係:等待中央祝福嘅參選人都係爛蘋果,與其用選票提高爛蘋果嘅認受性,不如以白票嚟表達無權者嘅不滿.
首先,我欣賞佢夠坦白,毫無保留咁表明自己嘅取向.不過對於佢嘅理念,我就不敢苟同.所謂「甲之蜜糖,乙之砒霜」,得到中央祝福嘅係咪就係爛蘋果,咁就見仁見智嘞.我只知道,基於客觀條件,得唔到中央祝福嘅凸首,對於絕大多數香港人嚟講,肯定係毒蘋果囉!相對於爛蘋果,毒蘋果可能好睇好多,好味好多,不過食咗會死人架!
仲有,如果凸首候選人當中冇泛民代表,係咪就應該頭白票呢?以白票表達不滿,只會喺一種情況下有意義,就係投票俾任何候選人都唔會起到正面作用.究竟實情係咪咁呢,投票俾爛蘋果真係一啲好處都冇?
就算兩位凸首候選人都係爛蘋果,都實會有一個比較爛,一個冇咁爛啫.如果想未來幾年,香港相對上會好啲,咪揀冇咁爛嗰個囉.如果想元旦七一遊行墟撼啲,就要揀比較爛嗰個嘞.咁點會話冇得揀呢,主要係睇你想要點嘅效果啫.話投票會提高爛蘋果嘅認受性,咁都講唔通,因為根本冇乜人會覺得呢個凸首選舉遊戲有認受性囉.而且以投白票表達不滿,亦冇任何意義.再下屆嘅凸首已經係由普選產生,以非理性行動嚟表達對一個即將被淘汰嘅制度嘅不滿,根本就係除褲放屁!講到尾,嗰位候選人只係想宣洩不滿情緒,態度非常消極囉!
要積極爭取一個選委席位,目的淨然係代表業界放棄爭取,咁嘅做法唔止消極,仲好矛盾添.與其採取放棄態度,不如積極啲為自己著想,用對腳投票啦!我指嘅唔係去遊行,而係移民囉!
如果呢位候選人成功當選,我對有關界別真係無話可說,對香港嘅未來亦會冇晒信心!至於呢個係乜嘢界別,我就唔講嘞,你地自己估吓啦!


text:
我屋企個工人成日唔記得幫ar b換片
-
chowkayee
我ar b幾個月大
兩公婆都返工
ar b都交晒俾佢照顧
有時收工返去
見到ar b包片片好重
問姐姐 姐姐先話唔記得換又或者bb痾多左所以重
但其實我點會唔知係佢唔記得左換
最近夜晚幫佢換片見到佢妹妹有d一粒粒同見紅
我諗同無勤換片有關
依家唯有定時定候打返屋企提姐姐
-
yu.yu.
唔好話姐姐..其實我自己湊有時都會唔記得
同埋有時佢飲完奶訓左又唔會整醒佢
-
chowkayee
yu.yu. said in 我屋企個工人成日唔記得幫ar b換片:
唔好話姐姐..其實我自己湊有時都會唔記得
同埋有時佢飲完奶訓左又唔會整醒佢
其實我都明 所以唯有自己做多小小打電話返去提醒佢
-
boboob
樓主可以用手摸下痾左嘅片夠唔夠乾爽 因為有d牌子唔夠乾爽就算痾少少都會up住 咁就好易敏感 我仔用緊日本個隻nepia Genki就算痾到好重佢表面都好乾身 未試過紅 所以要幫bb揀岩先得
-
mmimi
boboob said in 我屋企個工人成日唔記得幫ar b換片:
樓主可以用手摸下痾左嘅片夠唔夠乾爽 因為有d牌子唔夠乾爽就算痾少少都會up住 咁就好易敏感 我仔用緊日本個隻nepia Genki就算痾到好重佢表面都好乾身 未試過紅 所以要幫bb揀岩先得
Genki x2~~我個仔都喺用呢隻
even 便便都可以吸晒d水份 無咁難抹 不過最好當然喺勤力換片啦
我份人比較懶 買呢D野會上foodwxxx個網一次過訂 自己拎咁辛苦


text:
原籍契丹嘅香港足球國家隊隊員 白鶴 ,以香港國家隊教練由韓國籍香港人金判坤執教為理由退出,仲聲稱無關政治喎. 白鶴 呢啲友仔,應該喺香港足球國家隊除名,甚至應該剝奪佢嘅香港居民身份,原因好簡單,呢個人為香港敵國嘅利益,仇視一個百分百忠於香港嘅人,呢件事同叛國無異,唔用港奸嚟形容 白鶴 ,仲有第二個形容詞乎?
白鶴 完全唔尊重香港人嘅香港基本原則
由於香港無獨立主權,所以香港無法出一本自己嘅護照.但香港人,係嚟自五湖四海,好似我係原籍印尼,持英國護照,金判坤係韓國籍人士.所以乜叫香港人,就係不論國籍,膚色,血統,任何人為香港呢個土地盡忠,就係香港人.所以金判坤盡力教好香港國家隊,攞香港身份證,佢係大韓民國國籍都好,都係香港人.而大韓民國與契丹之間有乜爭拗,唔關香港人事,因為契丹係佔領香港,香港人好多人唔承認契丹喺香港嘅主權.香港嘅最大公約數,就係香港屬於香港人嘅香港,不分血統,種族,國籍.如果 白鶴 唔係呢一刻露出真面目,我都仲以為佢已經改為效忠香港.
依家 白鶴 咁樣仇視金判坤,不僅反映 白鶴 只係效忠契丹,唔配做香港人,而且佢公然為咗香港嘅敵國,仇視一個令香港國家隊能夠有國際地位嘅國家英雄,呢啲行為唔係叛國又係乜嘢?所以, 白鶴 日後如果想再入香港國家隊,我呼籲香港人強烈反對, 白鶴 夠種嘅,就退還所有香港嘅文件,包括特區護照同香港身份證,佢咁愛契丹就返契丹踢波踢飽佢.香港人應該大韓民國部署THAAD屬正當防衛,而金判坤對呢件事持乜立場,亦同佢喺香港嘅貢獻以及職務無關.反之, 白鶴 嘅位置空出嚟後,可以容納多一位香港土生土長,或者願意為香港盡忠盡義嘅人,成為香港國家隊嘅人,我相信將會為香港足球發展,帶來更大嘅好處.
由 白鶴 事件,依家明點解好多香港人,對新契丹移民對香港嘅忠誠諸多懷疑,一到呢啲關鍵時刻,佢地腦裡面嘅病毒立即發作,並且會對香港構成莫大嘅破壞.其他族裔人士對香港嘅忠誠,一定遠大於契丹裔人士,呢點係無庸置疑.如果唔係涉及種族歧視問題,我認為世界各國應該以特別嚴格嘅標準,看待契丹人嘅歸化申請.


text:
歐洲人係鍾意玩膠,用膠嚟解決大量歷史遺留嘅膠問題,前幾日我提出不如用香港高鐵掟落鹹水海嘅錢買希臘若干島嶼,點知英國解密一份文件,考慮將五百五十萬香港人撤到北愛爾蘭.
呢份文件個idea睇落好膠,甚至未實行過,咁你錯喇,呢份文件明顯故意流出,而且英國後面嘅預備工作做得差唔多,一旦香港出現大量BN(O)流亡嘅時候,呢個計劃就會實施.
北愛政府典型嘅語言文件安排.
好多左膠喺度話點解唔立即安排幾百萬香港英籍人士到本土定居,一方面,喺英殖民史上,未有過大批放棄咗嘅殖民地人民有計劃咁搬返本土,另一方面,將前殖民地人民搬返自己本土,安排不當會一鑊粥,睇法國阿爾及爾嘅人民就知,阿爾及爾,即係今天阿爾及利亞,獨立前係法國本土一部分(唔係海外省嚟),阿爾及爾人及後代全部有權揸法國護照自由往來法國本土,大家睇吓呢班友未有搞好融合,喺法國搞到幾大鑊粥出嚟.
英國政府喺北愛做咗好多預備功夫:
1. 安排部分香港人喺當地居住試水溫
2. Good Friday Agreement後,香港移民Anna Lo當選北愛議會議員
3. 唔少北愛政府文件,除咗愛,英兩語,仲提供粵語版本
4. BBC Northern Ireland提供粵語廣播
經過咁多試驗,連香港移民後代都喺英格蘭成為MP,而北愛嘅關係大為緩和,甚至己經有BN(O)後代喺北愛或愛爾蘭出生關係,因愛爾蘭同北愛爾蘭奇怪關係而成為Irish嘅時候(我唔詳細解釋,免有人玩膠),英國認為可以公開文件試水溫.如果英國人普遍無反應,呢個就係平權方案嘅藍本.
香港人因唔係信聖公會為主,好多係其他宗教,甚至天主教徒,一旦大量呢啲無宗教背景嘅親英派移入,會大大緩和當地因宗教製造嘅緊張,呢個緩衝作用對北愛係有用處.事實上,一旦中國出現大亂,大批難民出現,揸BN(O)果批及其後代或家屬,一定係英國硬食,其他國家,最多加拿大,美國同澳洲幫你收部分,除咗喺香港建立自治領(香港唔可能直接歸英,因為涉及改國號嘅膠問題,而呢個北愛計劃可以巧妙解決呢個問題),一定要有Plan B.而北愛,正係個Plan B真正目的地.
典型英國式放風,睇嚟有事發生緊.


text:
筆者因為種種原因,在人生中總共參加過十個ocamp之多,組仔,跟組OC,Ozc和組爸都曾做過.O camp季節在即,筆者希望趁這機會分享一點擔任組爸媽的心得,希望讓並非單純只為做獸父獸母的朋友作參考之用.
1. 組爸媽既最重要職責,就係組仔女玩得開心,並且有所得著; 淨係為自己玩得開心,不如自己同fd租渡假屋罷啦.
2. 無論任何一個組仔女令你性興奮,請係ocamp完左之後先好有進一步行動;做得組爸媽,就應該係camp期間對所有組仔女一視同仁,公平對待,唔係就會重複附圖果位豆腐爸爸俾人恥笑既悲劇.
3. 每個組仔女既性格,優點缺點都唔同,唔好強迫任何一個組仔女做佢唔想做既野,亦唔好單憑佢地投唔投入ocamp活動就論斷佢地既為人.
4. 組仔女可以唔投入,但做得組爸媽就有責任自己玩得high玩得放,等組仔女可以安心咁同你一齊hyper,當然前提係如果佢地想既話.
5. 任何有關集體決策既遊戲或活動,記住放手俾組仔女自己傾同決定;就算出錯,輸game都好,都係一個難得既學習機會.搞清楚自己角色,千祈唔好takeover屬於組仔女既迎新營.
6. 無論班組仔女有幾乞你憎,ocamp完之前千祈唔好棄佢地於不顧.完左ocamp後搞唔搞或者出唔出席re-u你有你自由,但係一日個camp未完,你身為組爸媽既責任都仲係度,camp未完就唔理組仔女,會令未正式開始大學生活既佢地對大學有一個極差既印象.其實佢地有咩待人接物既問題,你大可以用師兄師姐既身份,心平氣和咁同佢傾下.
7. Camp開始之前,諗下呢兩個問題:“Freshmen想得到d咩?”同埋“我想令freshmen得到d咩?” 心中準備好自己既答案.


text:
成日出食譜, 都唔得要講下我去過d 地方, 我哩個blog係要介紹美食, 亦要介紹下好地方先得嘛
今次我介紹哩個地方比較僻, 係montreal一個滑雪勝地 -- Mont Tremblant
哩個地方真係一年四季都開, 佢有一個自己管理既小村莊, 其實係一個遊客重點, 入面有好多柏文式既酒店會所, 商店, 食肆等, 而且當然唔小得一個可以滑雪既雪山啦
我03-06年, 每年冬天都會同朋友去哩到住幾晚, 渡過一個周末咁, 當年有個friend識人可以用賓館價錢住5星酒店, 試過有年10人住係一個酒店房, 逼就係逼d, 但真係好開心好熱鬧
而家無去好耐啦, 個優惠酒店房已出售, 所以無再去啦, 哈哈
如果大家有機會去哩個地方, 我會建議秋天或冬天先好去, 秋天景色最靚, 又清涼, 真係好正, 冬天滑雪渡假就一流啦
等我帶大家參觀下啦, 去片
圖1: 哩張相係酒店房影架, 你睇下左面白色地方有幾多人滑雪, 當時係早上8點咋
圖2: 哩個係酒店個泳池, 左上面細細個係暖水池, 我太太當年就係到浸水, 但出面就落緊雪, 個feel真係好正
圖3: 坐纜車上雪山, 真係幾高下, 當年我剛學完1個小時滑雪, 就膽粗粗上山頂滑雪啦
圖4: 當年學左1個鐘滑雪, 唔跌就奇啦, 你睇我當年個樣幾後生
圖5: 係村入面唔係有好多好野食, 哩個一pet 既就叫做出面既蜜桃甜餅伴雪糕啦
圖5: 藍莓紅莓甜餅, 去mont tremblant 一定要去試呀


text:
姓乜的好聽的名字有哪些呢?名字是孩子一生中最忠實可靠的朋友,無論春風得意,抑或秋雨梧桐,名字都與孩子相依相守,不離不棄.那姓乜的寶寶該如何取名才好聽,下面由姓名網為大傢介紹,姓乜的好聽的名字!
姓乜的好聽的名字
(1)姓乜的好聽的男孩名字
乜大倫 乜浩壯 乜韞傑 乜嚴霄 乜韻心 乜添銘 乜浪舟 乜開露 乜博航 乜奕凡 乜華建 乜一忙 乜欣榮 乜若渲 乜鏵月 乜澤一 乜輝煌 乜鈺 乜繼優 乜苓福 乜束 乜朵朵 乜梏 乜鋮躍 乜伽麟 乜甸甸 乜曉晗 乜國棟 乜璽陽 乜知樂 乜博恒 乜海哲 乜寧馨 乜樂傑 乜樹平 乜澤雨 乜雪峰 乜章同 乜曼爾 乜曉姍 乜琬忻 乜羽昕 乜寧暄 乜婕娣 乜紫淇 乜字馨 乜賢齊 乜曦 乜金銀 乜小彬 乜一蔓 乜莘人 乜天顥 乜玉蓮 乜柯蘭 乜文諾 乜漢斌 乜錦程 乜懷民 乜海 乜鴻鑫 乜欣洹 乜毅武 乜亞亞 乜昕然 乜傢央 乜宇凡 乜恩軻 乜梁純 乜瑞琦 乜雯斐 乜嘉欣 乜秋瀅 乜汀月 乜玉新 乜洋瑞 乜麗寧 乜劉 乜肇天 乜淵淵 乜彩雲 乜傳琦 乜仔 乜文均 乜顯政 乜正平 乜艷傑 乜子洋 乜惠灃 乜來福 乜辰 乜鳳平 乜漫 乜敏鈞 乜陽瑞 乜文月 乜燁珈 乜振峰 乜淵 乜偉 乜逸誠 乜子軒 乜蒂麒 乜計洵 乜淑堅 乜傢葵 乜靖琪 乜昭琿 乜雲秀 乜維博 乜江皓 乜若愚 乜佳儀 乜單 乜文青 乜雯 乜璦爾 乜子然 乜旭 乜言辰 乜金菊 乜子墨 乜舒晴 乜山川 乜閏宇 乜永純 乜瀅瀅 乜佩卿 乜芮思 乜兵華 乜彥卿 乜孝群 乜戀欣 乜閔 乜浩 乜德男 乜敏彥 乜小媚 乜偉平 乜靈 乜艷勤 乜文剛 乜素清 乜雨晗 乜曉旭 乜凝翼 乜曉臣 乜雨姿 乜達偉 乜海洋 乜雨宸 乜一飛 乜為華 乜天幸 乜工 乜詩晨 乜蘭谷 乜雪濤 乜英林 乜禹龍 乜孟希 乜海洛 乜秀華 乜曦 乜厚霖 乜濤 乜禮敏 乜文仲 乜鳳 乜笑倪 乜小二 乜博煥 乜縈 乜倍秀 乜望兆 乜芷晴 乜朝極 乜敬賢 乜思彥 乜右信 乜詩雨 乜嶼 乜健雯 乜鼎睿 乜利
乜妃 乜重運 乜鼎峰 乜志毅 乜歆 乜海予 乜天豪 乜凌情 乜嗚秋 乜璇鈺 乜鋒蘩 乜宇 乜蔓寧 乜嘉為 乜愛平 乜緒鳳 乜開翊 乜曉榮 乜德江 乜淤泥 乜乃淼 乜文央 乜冠東 乜周平 乜劉鈴 乜若詩 乜子楚 乜嘉辰 乜僖海 乜鯤龍 乜子海 乜鍇源 乜真 乜珍華 乜剛 乜申 乜紫彤 乜人正 乜明書 乜彬 乜建寧 乜力華 乜育晗 乜紋碩 乜齊城 乜峰波 乜恣銘 乜為軍 乜建洋 乜玉蘭 乜國釣 乜雪開 乜峻琿 乜大 乜伊非 乜秉君 乜國軒 乜城熙 乜琰珍 乜榮寶 乜伊諾 乜愛 乜渺渺 乜瀅爍 乜傢順 乜宸曦 乜造謠 乜薄欽 乜辰飛 乜傾禹 乜東寶 乜正宇 乜生青 乜汝 乜木生 乜懿 乜雨煊 乜思渺 乜葉凡 乜偉 乜詩 乜姚 乜靈傑 乜會筠 乜廣普 乜炅朕 乜鑫鑫 乜曦閣 乜安國 乜室忠 乜佐賢 乜果果 乜茗彤 乜慧嫻 乜壯 乜文健 乜瑞華 乜要闖 乜翌洋 乜巖波 乜發戰 乜蘄濠 乜雅居 乜紅香 乜超凡 乜春來 乜世紳 乜柏 乜世釤 乜阿龍 乜振禹 乜崇良 乜溢欣 乜淇竣 乜致鈞 乜雨非 乜國華 乜唐浩 乜海偉 乜海彬 乜群安 乜大森 乜俞柏 乜瑞琪 乜葉彤 乜傑洪 乜哲勝 乜泳銓 乜一菲 乜子洲 乜瑞鑫 乜國蘭 乜俊寧 乜擇鄰 乜澤川 乜慶蘢 乜吉 乜聖楠 乜龍蘇 乜熙安 乜乾海 乜晨錫 乜品正 乜俊煜 乜書姍 乜恩希 乜崇銘 乜曉明 乜紅宇 乜丹 乜志敏 乜一煥 乜治軍 乜昱 乜乙敏 乜紹平 乜哲 乜益滔 乜盛 乜彬森 乜勝勇 乜郅然 乜錦琪 乜萬坡 乜維桉 乜禧兒 乜惟茵 乜墉 乜騁浩 乜藝 乜帥 乜聞多 乜奕煊 乜璐 乜震 乜海雅 乜曉鳳 乜洪明 乜政昆 乜苑玫 乜英邕 乜拓江 乜澄逸 乜人纘 》》還是沒有找到滿意的名字?不妨問問大師.
乜銘雨 乜奕澤 乜瀟駿 乜綺林 乜勰 乜孜永 乜翹薇 乜斯涵 乜暖暄 乜寧靜 乜建雲 乜永平 乜越 乜宣藝 乜越 乜曉涵 乜福亮 乜兵 乜凌劍 乜耀華 乜增校 乜草 乜洪平 乜珊 乜嘉溢 乜紅俊 乜思絲 乜江二 乜傳良 乜忠鼎 乜沅何 乜芳鈺 乜溢卓 乜程成 乜梓煜 乜餘輝 乜雪洋 乜權偉 乜雲濤 乜清波 乜心子 乜淑之 乜國亮 乜奕杭 乜新星 乜光鑫 乜卉 乜晗煬 乜娓娓 乜沛琛 乜智慧 乜子峰 乜成祥 乜檜賢 乜朝均 乜粉腸 乜靖珊 乜蕭童 乜少蕾 乜焯勾 乜弈霖 乜函 乜春蓮 乜克萌 乜庭盛 乜允哲 乜林傑 乜詠 乜珠 乜允 乜宏佳 乜芷萱 乜涯 乜嗇 乜海濱 乜啟瑞 乜之劍 乜梓墻 乜振瀟 乜繼宗 乜晏青 乜馳 乜梓辰 乜俊珍 乜於晴 乜麒 乜兆洋 乜晗 乜健君 乜天熙 乜連俊 乜凌茜 乜和采 乜雯姝 乜關鸚 乜博天 乜恩淇 乜元林 乜翌延 乜閔梵 乜睿成 乜彬 乜周禮 乜開元 乜霄 乜錦川 乜招弟 乜澤宇 乜馥菲 乜岸吟 乜振中 乜佳河 乜賀粼 乜擇 乜立生 乜亦晗 乜韻彥 乜昭燁 乜琰一 乜成鑄 乜勁縈 乜凌彤 乜鳳雲 乜輝 乜智翔 乜羽菡 乜效潘 乜地 乜安雯 乜采九 乜梓航[1] [2]
(2)姓乜的好聽的女孩名字
姓乜的好聽的名字
乜明莉 乜青紅 乜馨怡 乜立玲 乜杲文 乜倩涵 乜翠琳 乜明燕 乜晶麗 乜春英 乜恒燕 乜嫻艷 乜國娜 乜秀怡 乜嬋 乜浩冉 乜彥紅 乜劍萍 乜淑燕 乜文倩 乜戴娜 乜莉 乜寶萍 乜靜文 乜致文 乜彩萍 乜雅文 乜阿梅 乜熠穎 乜培紅 乜妙倩 乜裴 乜安怡 乜瑞玲 乜秀 乜慧穎 乜裴奇 乜韶文 乜維麗 乜喜艷 乜西芳 乜亦冉 乜怡音 乜洪潔 乜燕 乜詩怡 乜姊琳 乜靈玲 乜若芬 乜茹 乜彩英 乜莉秀 乜妍潤 乜鈴琳 乜妍玄 乜嘉悅 乜天紅 乜佳文 乜娥霖 乜邦萍 乜智瑩 乜澤文 乜敏芬 乜味花 乜清悅 乜玉英 乜小冉 乜婧賢 乜招娟 乜悅盈 乜熙媛 乜木美 乜麗娜 乜喜秀 乜彩麗 乜婷筠 乜翊琳 乜舒琳 乜婭平 乜宇婧 乜翠娟 乜靜萍 乜瑞娟 乜翰文 乜婧柔 乜婧斐 乜世玲 乜祥文 乜龍艷 乜莉燕 乜盎冉 乜婧伊 乜欣倩 乜艷芳 乜德萍 乜薇潔 乜旭玲 乜翠瑩 乜詠琴 乜秋梅 乜悅洋 乜寶穎 乜柔美 乜丹雪 乜湘婧 乜海英 乜娜拉 乜陽花 乜玉娟 乜三梅 乜銀霞 乜娟俠 乜煒琴 乜蔚麗 乜玉花 乜全英 乜希怡 乜愛琴 乜國娟 乜白玲 乜俊妹 乜巫麗 乜巧紅 乜茹斐 乜建芳 乜鈺婷 乜利婭 乜德文 乜東芳 乜佃英 乜倩蕾 乜超紅 乜利芬 乜玲玲 乜芷英 乜衛芳 乜新花 乜翎霞
乜靚穎 乜西娟 乜若怡 乜玉麗 乜愛婷 乜艷 乜煜媛 乜志紅 乜碧艷 乜黎紅 乜悅楨 乜清茹 乜秀芬 乜辛瑩 乜妍清 乜肖媛 乜軼婷 乜雪梅 乜鑫怡 乜欣冉 乜慧娜 乜衡悅 乜玉芳 乜少梅 乜昌玉 乜毓婷 乜婧恬 乜添文 乜勝瑤 乜倩瑋 乜曉妍 乜朝倩 乜駿紅 乜道玉 乜芹英 乜帝銜 乜梓瑛 乜夢琳 乜宜芳 乜曉紅 乜妹 乜梅 乜嬡倩 乜盛琴 乜心怡 乜興紅 乜秀爾 乜萍 乜李艷 乜憶茹 乜大文 乜彤芳 乜小玉 乜若瑩 乜繼紅 乜秀彤 乜言怡 乜禾美 乜靜麗 乜愛英 乜建文 乜蜀娟 乜惠紅 乜京潔 乜巧英 乜沅艷 乜薩怡 乜媛 乜子艷 乜艷蓉 乜飛霞 乜偉娜 乜潔文 乜媛媛 乜發玲 乜彥琳 乜宇文 乜允婷 乜卓瓊 乜靜萍 乜沙玉 乜新穎 乜淑霞 乜淑雪 乜希文 乜潔 乜絲潔 乜悅由 乜悅悅 乜鬱雪 乜琳浩 乜德芳 乜韻輊 乜銘 乜麗 乜江玲 乜景艷 乜悅丹 乜少瓊 乜龍玉 乜丹麗 乜建芬 乜馥媛 乜書瑤 乜蓮雪 乜秀彤 乜歆怡 乜春莉 乜丞琳 乜慧穎 乜期穎 乜翠麗 乜妙琳 乜莘婭 乜紈婷 乜琬琴 乜英 乜朱妍 乜悅萱 乜維梅 乜鈺茹 乜懷玉 乜世梅 乜焱妍 乜曼玲 乜予玉 乜依倩 乜婭萱 乜婷元 乜澤文 乜卓婷 乜作萍 乜燕莠 乜素媛 乜祿娜 乜俊麗 乜俐梅 乜氦萍 乜淀婷 乜雪梅 乜韶芳 乜秋娜 乜飛娜 乜漣芬 乜寧紅 乜婧鎵 乜倩姍 乜傑麗 乜蘆燕 乜雲婷 乜青芳 乜飛瑤 乜怡銘 乜嫣函 乜倩婷 乜錦紅 乜粒麗 乜依萍 乜碧英 乜露潔 乜彩芬 乜麗梅 乜怡榮 乜海麗 乜惠怡 乜瓔艷 乜彩怡 乜玉霞 乜紫穎 乜愛娜 乜儼梅 乜蘇瑤 乜麗潔 乜軼婷 乜錦玲 乜勤英 乜怡秀 乜宏文 乜慧艷 乜平婷 乜雅娜 乜子娜 乜林玉 乜加玉 乜惠文 乜穎茹 乜錫燕 乜蓉苑 乜舒瑩 乜燕紅 乜雁莉 乜嫻婷 乜傳文 乜宣怡 乜妍鑫 乜妍卉 乜廷茹 乜紅霞 乜晗琳 乜蓮娥 乜馨秀 乜慧芬 乜新娟 乜雪娥 乜倚瑩 乜秀艷 乜婧 乜紅燕 乜凌妍 乜鳳花 乜怡萌 乜榮英 乜已婷 乜煥英 乜悅如 乜彩艷 乜一紅 乜芬榮 乜婭林 乜素霞 乜燕軍 乜琳芝 乜曉艷 》》還是沒有找到滿意的名字?不妨問問大師.
乜柔媛 乜學英 乜嘉娜 乜叢花 乜江婷 乜文萍 乜子茹 乜凡媛 乜愛莉 乜欣冉 乜新怡 乜美娥 乜海霞 乜楚琴 乜希雪 乜婭冉 乜躪婷 乜恩霞 乜嘵霞 乜亞琴 乜小婷 乜倩兮 乜旖蓉 乜素梅 乜天瑩 乜夢媛 乜雪芳 乜利麗 乜卿琳 乜唐麗 乜若潔 乜翡霞 乜肖霞 乜夢玲 乜欣茹 乜秀芳 乜絮瓊 乜敏娜 乜烈文 乜夕倩 乜小英 乜艷蓉 乜張艷 乜紀紅 乜林芬 乜南萍 乜衛紅 乜開紅 乜鈴雪 乜旦英 乜海娜 乜秀麗 乜可英 乜蓉 乜建瓊 乜琳夏 乜艷紅 乜志秀 乜婀淼 乜俊梅 乜淑瑤 乜偉麗 乜燕霆 乜新玉 乜詩瑩 乜迪美 乜婷青 乜娜拉 乜怡瑩 乜琴迪 乜其紅 乜浮艷 乜坤娜 乜賀娟 乜婷雨 乜卉芬 乜嘉怡 乜淑霞 乜懿萍 乜浩潔 乜振玲 乜秋霞 乜建玲 乜芳 乜美霞 乜映紅 乜小琴 乜思怡 乜木文 乜櫻花 乜鈺婷 乜雪玲 乜玉花 乜翠琴 乜寶娟 乜志梅 乜妍冰 乜嘉玲 乜炳妍 乜於飛 乜鵬飄 乜妹 乜鷺瑤 乜孟雪 乜銘冉 乜芝玲 乜志穎 乜俊英 乜怡軒 乜偉麗 乜心欣 乜雪婭 乜莉妃 乜熳妍 乜愛萍 乜鍵玲 乜智芳 乜傢美 乜琴瑟 乜美 乜曼娜 乜灝文 乜茂瓊 乜玲彪 乜妍 乜蓓瑩 乜秀玉 乜長英 乜麗紅 乜怡慧 乜愛霞 乜宇娟 乜素琴 乜霞飛 乜軒婷 乜樹霞 乜茹琪 乜怡雪
乜(Niè)源出有三:
1,出自姬姓,以地為氏.春秋時衛國大夫食采於乜城,以地名為姓.
2,出自蕃姓,蒙古族後代.據《通志?氏族略》和《山左詩集》雲:“番姓,望出晉昌,趙郡.”明代蒙古族瓦剌部首領叫作也先,他於明正統十五年時攻打明朝,失敗後與朱明王朝和好,他的後人有的進入中原,定居於山東境內.明時有人曾把“也先”誤寫作“乜先”,也先的子孫與漢人融合,改姓為乜姓,故《山左詩集》載:“山東之乜,系也先後所在.”
3,回族姓氏之一.主要分佈在西北地區.(見《中國回族大辭典》)(責任編輯:八字免費算命網)[1] [2]


text:
香港 公廁 嘅服務水平,其實大家都心中有數,特別係食環署啲 公廁 ,果啲衛生同設備水平係十分之cheap,但上水花園嘅 公廁 居然要造價成千萬,呢件事就十分之詭異.如果政府唔解釋清楚,其實大家可以要求廉署介入,或者審計署介入,搞清楚發生乜嘢事.
公廁 點解要成千萬?圍標定係點?
其實香港啲廁所,你都可以假設係用最平價錢嘅料,男廁兩個座廁,三個尿兜,女廁四個座廁.條數咁計
我俾你計瓷磚,水泥,掘路,移轉設備等費用,邊度嚟要成千萬,點解最初會估算係一百六十萬,然後超支十倍出嚟.我相信一百六十萬,係成件事嘅真實價值,跟住啲錢,就已經係一個謎嚟嘅.所以呢件事,審計署同廉署有必要介入審核帳目就係咁解,一係有人做錯決定,一係根本係成個掠水局,有堆人幾百萬就咁袋袋平安,典型嘅懷疑貪污事件.
而成件事最可疑係,呢項古惑工程,係由柯倩儀,王潤強同黃宏滔三位土共議員提出,而柯倩儀同黃宏滔兩個嚟自天平邨嘅議員,都有涉及業主立案法團以懷疑交換利益手段攞授權書嘅行為,呢種行為,好多時都同圍標有關,做得 公廁 呢啲細工程,都係一啲細嘅工程公司,唔通果啲食慣高鐵大茶飯嘅公司,同你砌個千萬 公廁 咩,啲錢真係攞嚟攝牙都唔夠.而力主呢項工程嘅王潤強,正正因為圍標問題,被曾經擔任廉署調查主任嘅林卓廷打沉咗,你話呢單嘢無古惑,我真係唔係好信.
啲記者質疑個 公廁 同更衣室有無人用,嚟質疑個千萬 公廁 ,呢個方法未必work,新界好多鄉村都有無乜人用嘅 公廁 ,但呢啲 公廁 ,一方面係居民一旦個廁所有乜冬瓜豆腐果陣,作後備用途,另一方面,郊遊人士等等,都可能用到 公廁 .所以,成件事嘅追擊目標,係成個工程嘅帳目,仲要係好詳細嘅帳目,一定要攞出嚟仔細研究,唔能夠就咁算數.而呢個豪華 公廁 ,應該有一大堆謎團等住大家去解答,無理由就咁算數.


text:
大家都知,我一向對Content Farm係反感,而近排有個想扮 9gag 嘅 content farm,叫 笑L咗 ,係咁喺facebook賣廣告,我覺得好奇怪,因為Content Farm好少會賣 Facebook 廣告.所以令我對 笑L咗 由邊班人經營好有興趣,但都可以幾肯定唔係大榴槤.
笑L咗 持有domain係新浪香港
要查 笑L咗 實際持有,梗係查WHOIS,而Godaddy Whois雖然好多資料冚埋咗,但好奇怪,係有商戶資料查到,如下圖
咁根據個地址,查實好易查到呢間嘢嘅背景,無錯,間公司嘅地址同電話,同新浪香港完全一樣.
連新浪香港呢啲契丹公司,都要用呢啲遮遮掩掩嘅方法搞 Content Farm ,我只會諗到兩樣嘢,呢兩樣嘢都係十分之唔健康,我認為呢類大公司撐腰嘅內容農場,比香港經濟日報集團果啲網站仲要衰多兩錢重
- 係咪用 笑L咗 呢啲高登式內容,想重覆「時聞香港」,「BB頭看世界」嘅模式,暗中散播中共嘅有毒政治宣傳,如果係咁嘅話,我嘅答案好簡單,你有like 笑L咗 係要即時unlike,又有錢賺又要搞政治宣傳嘅生意,點解要益呢啲粉腸.我相信新浪香港故意唔將 笑L咗 同新浪香港有關係呢點隱暪都係呢個原因.雖然新浪香港都好唔L愛中國,唔用阿里巴巴,或者中國移動,反而用係HKNET嘅IP,即係NTT香港,有錢都俾日本仔賺,笑咗.
- 笑L咗 果啲笑話,係咪自己原創,定係左抄右抄. 9gag 可以生存,因為 9gag 唔係 content farm, 9gag 係有投入喺內容創作.但 笑L咗 啲內容喺邊度嚟,你見連新浪個名都唔肯出嚟,係咪怕一旦有乜問題,就俾人直接claim到去新浪香港分公司?
但無論如何,新浪又好,香港經濟日報又好,新傳媒又好,呢種投身內容農場嘅做法,不單有損香港傳媒生態,而且亦都嚴重內容廣告市場,本來網上廣告可以養好多唔同嘅小型網媒或傳媒,依家中共嘅做法,我覺得真係過於不擇手段,而回應呢種手段嘅方法,亦唯有公開杯葛呢啲內容農場.


text:
香港啲環保塔利班,有時真係十分之難頂,喺 垃圾徵費 問題上就尤其明顯.地球之友嘅朱漢強話, 垃圾徵費 水平同南韓,台灣差唔多,係中產負擔得起嘅,所以唔會係問題,呢啲友仔為咗「環保」,政府嘅措施幾白痴都撐,上次停車熄匙係咁,今次 垃圾徵費 都係咁,十分之難頂.
垃圾徵費 係雙重課稅
台灣同南韓可以行 垃圾徵費 嘅大背景係台灣同南韓無類似差餉,或者市鎮理事稅之類嘅嘢,所以清理垃圾由一般人稅收支付,唔係用者自付,本身就唔公義,所以就隨袋徵收費用,並且有大規模嘅垃圾分類系統配合.願意做好垃圾分類嘅人,就有俾少啲垃圾袋費嘅「回報」,唔願意嘅,就要俾多啲錢自己買膠袋.喺台灣同南韓嘅處境, 垃圾徵費 係合理而最少交易成本嘅做法,至少行政費用係唔貴嘅.
但香港唔係呢個情況,香港市政局前身係潔淨局,用嚟支付潔淨局費用叫差餉,實際上,差餉唔係去咗差佬袋,係用嚟清潔城市,即係 垃圾徵費 ,除非依家即刻廢咗差餉,改行台灣,南韓模式嘅隨袋徵收,用者自付制度,否則就係雙重課稅,我明明俾咗垃圾清理費用,點解要我俾多次先,成件事變得十分之唔合理.呢班環保塔利班,究竟仲有無課稅公義嘅問題,仲未計呢類同收入無關嘅間接稅,係根本累退稅制,對基層完全唔公平.
香港嘅環保膠之所以乞人憎,因為佢地為咗所謂「環保」,完全漠視政策內容本身合唔合理,變咗類似禮教殺人嘅情況,好似上次停車熄匙,點解被人鬧爆,因為停車熄匙無適當豁免嘅情況下,一係搞到有司機熱死,一係就搞到啲車為咗迴避停車熄匙法律,喺條街係咁遊蕩,排嘅廢你仲多.當然依家政府唔執法攞嚟對付啲老闆車,以及成班老闆車買咗Tesla,搞到奉旨喺條街開住冷氣係泊都無問題,呢個就已經係後話.
香港環保人士要爭取市民支持,唔係被人認為係膠,應該要審視政府提出環保政策嘅合理性,好似 垃圾徵費 撐嚟做乜,環保團體如果係堅做嘢,唔係應該更加要大力反對政府發展郊野公園呢件事,呢個真係可能造成生態浩劫,香港環保膠,講到尾問題就係不分輕重.


text:
天氣又悶又熱,好人都想食雪糕.不過,有啲雪糕/雪條有成250kcal 左右,仲肥過一碗飯!
為咗幫大家抵抗邪惡雪糕嘅誘惑,我最近四出搜羅,搵咗20款唔同口味嘅雪條雪糕,總有一款啱你口味!每一條只係15至110卡,偶然一日食一份,作為小食都OK!Enjoy!
1. Movenpick 士多啤梨雪糕
每1/6盒家庭裝(83毫升)= 99kcal
份量換算:一份五穀類+ 半份脂肪類
有冇眼花呀?我第一下睇到個標籤,都以為自己睇錯咗!咁好味嘅雪糕竟然咁低卡?!睇返成份表, 原來用得最多嘅係士多啤梨蓉,有成23%!以100毫升比較,熱量同脂肪都比HD低差唔多一半!
其實我有猶豫過俾唔俾大家,因為佢好味到你食咗1/6盒係唔會想停口……所以記住要放落個碗度,就即刻好收埋佢啦!少食多滋味!
2. XTC Gelato Ice Pop
每條 107kcal
份量換算:一份五穀類+ 一份水果類
呢一款係咁多款當中排no.2推介!點解?因為個成份表只係得水果蓉,水同糖,任何其他添加劑都無!所以唔使問都知,咁真材實料一定係貴啲架啦!我買過芒果味嚟食,真係好香甜好濃芒果味!想keep fit,有時係要買啲貴野嚟錫下自己架啦!
3. SLICE POP 藍莓味雪條
每條95kcal
份量換算:一份五穀類+ 半份水果類
SLICE POP 奇異果味雪條
每條100kcal
份量換算:一份五穀類+ 半份水果類
水果味雪條,當中有真正嘅藍莓同奇異果果汁!喺便利店就有得賣,最啱行街行到出晒汗時,入去買返一條食,食完個人舒服晒.
4. Lotte 芒果味雪葩
每盒 100kcal
份量換算:一份五穀類+ 一份水果類
見過有好多人推介呢隻牌子,我比較過所有口味,呢隻係最低卡路里!其他口味嘅糖分同脂肪都唔係太低,唔好買錯其他味道啊!
5. FUTABA 綠茶雪糕筒
每個87kcal
份量換算:一份五穀類 + 半份脂肪類
一個只有1.5茶匙糖同半茶匙油,係雪糕中來講都算比較低卡!
坦白講,呢隻我未試過味,但好多客都話好好味,而且好止口痕,因為始終有係口感軟滑嘅雪糕,配埋雪糕筒食,話完全唔覺得自己減緊肥喎!
6. FUTABA 朱古力味雪糕筒
每個 84kcal
份量換算:一份五穀類 + 半份脂肪類
同綠茶味一樣,一個只有1.5茶匙糖同半茶匙油,係雪糕中來講都算比較低卡!
7. 井村屋綠茶紅豆雪條
每條 83kcal
份量換算:一份五穀類+ 半份脂肪類
8. FUTABA 綠茶雪條
每條 87kcal
份量換算:一份五穀類+ 半份脂肪類
一條細細條, 有幾香綠茶味,啱晒啲「抹茶控」!
9. FUTABA蜜瓜味梳打雪條
每條 15kcal
份量換算:唔駛計啦,我豪俾你!
咁多條雪條裏面,呢條最低卡!好多客人買咗放屋企,偶爾飯後食一條,即刻透心涼!佢哋話:「重點係即使我食咗,你都唔計份量嘛!」
10. Kimji柚子雪條
每條 72kcal
份量換算:一份五穀類
Kimji綠茶雪條
每條 98kcal
份量換算:一份五穀類+ 半份脂肪類
綠茶味雪條有好甘香嘅綠茶味,奶味就唔濃;而柚子味雪條就好清新!
11. 古力樂
每條 74kcal
份量換算:一份五穀類
朱古力味嘅食物真係好好味,實在難以抵抗佢嘅誘惑……唯有食住呢條朱古力味嘅雪條止下「口痕」先啦!一條嘅熱量只係等於一粒莎莎朱古力咋!
12. Seok Bing蜜瓜味雪條
每條 83kcal
份量換算:一份五穀類+ 半份脂肪
韓國蜜瓜味雪條一向大受歡迎,有香甜嘅蜜瓜味和牛奶味.口感介乎雪條同雪糕之間,口感比其他雪條較為細膩!
13. 樂天鮮果雪條
每條 90kcal
份量換算:一份五穀類+ 半份脂肪類
14. 旺寶
每條 58kcal
份量換算:一份五穀類
15. 潤白桃雪條
每條 105kcal
份量換算:一份五穀類+ 一份水果
有50%係白桃果汁,所以好香桃味,一啲都唔假!不過糖分始終比較高,一個禮拜最多兩三條好啦!


text:
大家對於馬國明最熟悉嘅,應該都係佢係大台拎唔到奬個呆滯樣,但原來除咗呢樣之外,佢同胡定欣分手後都未有著落,加上佢搵埋唔少所以有圈中筍盤嘅稱號.不過啱啱就有觀眾早排見到馬明同黃心穎一齊去睇戲,過程神秘而且馬明仲相當有警戒心,稍為多人嘅時候就會分開行.事後馬明回應就話「笑下啦」,完全迴避問題,相反黃心穎就係「朋友睇場戲」,「順其自然,相處上感覺舒服」.就咁睇佢哋2人回答都相當曖昧,而其實有唔情侶係發展前都會鍾意收收埋埋:
睇有無感覺
係正式發展之前,都要睇下有無感覺同相處得舒唔服,不過就算自己有啱嘅感覺,都要對方都有feel先得架,萬一最後原來只係單戀無乜人知都無咁尷尬嘛.
免得受人影響
身邊唔少人總愛做愛情專家,愛情顧問,係旁邊指手劃腳,雖然佢地可能係出於關心,但始終最清楚想要乜嘅都係自己.另外,難保有其他人知道你和某人發展時,又差隻腳埋去爭埋一份咁先開心.
慢慢再揀下
要好好咁長遠發展一段關係嘅話,有好多因素都要考慮埋好似係性格,興趣,價值觀同埋經濟能力.有得揀嘅話就更係睇真啲,試清楚適唔適合先再見光,就算你係同時間比較緊幾個人,收收埋埋嘅話都無人知麻.
影響事業
藝人拍拖隨時都會影響形象,可能會對事業造成影響,但一般嘅上班族都會架.譬如當你嘅同事甚至係上司發現你經常掛住識男仔識女仔,自然會懷疑你嘅工作能力同態度,到時日子就唔好過啦.
相片來源:jacquelinebwong@IG, TVB.com網上截圖


text:
其實兩年前知道「全球最大圖書船 – 望道號」嚟香港時,我都已經好想上船觀摩一下,不過當時小小豬仲細,根本都唔知咩係圖書所以最後都打消念頭.
望道號終於返嚟,加上小小豬又好鐘意睇圖書,最開心就係可以得到海港城邀請,所以今日我地兩母子拍拖去參加望道號暨開幕活動呀.
首先就係簡介望道號歷史.
之後小小豬話要揸船扮船長
仲有一個模擬船員休息室添
之後我地就去參觀書展區,第一個感覺係….好大呀,真係成個圖書館咁呀,而且種類都好多元化,包括語言,科學,藝術,體育及烹飪等,我個人覺得小朋友圖書佔嘅份量就大啲,所以真係好啱小朋友嚟呀!
仲左圖書之外,仲有CD.
由於望道號有濃厚宗教色彩,所以都有可以買少量宗教物品
因為望道號係全世界巡遊,所以書展區數千本圖書,全部一律以Units做單位,咁就唔洗成日更改價格,我地都可以好輕便咁對換到價錢
最後小小豬都揀左六本圖書,呢位工作人員真係好NICE,主動同小小豬影相呀.
哈哈哈…依六本圖書係小小豬自己揀,加埋都只係$150,真係平靚正呀
之後就會到一個圖片展,細心睇其實係好有意思呀
最後就係一個好大嘅CAFE休息地方,一樣都係未開工,所以冇得試大仁推介嘅雙層朱古力芝士餅
不過CAFE後段有個小朋友玩樂專區,可以砌LEGO同睇圖書
最後當然唔少得指定動作
唔覺唔覺我地係船上都逗留左差唔多三個鐘,如果唔係小小豬肚餓要食嘢,我諗佢都仲可以留多一陣繼續睇書呀!
今次之後,望道號應該會有一段好長時間唔再嚟香港,所以唔好錯過機會,快啲上望道號參觀,仲可以買到好多又平又靚圖書呀!
More Information :
「望道號」於2015年7月26日至8月9日訪港並停泊於尖沙咀海運碼頭.
開放時間:星期一至二下午2時至晚上9時半;星期三至星期六上午10時至晚上9時半;星期日下午1時至晚上9時半.
門票:港幣10元正
(12歲或以下的小童 (須由成人陪同參觀) 及65歲或以上的長者費用全免.)


text:
MONDAY
22nd Jan 2018
相信大家都有體驗過東京嘅電車同地下鐵係幾咁繁忙同人多擠逼!
係咁巨型嘅地下網絡內,一定仲有好多大家都仲未知道,或者係被收藏好耐嘅神秘事物.
2017年係東京地下鐵開通90週年,今次就同大家時光倒流返到90年前,一齊參與呢個地下鐵開通90周年記念活動TOKYO METRO 90DAYS FES!「銀座線Time Slip」,睇下90年前嘅地鐵車廂,仲有揭開傳說中嘅夢幻車站嘅神秘面紗!
係1927年12月30日,被稱為當時東洋唯一嘅地下鐵路嘅銀座線開通喇!
今次時光倒流嘅活動,重現當時舊1000形嘅地鐵車廂,牆身同車門都用上木紋設計,座位就係綠色嘅梳化.同依家白色牆身橙色座位嘅車箱好唔同架.
總共有40編成嘅銀座線內就有2編成係特別設計,能夠遇上呢兩架列車一定非常幸運.
車廂內嘅扶手吊環,就用左好少見嘅眼淚型吊環,原來係再現左舊1000形車両嘅「Rico式吊環」.
不過當時嘅吊環係無人用時會自動彈向窗邊收藏款式,但因為回彈會撞到其他乘客,依家都改用吊落黎嘅款式.
同現時車廂內最唔同嘅地方就係有車箱內嘅「室內預備燈」,雖然係用LED燈,但燈光顏色同外型都模仿當時設計,希望帶出懷舊嘅味道.
點解會有呢個室內預備燈?原來以前當列車靠近車站時,供電設計上會令到車廂內嘅燈都熄晒,就要靠呢個係牆身嘅預備燈照明喇.
活動期間仲有穿上復刻制服嘅地鐵職員,仲有工作人員穿上90年前日本人嘅服飾添.
終於都等到傳說中車站嘅登場!期間限定嘅亮燈,可以睇到佢地嘅神秘面紗.
係銀座線表參道站至澀谷站嘅中間,就係表參道站嘅前身「神宮前站」.呢個車站曾經被稱為青山六丁目站,係1938年開業.但因當時太多青山幾丁目嘅站名,就改成最近明治神宮嘅車站神宮前站,不過之後現時嘅明治神宮前站建成,令佢唔再係最近明治神宮嘅車站,就改名成表參道站喇.
仲有銀座線末廣站同神田站中間嘅「舊萬世橋站」.
萬世橋係1930年開業1931年廢止,係當時一個臨時嘅車站,面積都比其他車站細.因為當時要將地鐵通過神田川時興建神田站時,通過神田川時比預計中花時間,就暫時係萬世橋附近興建左萬世橋站.
係上野車站仲有唔少展品讓大家回顧地鐵歷史,大家去到地下鐵上野站就要留意喇.


text:
London Sevens 外藉人士的派對
上年暑假喺香港有感自己未好好把握「人在英國」呢個黃金機會睇多啲現場賽事,事關香港唔單止係文化沙漠,仲要唔多資源投放係體育,近年連賀歲盃都零睇頭.所以上網做咗好多資料搜查,上年9月返黎之後去咗睇ATP world tour final(男子網球年終賽,睇唔到Federer果場但睇到梅利對錦織圭),All England badminton open(全英羽毛球錦標賽,睇咗半場先知隔離坐咗好多奧運冠軍,葡萄牙阿根廷友誼賽(美斯C朗同場較量),其實已經好滿足好感恩,但前幾日機緣巧合下(明明仲有2日考試)俾朋友引誘咗去睇呢場london sevens final.睇埋呢場,真係所有想睇嘅球類都睇晒 :DDD
應該好多香港人都有印象,每年3月尾都係香港一年一度嘅盛事 hong kong sevens,係全球series入面嘅其中一個分站,果個周末,香港大球場會堆滿洋人,一家大細或者大班朋友著晒奇裝異服一路拎住一pint一路睇波歡呼,果幾晚老蘭完全淪陷,寸步難移,個個去晒狂歡.而我今次去嘅london final就係全個系列最後一站,打埋呢一站就會定出今季嘅overall champion.其實我都唔係超級fans,其他比賽我無咩點睇,淨係每年喺英國都坐喺電腦面前睇hong kong sevens live streaming,隔住個mon撐香港同all blacks.
香港嘅黃牛炒到幾千蚊一張,但前幾日嘅正價飛只係25鎊,仲要坐唔滿(同朋友討論過係因為倫敦太多盛事,淨係欖球都有six nations,15人rugby etc,所以即使今次係final都無特別吸引佢地.對比喺香港叫足全場high足全場,呢面嘅節奏相對較慢,但係好多人仍然精心打扮,我地兩個都專登化咗一個鐘妝,畫到成眼都金粉但而家睇返相都覺得化得幾靚haha.配合返英國人節奏,我地都放慢腳步,慢條斯理行入場買pint啤酒坐低曬曬太陽慢慢睇,好嘆好嘆(果一刻唔記得咗自己仲有兩日考試都夠膽死去睇一日波)由1點坐到6點,不知不覺就隊咗幾pint落肚,得閒玩下人浪又跳下舞又緊張咁支持all blacks (紐西蘭隊),兩個女人玩下玩下就過咗一日,相對香港呢面係咁癲(果次喺香港真係叫足咁多個鐘⋯⋯),但極chilled,飲住野曬日光浴同時睇比賽絕對係一大享受.
全日最開心,坐得前衝咗去欄杆同到all blacks嘅隊長DJ Forbes影相,人生to do list又做到一樣⋯⋯
(而最後果科考試呢,啱啱考完,應該無事,yeah.)


text:
10月終極蟹媽
生完蟹籽一個月多少少,呂慧儀仍然谷緊奶,睇呢個 size,唔似只升兩級!
Ads by Google
全知言
靚媽美圖 呂慧儀長腳到巨咪
講索媽除咗眾所周知嘅謝安琪外,上月幫港男老公黃文迪生咗個「蟹籽」嘅呂慧儀都算係代表.做咗媽咪嘅呂慧儀更加係極速開工搵奶粉錢,上週四( 23日)出席咗個活動,最緊要係佢升咗兩級嘅驕人身材至係重點.
長腳蟹自爆升咗兩級,仲話上圍只屬囝囝,又話囝囝每晚都要趴喺佢心口瞓覺.其實呂慧儀 06年選港姐出道至今,一直主要都係 sell長腳,今次生完連上圍都升埋,長腳蟹 5.0完全體成功變身.
9月巨肚自拍
生蟹籽前幾日影相,個肚同上圍已經 ready好晒.
3月
剛發現跎 B但又未講得,其實長腳蟹上圍已經出賣咗佢.
人妻勁索
去年夏天,嫁咗畀黃文迪做人妻嘅長腳蟹去咗魚排,當時着三點式身形 fit到嘭嘭聲,高登仔開始視佢為女神.
'13去年夏天,嫁咗畀黃文迪做人妻嘅長腳蟹去咗魚排,當時着三點式身形 fit到嘭嘭聲,高登仔開始視佢為女神.
'11輸俾高 Ling
選完接泳衣騷,咁啱同高 Ling企埋一齊,長腳蟹尷尷尬尬縮埋一邊.
'06初選 iPad
選港姐期間多次以泳衣上陣示人,當時話明唔可以加 pad,咁當然只係睇到佢對腳,上圍一啲都無吸引力.《忽然 1周》圖片


text: 貴為影帝級人馬嘅59歲梁家輝,雖然從影以嚟同過唔少樣靚身材正嘅女星合作,不過鮮有傳出緋聞,同老婆江嘉年結婚30年,一直都keep住咁恩愛,經常都見到佢哋十指緊扣咁拍拖行街街,梁家輝接受訪問嗰陣曾經講過,太太係世上最好嘅女人,係因為太太嘅好而激發咗佢嘅好,所以今生一定令佢哋母女成為世界上最幸福嘅人!遲啲梁家輝將會為中國電影版嘅《深夜食堂》擔任導演兼男主角,到時佢就會有排忙,所以喺開工前夕,梗係要爭取時間陪太太.前日大約喺下晝1點30左右,《蘋果》喺赤柱見到梁家輝同老婆江嘉年,仲有細孖Chloe,一行三人喺露天餐廳食lunch,嗰陣佢哋好悠閒咁邊食邊傾,食食吓Chloe行咗去室外近住海邊自拍,自娛咗一輪之後,Chloe行返去個位,仲將啲自拍相俾爹哋梁家輝欣賞!食多大約半個鐘,梁家輝同餐廳職員要求調位,原來佢哋食飽飯之後,諗住坐出去露天位置嘆番支事後煙!梁家輝同一對孖女嘅關係,可以話係情人又可以話係知己,到咗0依家都會拖住手去行街,又或者頭貼頭影合照擺上網.唔知係咪因為呢個原因,所以梁家輝同太太點完煙之後,佢好順手將支煙遞咗俾Chloe,Chloe吸咗2啖之後,又將支煙遞返俾爹哋!佢哋三個叉足電之後,本來Chloe諗住一盡孝心請父母食飯,點知發覺唔夠錢,最後三個哈哈大笑一輪,再一齊喺銀包拎錢出嚟埋單!離開餐廳之後,三人走咗去近海邊位置玩自拍,今次負責揸機嘅係梁家輝,不過似乎佢唔係好明白角度嘅重要,影影吓Chloe覺得唔係好對路,於是乎走去教爹哋點樣拎機先啱.影咗一輪後,佢哋向市集方面出發,梁家輝拖住老婆行,Chloe喺後面跟住,行到咁上下江嘉年睇中啲沙龍裙,梁家輝陪埋一齊入舖頭幫吓手俾意見,揀咗一輪之後,太太買咗心頭好之後,一齊行去停車場拎車走人.


text:
2017年5月10日星期三
Segway Tour in Steyr
之後就喺郊外飛馳.
一路揸,一路影相.喺呢個位差啲炒車.
Segway喺奧地利係跟單車嘅法例.所以喺路上唔可以平排咁行.唔知大家有冇留意到?
28 則留言:
- 回覆
幾好玩架.我知好多地方都有Segway tour.有機會要試吓.刪除
整返架代步嘛回覆刪除
炒車等同PK架
我喜歡單車可健身.回覆刪除回覆
唔想郁嘅我,單車唔啱.刪除
咁好玩會唔會買番架.回覆刪除
遵守法例都係為左大家安全啫回覆刪除回覆
但係好多踩單車都唔守法.刪除
早排聽到有很多這類產品,充電時會爆炸,都係小心啲好!回覆刪除回覆
爆炸嗰啲係小型嗰種.刪除
你帶咗都幾多客去玩哨!回覆刪除回覆
唔係我帶㗎.只係去認識吓,將來介紹畀客啫.刪除
唔明點解唔可以平排咁行,條路咁寬,平排咁行有乜唔妥?回覆刪除回覆
霸晒成條街喎,點得㗎.刪除
- 回覆
呢日好啱呢個活動.刪除
見過, 無玩過回覆刪除
有法例單車唔可以平排咁行咁就好啦. 我最憎開車時啲單車幾架平排霸晒成條lane.回覆刪除回覆
咁你去爭取設立呢條例啦.刪除
咦!無左個留言嘅? 我話你不小心駕駛呀,wakaka~回覆刪除回覆
小心PK先啱.刪除
垃圾度唔見有留言喎.


text:
(絕望真相)新界西人絕對係一群堅毅既物種轉載文章
2016/12/28 — 17:37
(文:逆行 @ 電視汁撈飯)
同冬天用電熱水爐沖涼一樣,住得新界西,基本上都係一個都市傳奇.
首先住到咁遠,就會學識時差唔一定出現於國與國之間,新界人既一日,永遠都早啲開始,夜啲結束.
當大部份返九六既奴隸仍然在夢裏邊暢遊,住新界既可憐蟲已經喺巴士站,迎著寒風作出無盡既等待.無論係元公定屯公,明明佢叫高速公路,但汽車既步伐就諷刺地同香港人買樓既期盼一樣,每日都停滯不前.呢個時候可能會有平權人士彈出黎「香港仔隧道都係咁啦!」,無錯,好多路都會塞,但細心一想,塞完隧道就出到港島,附近係銅鑼灣,金鐘呢類文明世界,大廈臨立既市區,公司可能就喺附近;但新界?當你辛辛苦苦捱完條長青或者大欖隧道,你面對既仍然係一片荒蕪,貨櫃碼頭?高速公路?如果突然內急,你連搵個廁所既機會都無!哀傷既感覺有如幾經努力讀完大學攞到張沙紙,以為自己可以出人頭地,到頭來只係原地踏步,前路茫茫.
「搭地鐵丫麻!」就好似叫你等多班車或者努力增值下自己一樣,難聽過粗口.先唔計西鐵已經逼到PK,有啲已經失心瘋既朋友為左一個位, 可以由天水圍搭返兩個站入屯門再由屯門搭返出紅磡,等等,希望大家唔好叻唔切,西鐵既兩個站,同地鐵既兩個站,係唔同既.果四個站既犧牲,唔係咁易架,所以有人提倡讓座,你知唔知人地為左呢個位付出左幾多?再講,唔係話唔想讓,但莫講話坐位,連企位都未必有,朝早8點去到錦上路你仲上到車,同元公或者屯公無塞車一樣,已經好似李斯特城贏到英超咁興奮.
「其實Google map話好快姐...」究竟有幾多人真係會用Google Map既suggested routes?我唔知.因為佢就好似政府厄人去讀副學士或者進修然後話有好多出路一樣,得過講字,有時啲路線睇完都想笑出黎,新界尾出去九龍頭又入返新界尾,究竟係咩邏輯,再者,仲未計塞車等車既時間.
呀媽話以前見工聽到你住新界西,一定唔想請,但如果我係雇主,知道有新界朋友黎見工,無論公司喺邊我都會請.因為經過住新界既磨練,呢位員工仲有咩克服唔到?
喺元公同屯公鍛鍊出異於常人既耐性,你話個客好煩好難湊,有咩煩得過塞車要等半個鐘先行完果幾百米;
你話OT辛苦,份工要成日企,有咩辛苦得過由7點45分企到8點45分而駕車仲不斷搖黎搖去,個腳力已經升到S級;
你話要最好有啲經濟知識,西隧同紅隧既替代品原理加上政府介入價格限制既禍害,有邊個喺紅磡轉隧巴既新界人唔了解?
如果真係有小朋友跨區返學,細細個就已經可以練出一番橫鍊筋骨加上不屈不撓既志氣,大過唔飛黃騰達都至少可以拯救地球,攞諾貝爾獎都只係基本.
而除左要早啲返工,夜晚放工先係新界人最大既考驗.
你可以試下問住新界既同事,佢地有幾耐無睇過《愛回家》,雖然其實都唔係好想睇,但如果可以做家訪,新界西既家庭應該會係 —「呀女,做咩又笑又喊呀...」「無...返到黎《幕後玩家》仲未開始做,有少少感動...」據非正式統計,新界西人睇MyTV既比率應該係最高.歐洲美國有Winter Time,香港工時根本就應該有新界西Time.
如果係返工之後有gathering,更加係煎熬.當住九龍港島既朋友返到屋企沖哂涼上埋床,住新界西既朋友可能仍然喺美孚或者尖東行緊果條為競步賽而設既走廊,亦可能喺大欖隧道駕巴士入面企緊.若果有呢類朋友,你嘗試約佢喺銅鑼灣或者旺角食飯,而佢又成日唔參與或者甩底,應承我,體諒佢,因為只要你真係入過屯元天,你就會體會到果份孤獨.無論喺西鐵定巴士,你都會見到呢大堆人,好似吸左麻醉藥咁昏迷左,瞓到東歪西倒,或者不斷禁電話,如果我係電訊公司,無限數據既推廣我一定擺哂喺新西.
但係唔好誤會,大家瞓教或者玩電話並唔係真係因為攰或者怕悶,而係因為當你離開旺角或者美孚呢啲所謂既鬧市,當巴士在公路上奔馳,西鐵於漆黑隧道中疾走,望住不斷後退既街燈同埋無盡既黑暗,你看到的不是晚歸,是絕望.明明只係千幾平方公里,但呢片彈丸之地就劃分成兩個世界,睇到呢到如果你仍然話「車...大陸呀外國呀都好多人係咁啦」,你唔明.當人人如是,面對同一樣問題,就不用如此傷春悲秋,但住新界又要到港島工作,就正正經歷著猶如貧富懸殊既鴻溝,社會不平,M形建構既壓抑,望著太古城和港景峰的同事,你無言以對. 為左避免呢份悲傷同抑鬱,只好逃避於夢境或者虛擬世界之中.
最後,你會發現新界西人特別多愁善感,胡思亂想,憂國憂民,只因他們就是一班受盡壓逼,不公和欺壓,但仍舊努力,安份守紀既一群.「愈有錢既人就愈玩野呀!點解我要住到咁遠呀?!」許文彪既呼叫經常喺佢地耳邊響起,但佢地無隨之和應,亦無半句怨言,只會繼續默默每日好努力咁搭兩個鐘頭(or more)車,來回地獄又折返凡間.
啲人成日笑問,「新界係咪仲有好多人養牛架」新界人真係會答「係呀,好多架」咁講唔係搞笑或者敷衍了事,因為我地心知,自己就係果啲牛.
新一年,好多人會話要「珍惜眼前人」,識珍惜,一定係珍惜住新界(西北)仲會出黎見你,食飯聚會或者(準時)返工既朋友,呢堆堅毅既生物,根本要列為香港七大奇觀,加入健力士世界記錄大全.
叫得新界西,地如其名,呢個地方真係特別西(地理上).


text:
續上文《做過婚姻介紹中心,先明白有d女係傻架 (第二集)》(中)
我發現Kelly同其他黎呢度既人有一點好唔同,其他人,就算係今天好港女好,佢地去event去matching,係投入既,無論係乜勁野人都好,就算係 Jolly姐呢啲口裡說不,但係佢身體起碼會好誠實.但係Kelly,係每一次都同我講話好想搵段好姻緣,但係去到event,係,佢係好向左走向右走癲 喪會嘩哈哈哈笑到好向左走向右走豪邁拍曬台咁,但係佢係基本唔care識唔識到人
特別去到event尾聲,當啲人個個搵到伴吹下水,無錯Kelly係唔會好似毒向左走向右走咁柄埋一二邊,但係唔知點解,有時見到佢係人群中間又發癲,我無再覺得嬲,甚至見到佢咁樣自娛自樂,我好想問佢,到底你係咪真係開心?
有一次,event完左,Kelly條今天又食白果.正常人食咁多次白果一係就嬲嬲豬,有啲就開始Hi勁埋我地添架啦,但係佢一啲都無,佢癲癲得得咁仲好似幾happy.
果晚啲人走曬,我問佢點解你好似一啲都唔care咁,其實係囉點解你要黎婚介,咁佢同我講左個故事
從前有條今天,好爛蒲好爛玩,好中意溝仔,係佢諗法裡面,佢唔覺得一個男仔因為想滾佢上床而tum佢有咩問題,佢覺得男仔都係咁,咸濕.直到有一晚,佢識左條仔,去左開房,條仔無搞到佢,淨係攬住佢訓左一晚,我聽到我第一個諗法係條今天一定係嘔到通地都係
咁 條今天覺得好hurt,因為佢覺得條仔唔搞佢,係咪嫌佢唔掂.咁我聽到當然好錯愕啦,即係一男一女,訓埋一張床,個男唔搞個女,就係唔尊重佢, 我係完全唔明啦心諗乜勁呀.果晚佢無訓到,因為佢唔信,佢覺得條仔扮野,仲心諗睇你扮得幾耐,跟住佢老味佢真係等到天光都唔訓,但係條仔真係寧願all夜 尿都唔搞佢
之後佢地一齊左,條今天覺得呢個男仔好奇怪,因為佢覺得自己好正差唔多聽到個名都已經扯扯地果啲黎,雖然後來佢地都有扑野,但係呢個男仔比左種感覺佢係,佢唔係淨係想扑佢.個男仔帶左好多好開心既回憶比佢,但係後來有一日個男仔走左
我諗果次係佢人生第一次感受到咩係傷心,佢收埋左自己,係屋企宅左幾年,然後到有一日,佢覺得唔可以咁樣落去,就開始去果啲交友網,婚介公司,佢想比自己一個新既開始
聽完佢講,我送左佢返屋企,我知我唔需要咁做,或者我覺得佢有啲陰公掛.果一次佢無嘔,佢仲好靜,成程車粒聲都無出過,淨係望住個窗,抆住個嘴係度喊.
婚姻介紹呢行好奇怪,呢個世界咁多種中介,睇樓,啲客會同個經紀傾下住過咩樓,但係做呢婚介,當個客同你講佢既感情經歷既時候,你會唔知自己應該用一種咩身份去聽呢啲咁close既野.有人會話咁佢可以唔講你又可以唔聽
我 都有咁諗過,但係我地唔係機器啲客亦唔係一渣data,唔係十個人每人俾一堆資料列一渣要求,然後好似做功課連線咁連埋佢就搞掂.呢一兩年開左 幾多婚介公司,果班Hi Hi以為搞event就係搵一堆男人同一堆女人,然後係同一個時間掟勁埋係同一個地方,跟住冰零嘭難佢地自己就會搞埋一堆啦,咁就有錢收啦,幾好搵呀
痴線架咩,果啲人黎架
即係依家有啲婚介公司係揸流攤度呢叫你上網填資料然後去交錢,跟住就會有電話打俾你,幾時邊度有條女,Hi Auntie唔講我真係以為果個馬伕黎
好 多人以為婚介易做,係因為佢地唔明白,以為最重要既係event,係約埋啲人一齊,但佢地唔明白,婚介最重要,其實係去了解人,了解你面前既果 個人,佢到底係想要啲咩.每次event,我地決定唔到最後果兩個人會唔會係埋一齊,但我地可以決定果個兩個人係邊個,而好有機會,佢地係會係埋一齊一 世,而呢一件,係一件好serious好值得去認認真真咁去做既事
第二朝Kelly打黎,話覺得自己好麻煩,唔想再黎啦,唔想再麻煩到人.講起又奇,可能我份人係咁,即係如果係Jolly姐呢啲煩西,我係唔會留佢,但係如果有人主動話想放棄,唔知點解我又唔會放棄佢地,我有陣時真係覺得自己係婚姻介紹界既羅賓漢
之後我幫Kelly執好左個look,睇落係有啲似連斯雅,當然我唔係話佢係公廁.咁其實係幾洗錢既,因為個形象設計條基佬係幾貴架我想講.
黎婚姻介紹啲客個個唔同,有啲好自動波,有啲就要提下場好似湊女咁,而我係每次約佢去event之後都要同佢brief嗱你唔好呀哈哈哈咁樣笑,唔好成日講屎尿屁真係痴勁線架咩
但當然啦,佢落場5分鐘度啦就乜勁都唔記得曬又開始兒野依夜以衣儀野,但係呢,我相信呢個係奇蹟黎.話說Janice條八婆有個囝叫TGC既,全名Tony Gilbert Chan,佢係我繼Angelababy之後聽過第二個個英文名咁向左走向右走長既人.
我 係唔知佢地點樣搭上既,直到有日Janice無啦啦衝黎我officeHi勁我話我有個囡溝左佢條仔,佢係好向左走向右走嬲咁樣架喎,但係我又 唔知佢嬲乜勁,咁呢度婚姻介紹中心黎架嘛,Hi 你唔係仔溝女就係女溝仔架啦,我果下真係唔知比咩反應佢淨係ererererer吓吓咁囉
跟住條八婆就Hi呢樣果樣又話人地做第三者乜乜SevenSeven我真係心諗條傻系做乜勁係咪更年期呀,後尾先知條臭系原來想自己食左TGC,Hi Auntie貪人後生有錢,不過唔向左走向右走show佢喎哎呀呀真係笑到我gap gap聲
我有時又真係唔明啲有錢人點諗,咁呀TGC本身就家底唔錯,外國返黎個樣好向左走向右走純良雖然薯薯地,但係又演奏級小提琴又剩.我都唔知佢貪Kelly啲乜,可能貪佢夠on勁掛,我真係唔向左走向右走明,係咪食得和牛多會想試下滷肉飯既呢
咁係Kelly同左TGC一齊左之後,都過左幾個月,我收到個電話,係Kelly打黎,話約我去唱K.我地去左第一次我約佢去event果間cafe.
佢同我講話本來今日佢應該同TGC一齊上飛機,但係佢無去到,仲同左佢講分手.咁我問佢點解,佢無答我,淨係係度唱歌,佢以前每次兒野依夜以衣儀野果陣我就頭都痛勁埋都無認真聽過佢唱咩,今次我終於聽到佢其實一直都係唱緊呢首
如果沒有你 沒有過去 我不會有傷心
但是有如果還是要愛你
Kelly始終無答我點解佢唔走,但我諗我明,對於佢黎講,去婚介去識男仔,就好似俾佢重新簡一次自己既感情自己既命運咁,但係就算有呢個重新選擇既機會,佢都寧願去簡返過去,到底要幾中意一個人,先可以明知會傷心都仲要去簡?
果晚Kelly主動叫我送佢返去,佢話想有頭有尾,送埋最後呢一次,以後都唔想再麻煩我啦.
我係拒絕左,我同佢講,今次你要簡你自己想行既路,我唔係成日都可以幫你,但係我應承你,我會留一個quota比你,到有一日,當你覺得你放得低你想再真係重新開始既時候,黎搵我
我睇住Kelly自己一個人愈行愈遠,唔知點解有啲喊.果晚我返左公司,我拎左Kelly份登記表出黎放左去夾萬.
我有啲希望佢會有一日黎搵我,真真正正去重新開始一段關係,重新去開始佢既人生,重新去搵佢既幸福,但係又覺得,可以搵到一個自己咁愛既人,雖然好痛苦,但係或者咁樣對佢黎講先係真正既幸福,我諗唔明.
通常呢啲時候,我都會聽一首歌,或者可以同大家分享下
或者呢啲就係叫緣份掛
唉
有一個問題,我諗左好耐都諗唔通:如果命運註定你要同你最愛既人分開,當你有一次重新選擇既機會,你仲會唔會選擇去愛呢個人?
《完》
第二集Kelly的故事比第一集的Jolly姐少了點爆笑情節,但卻多了幾分感性,大家喜歡哪一個較多?其實第二集的中途發生了些小插曲,話說故事開初作者「張子石」自稱在婚介工作任職3年,今次寫文是為了宣洩壓力,不過後來作者又自爆其實真身是網絡作家「堂前燕」,此令不少讀者質疑不是真實故事,吸引力降低了.但陸師弟認為不論故事是真是假,只要好看就可以,好像第二集故事的主角Kelly,那份對愛情的執著,我覺得很感動啊 T.T
原文出自: http://forum6.hkgolden.com/view.aspx?type=LV&message=5619765&highlight_id=0&page=1&authorOnly=False
相關連結:


text:
民選視后率先投票
Sat Nov 26 2016 23:59:31 GMT+0800 (中國標準時間)
12月無綫將舉行《萬千星輝頒獎典禮》,到底今年邊個可以贏得視帝視后寶座?今年無綫有好多精彩又好睇嘅劇集,有好口碑亦有高收視.身為一班電視汁撈飯嘅觀眾真係好難揀,佢哋個個有演技有人氣,而家我哋就揀咗其中六位視后候選人俾大家揀,呢六位女主角來自六套大熱劇集,唔知大家撐邊位呢?
胡定欣
無綫花旦之中,今年以胡定欣就最多產.由年頭嘅《公公出宮》去到近期爆hit嘅《城寨英雄》,套套都係大熱作品,相信定欣係眾多女主角之中大熱奪視后人選.
萬綺雯
46歲依然索到爆嘅萬綺雯,最近喺《致命復活》演郭晉安老婆成功彈起,有網民大讚蚊蚊嘅內心戲做得好好,希望捧到佢成為無綫視后.
朱千雪
憑《EU超時任務》Madam一角跑出嘅朱千雪,同王浩信夾都冇咁夾,加上千雪BB仲有唔少觀眾緣,覺得佢攞係實至名歸.
田蕊妮
田蕊妮今年兩套作品《巨輪II》同《來自喵喵星的你》雖然被劇中其他要角搶咗唔少戲,但話晒阿田都拎過視后寶座,實力已獲觀眾肯定,所以再拎視后都唔意外.
謝安琪
首次幫無綫拍《殭》嘅謝安琪現時專心陀B,雖然Kay應該唔會出嚟同班花旦爭視后,不過當時都唔少粉絲讚Kay外表夠索,話唔定Kay能夠憑靚樣成為民選視后呢!
黃翠如
《幕後玩家》表面好似係男人戲為主,估唔到班女角先惹起網民熱話,除咗大婆龔嘉欣同小三劉佩玥彈出,身為女主角嘅翠如BB亦準備搶戲,有機憑劇跑出拎視后.


text:
揀事業夥伴5大注意事項,同揀老公差無幾!
出嚟搞啲小生意,合作夥伴唔可以淨係喂威圍fd底就得,始終呢個係一個長期夥伴,彼此間有長遠承諾,錢銀交葛,法律責任,有好多路要一齊行,唔能夠隨隨便便架!
1. 理念相近
咁你哋就唔使花咁多精力喺互相解釋,說服對方上面,訂目標,推動策略,下決定時,都會有效率好多.同難以明白你諗法嘅人一齊做事,好難成功.
2. 同你互補不足
佢要擁有一啲你無嘅技能同經驗,畢竟無人係全能嘅,佢有你需要嘅嘢,你又有佢缺乏嘅嘢就最好,例如你社交能力強,點子多,但無乜財務計劃天份,最好考慮搵個識睇數嘅人.
3. 佢要係正資產
即係佢嘅存在可以為你哋嘅事業帶來價值,唔係淨係財金方面,仲包括人脈,信譽,經驗,呢啲都可以增加成功嘅機會.
4. 無乜個人包袱
一個理想嘅夥伴最緊要準備好同你一齊衝衝衝,如果佢自己都唔知自己想點,一時一樣,或者佢自己生活有好多牽絆,例如財政不穩,私人生活面對重大危機,都會大大削弱佢嘅能量同投入度.
5. 互相尊重
唔好同你自己都唔尊重嘅人合作,想搞好件事,梗係要組出最強嘅隊伍,如果你自己都唔會聽佢意見或欣賞佢嘅付出,就無謂搞.同樣地,佢都要對你有相同嘅尊重先得.


text:
我知我知,好多香港嘅男仔都係鍾意長髮,大眼,斯文嘅女仔丫嘛(最少外型上係鍾意呢類),但阿叔我由懂性以來已經知道自己唔係行/行唔到呢個風格嘅,所以咁多年都仍然係我行我素,粗口照講,頭髮照短,大眼嘅話,間唔屎化下妝畫條眼線TUM下身邊果個囉!
好,講返正題.你首先會問,點為之麻甩女漢子?其實我開始發現身邊好多女仔FD都係麻甩女漢子底,例如好有義氣,非常獨立,時而講下咸野,會講粗口,唔介意食地MAU嘢.我覺得呢D都係麻甩女漢子有嘅特質,咁點解識揀一定係揀麻甩女漢子做女朋友?
首先,佢地真性情,有主見,一就一,二就二,唔會同你扮野扭扭檸檸多廢話,作狀嘅人真係好煩好討厭你懂的.有咩好處:節省好多時間,起碼諗食咩佢都有機會快過你決定!有時甚至令你覺得多左個兄弟既感覺添!
第二,佢地唔會痴身,因為麻甩女漢子多數都唔係會拍拖大過天嘅人,佢地會專注自己工作,自己搵錢自己洗.會自己處理生活上既細節,唔洗你下下湊女要你幫.有咩好處:你會多出好多自己時間同錢.佢都成日一條冷去旅行啦,又洗咩你陪呢?
第三,佢地不拘小節,唔會下下要你比錢食貴野,好多港女次次食野都要食貴野呃LIKE影相,喂呀哥,貴係個景呀,唔係貴係D食物度呀.阿叔我真係覺得食景係非常奢侈的事,我真係覺得食茶記舒服好多架.
有咩好處:你糧尾時候食平D佢都唔會介意,錫住你銀包!
最後,麻甩女漢子好多時都願意同你講甜野嘅,唔係話佢地本身咸濕,而係佢地明白「性」係兩性關係避免唔到嘅問題,關於呢方面,佢地多數會樂意同你好好溝通,甚至會同你進行賽前準備同埋賽後檢討.
咩好處:性生活更加開心囉係咪先?
大家冇仇冇怨,真係唔點你,如果你發現自己另一半係麻甩女漢子,請你好好珍惜佢.不過大家唔好誤會,其實麻甩女漢子都有溫柔嘅一面,至於你見唔見到,就要睇你係佢心目中位置喇!
提示/戴頭盔:有D麻甩女漢子都係長頭髮,大眼同斯斯文文咁架,所以冇樣睇架!麻甩女漢子係講緊性格上同埋大家相處上呀下!


text:
文:B612
一年去七八次旅行,除咗會俾人狂問:「你好有錢喎成日去旅行!」之外,仲有另一個煩惱 —— 所有人都當咗你撈代購嘅.
咩唔好再叫人旅行買手信,呢啲已經係好基本費事多講.去一轉旅行,循例買手信俾屋企同事朋友舊同學女朋友⋯⋯咁就幾舊水.其實係friend嘅,知你鍾意就會自動自覺買架啦,特登買啲未必啱洗嘅嘢係浪費我嘅金錢又浪費你嘅時間.
而家潮流係興,知你去台灣韓國日本,就準備定水蛇春咁長嘅清單麻煩你幫我買吖唔該晒 :) 上至化妝品電子產品下至幫佢女朋友買個bra都有,係筍過網購呀我同你講,起碼唔洗俾運費.
通常佢哋係send一大堆cap圖嚟話要買乜乜物物.我自己就要事先search定呢個牌子邊到有得賣,放落邊一日行程夾啲,好多時其實都係唔順路要夾硬兜遠路去.去到如果無款無色無碼,又要留喺原地直至佢覆我仲買唔買.個旅行先得嗰四五日,唔計頭尾搭飛機,齋幫人買嘢可能就用咗半日.
而且買親嘢都唔知點同朋友收返錢.有時唔同outlet買唔一定同網上標價一樣;幾個朋友啲嘢夾埋一齊買可能會有折;用外幣買要計滙率;唔夠現金嘅用信用卡又有手續費⋯⋯總之如此種種之後,單上面嘅價錢同我實際上付出嘅好少可係一樣.試過一次收得貴過幅cap圖嘅標價,就俾同事串:「嘩你以後淨係做代購都搵到食啦.」我 以 後 都 無 再 幫 呢 個 人 買 過 嘢.
仲有交收.好多時代購嘅嘢買完都係趕住俾返朋友,每次去完旅行後至少一個禮拜,日日放工嘅行程都係去勻港九新界交收.我試過捧住個台灣買嘅芝士蛋糕返公司,放工捧埋去酒吧生日party,完咗仲要送個蛋糕去朋友屋企樓下,慘過外賣仔.
我都試過請朋友幫我買嘢,但真係試過晒網購淘寶專業代購都搞唔掂,自己一年半載之內又唔會去嗰頭旅行先麻煩人哋.
下次有朋友去旅行嘅,就留啲空間俾人,自己上網搞掂啦!
本篇圖文獲作者B612授權刊登,未經准許,請勿轉載!
B612 Facebook:https://www.facebook.com/b612lpp/
作者的其他文章:
>> 開張附屬卡俾女朋友,不知幾有型
>> 今晚,我只係做咗一舊水人情


text:
做運動嘅女仔其實好吸引
好多女仔都唔願做運動,理由包括腳會粗,手會粗,最重要嘅係又攰又辛苦.十個女仔十個想瘦,但平時除咗行街又唔多願郁,結果好多女仔用盡食減肥藥同節食等等方法去減到皮包骨咁,有時望住佢地真係覺得陰公.
有人會覺得外國人靚係天生,Body Fit都係天生.Come On,君不見外國一樣有班肥到嚇撚死人嘅女人,佢地又何來天生嘅美?外國人身材好,其中一個原因就係佢地做運動嘅風氣比香港好好多,而靠運動而得嚟嘅身材,嗰種苗條得嚟又唔係只有骨感,手臂有肉之餘又唔會鬆泡泡嘅健美身形先係最引死人嘅地方.正如我今次簡依張配圖,兩位都係荷蘭嘅曲棍球國家隊成員,右面嗰位現年31歲但一啲肥肉都冇,如果你上網望望佢影嘅一啲寫真,佢條馬甲線,結實嘅肌肉線條除咗做運動真係冇其它方法.身為職業運動員,佢運動量肯定會比我地平時跑下步,最多做埋個HIIT嘅一般市民要高好多,連經過高強度訓練嘅佢都咁Fit咁有女人味,平時跑下步又點會搞到你隻腳愈嚟愈粗?只要你肯花多小小時間拉筋就可以.
喺男人眼中,一個鐘意運動嘅女人唔止身材有吸引力,佢嘅生活習慣更加健康,日常生活更有活力,裡裡外外一切都係咁無懈可擊.如果你同一個做運動嘅女仔一齊,你地之間嘅活動唔再限於行街睇戲:得閒去行下山,放工有時間游個水,跑步都可以一齊互相鼓勵,就算夜晚要纏綿一下,大家體力更好自然可以更拎久玩更多花式.女人鐘意買衫,男人鐘意打機,大家成日為咗依啲事要嘈一餐.若果大家都有做運動嘅興趣,將做運動變為情侶間拍拖活動之一,唔只洗費小咗,身體又健康咗,一舉兩得.
近年將自己做運動嘅相擺上IG嘅女仔愈嚟愈多,當中屬女神級別嘅真係數唔哂.大家係時候放低對做運動嘅壞印像,準備好用今晚好好活動一下,好嘛?


text:
因為多咗出街嘅關係,其實都無咩可能追TVB嘅劇.
不過一旦hea响屋企而個電視又開住嘅話,就會好似訊號收發站咁聽住,由或者好似入咗電視世界咁對住電視機發呆 (細個煉成嘅功能,就好似比人捉咗入去集中營洗腦接受訓練咁,唔見得係好事但我都唔想架……)
最近 fb滿成風雨但缺乏味道,咁啱因為「鷲哥熱潮」而睇番
《亂倫2》《巨輪2》.留意番先知,原來最近無惡不作,連番「雞」論,養女都唔放過嘅鷲哥,原來就係九十年代專拍奇情港産片嘅吳岱融.
佢嘅過去令我諗番起果個時候嘅港産電影.雖然題材都係離唔開果種旺角紅燈區,聲色犬馬,紙醉金迷嘅惡俗,但果陣嘅二三級片都係有句講果句,粗口來粗口去來得自然,侮辱說話仆街雞咩都有.而另一方面賣弄色情上果種若隱若現,神秘感誘惑 (依樣又要提起佢吳岱融個老婆鍾淑慧,真係好戲夫妻),呢類唔會攞奬,甚至唔會有香港人睇得起同提起嘅低俗電影,都帶比我童年一種幾特別嘅觀能享受.
講咗咁多,點解黃金時段八半嘅合家歡劇會出現咁爆嘅「雞論」(得罪講句,以我呆喺電視邊各睇半集嘅觀感嚟講,《巨輪2》都好睇過照copy選戰廖啟智《選戰》仲要連病都copy埋嘅《律政強人》多多聲),個人認為吳岱融本身功不可沒.雖然最近爆出佢啲訪問都係話佢拍過三級片點點點,但不僅此而已.以佢之前拍過港産片(係自導自演) 做過電影導演嚟講,佢本人應該就鷲哥個角色演繹比過唔少意見.而《巨輪2》由做餅仔奮鬥史扭轉變咗黑暗商人史,就正正表達咗一個人嘅成功(尤其是喺財技上),手段往往比奮鬥來得重要,而吳岱融嘅人生閱歷融匯出嚟嘅鷲哥,比起一味奮鬥而獲得成功與認同嘅雞湯劇本來得更真實.
可幸嘅係《巨輪2》製作團隊都似乎願意放手大膽嘗試,造就一段與九十年代港産片一脈相承,離奇黑暗卻有血有肉嘅段落.


text:
日期 ﹕七月十日(上午)
行程 ﹕=> 釧路和商市場
一朝早,就由帶廣揸車向釧路和商市場出發.今日開始,北海道嘅天氣變差,一路揸車都落住大雨.好彩第一站係室內嘅漁市場,期望晏D去阿寒嘅時候,天氣會好番D啦.
一去到和商市場,我哋周圍逛下,睇下嘢先再食我哋嘅早餐+午餐.個市場有好多嘢賣,有乾貨,濕貨賣,亦有食堂.嗰度唔算好大,但環境好乾淨.
好…視察一輪之後,我哋就開始揀選今次嚟和商市場嘅主要目標-花咲蟹.又係喺和味無窮度見到,主持人喺個水池度揀咗一大隻花咲蟹上嚟,都只賣六千円,好抵.食嘅時候,Ricky san仲要講咗句,花咲蟹係北海道四種蟹裏面最有蟹味嘅.就係咁,我哋決定到北海道一定要試呢種蟹.
終於,我哋揀咗呢一間叫嶋田商店買花咲蟹.佢水池裏面嘅活花咲蟹比較多,而且價錢都OK.我哋揀好蟹之後,佢即刻幫我哋蒸,二十分鐘後就有得食.
其實和商市場係一個出名嘅海鮮市場,而當中勝手丼係佢最具特色嘅.勝手丼其實相等於車仔海鮮飯,買咗一個白飯之後,你就可以去到唔同嘅攤檔度,揀你鍾意嘅餸,各類海鮮,刺身都有.
買咗飯之後,我哋兩個分別去揀自己鍾意嘅餸,但由於我哋喜歡嘅食物都差唔多,我哋決定試下喺兩間唔同嘅舖度揀餸.
最後,我哋總共揀咗牡丹蝦,帆立貝,海膽,大拖羅,魚子同蟹柳.食完之後,覺得D材料尚算新鮮,但D味道就無乜特別.當中大拖羅同蟹柳較失望.(因為事前有D期望.) 感覺上,唔需要喺北海道都一樣食到呢種水準,而且勝手丼嘅價錢又唔算好平.
好…. 跟住就到隻花咲蟹.間店舖會將隻蟹蒸好再放入個膠兜,送到嚟我哋個位度.未蒸之前,隻蟹係深紅色嘅,熟咗之後會變成較淺色嘅橙紅色.隻蟹嘅腹部有好多蟹子,初初我哋有D擔心有咁多蟹子會唔會影響隻蟹嘅肉質同味道.後來發現,原來一大部份嘅花咲蟹都係有蟹子.可能係由於夏季係佢嘅繁殖期,而捉到嘅雌蟹比較多,所以有蟹子都係好正常.
開始食隻蟹,一打開個蓋,即刻有好多蟹汁溜出嚟,到開咗個蓋,上面仲有少少汁留係度.D汁好鲜甜,有好濃嘅蟹味.個蓋上面都有少量嘅蟹羔,味道都OK.
跟住食D蟹肉,每隻蟹腳中間都留有一層蛋白,D肉又嫩又鮮.感覺上好似我哋以前喺香港某間海鮮店食嘅花雕蒸蟹,不過呢度D蛋白完全係由D蟹汁形成,更有蟹味.而D肉要比花蟹嘅肉更嫩同更有蟹味,好正.
雖然唔敢講花咲蟹係北海道四種蟹之中最好食,但係今次呢隻蟹真係令我哋留下深刻印象.如果有機會喺夏天嚟北海道,一定一定要試下食即蒸嘅新鮮花咲蟹,包你一試難忘.原本我哋打算留番半隻蟹打包,等晏D再食,費事食得太飽.但最终我哋都忍唔住,食哂成隻蟹.
食完飯之後,我哋再買咗半個夕張蜜瓜同一個水蜜桃試下.個蜜瓜當然好味,而個水蜜桃亦好好食,未去皮已經聞到好香嘅桃味,去咗皮之後更加香到不得了,食落去超多汁,好清甜.
(後記 : 近排我哋係美食展見到有花咲蟹賣,二話不說就買咗隻返嚟食.點知一食落去,D蟹肉經過冷藏之後,肉質變得較嚡,味道亦無咁鮮味.而且,冷凍嘅蟹亦無剛蒸熟嘅蟹嗰D好味嘅蟹汁同蛋白.完全係兩回事.)


text:
我一條友決定去東京搵梁振英DTZ Japan交易真相,其實係一件好奢侈嘅事,東京食住行都唔係平.對我嚟講,呢次行程嘅旅費,連上次大阪行,我只係籌措到四千蚊左右,我係貼咗好多錢落去(其實要籌多八千銀,至叫收支平衡).但為咗擺脫老屎忽嘅控制,做一個真正 獨立記者 ,呢次行程係示範俾大家睇,新聞記者係要擺脫果啲新聞機構嘅自我審查,互聯網或者係一個最好嘅年代,如果讀者肯將睇傳統傳媒嘅錢,投放喺 獨立記者 身上.
獨立記者 就係對袁志偉呢啲仆街嘅回應
對好多有心記者嚟講,佢地或者都想去日本查梁振英,但好多時,問公司攞錢攞假,你想像一下,你老闆係袁志偉一類嘅人渣,首先肯定唔會批成萬銀嘅budget俾你,另一方面,你條古仔一定出唔到街,跟住要你跟番啲垃圾古仔,或者中聯辦點你做嘅古仔,呢個就係好典型香港傳媒工作者,每日都要面對嘅苦況,你幾有理想,壯志都會磨滅.如果用馬克思嘅理論,當生產工具唔喺你手上果陣,你仲講乜 獨立記者 .
而依家我走去自己做調查,當然好高風險,你睇梁振英點對付梁繼昌就知,但問題係,如果作為記者唔自己走出去,結果就係中聯辦繼續可以為非作歹,真相永遠收埋喺啲當權者手上.所以呢啲嘢,我決定自己郁手去做.要防止香港傳媒沉淪,唔係只係做鍵盤戰士,就可以防止.鍵盤係重要,因為你要用鍵盤寫,你要用鍵盤去起server,去將server嘅表現做到最好,呢啲功夫永遠都要做,但除咗鍵盤,除咗日日口嗌傳媒沉淪,要實際行出第一步,唔係只係有事圍爐取暖就算,甚至有啲收課金嘅所謂傳媒,收咗課金去執行中聯辦嘅任務,你仲以為佢抗緊共,呢啲真係黐線到極點.
我一直無太大批評眾新聞,呢次如果無眾新聞拋出DTZ Japan嘅問題,我諗我唔會開DTZ Japan呢個file,所以一眾網媒中,我對眾新聞係有敬意.對於Factwire,有時我都會睇完佢地嘅調查,接手查落去,或者再拼合其他檔案,所以呢兩間,我唔會太大批評佢地.但有啲網媒,最鍾意係不問自取,一字不漏抄晒人地嘅成果,呢啲抄報真係同content farm差唔多,所以我喺呢次採訪行動,講明抄報,一係俾番backlink credit,一係捐助少量,參與行列,否則就真係自己爭取讀者share好過,呢啲抄報對 獨立記者 嚟講,其實係最大威脅,因為佢地可以攞人地嘅嘢,唔做分析,唔做整理,但google adsense廣告費照攞,甚至仲有面去爭取捐款,講句難聽啲,呢啲抄報係餓死 獨立記者 凶手之一.
當然,梁振英嘅調查行動未完,所以我仍然接受大家嘅捐贈,但如果你用credit card,又係有香港信用卡,用HSBC Payme可能好過Paypal,因為Paypal嘅手續費係太貴,少量捐款尤其係,如果你係用香港信用卡,用HSBC Payme好過.如果你想係無腳毛下捐贈,其實最好係喺恆生或者花旗銀行嘅ATM機入現金,因為最少腳毛可以留低,能夠最大可能保持匿名性.我希望介紹呢啲方法,其他有心 獨立記者 都可以慢慢自己去學習呢類手法行事.
傳統傳媒當唔再代表人民講說話果陣,係時候俾佢地完成任務退休,紙媒係唔需要一定生存落去.


text:
2016年4月7日 星期四
2016 悠長假期之開支及購物
28 則留言:
日高馬油, 正!回覆刪除回覆
細細盒, 攞嚟做手信一流呀!刪除
果款5味馬爽油我都買過.回覆刪除回覆
都係買嚟做手信XD刪除
日高馬油...我差D買錯 "北海道日高馬油 "回覆刪除回覆
原來你都鍾意Mintia, 細細粒又細細盒, 方便拎, 最重要香港無得賣!回覆刪除回覆
19日~~正~~~回覆刪除回覆
19日其實真係幾正,不過如果成日做步兵嘅就要成日可以返到酒店為上,因為行到攰可以返酒店到休息下.我試過20日,不過係去歐洲,搭飛機無咗差不多兩日~~~回覆刪除回覆
如果唔自駕我就唔會去咁長,最多都係去12日.去歐洲就真係最少要兩星期先夠玩^^刪除
上網咭接收得唔係幾好,下次記得唔她再買呢隻牌子嚕.回覆刪除回覆
我上次由大阪玩到福岡都係用呢隻上網咭,一路接收都唔錯.今次日數長如果租蛋又太貴,所以再用呢隻咭.佢係去到山區就收得唔好,市區冇問題既.刪除
Mintia我以前都會勁買,但返香港食唔切好快潮.所以最近都好忍手.回覆刪除
黑色勁薄荷,超提神.回覆
咁我地要快D清咗佢先.黑色果隻係最後先見到,所以只買咗一盒試下,真係好勁.刪除


text:
2015年7月12日星期日
主題之旅Utrecht
Domkerk教堂
Universiteit Utrecht
Domtoren
因為呢個大壽大喜日子,荷蘭同日本都會喺唔同地方有一個Miffy Art Parade嘅藝術展.60位嚟自荷蘭同日本搵嘅藝術家各自喺一個高1.8米白色嘅Miffy像創作. 9月30展覽完後會拎去拍賣,收益會捐去UNICEF作教育用途.
官網話上邊Domplein Square會有兩個,但係一個都唔見. Tourist information會有一個,原來係喺室內.
繼續搵....
環法單車賽會喺呢度舉行.街邊有紀念品賣.
Vismarkt street話有一個Miffy,又係唔見影.
雕像支柱著咗黃色戰衣.有趣!
荷蘭人好多都單車代步,單車多到呢...
City Castle Oudaen
Neude Square又係唔見Miffy.
Utrecht好多樹都係咁包住,唔知係咪藝術呢?
環法單車賽彩旗.
呢棟樓幾特別.影低.
配合單車賽啲舖頭都係用黃地氈.
炎炎夏日, Utrecht有個幾好嘅設施, 地下有呢個噴霧器,水氣由條坑噴出嚟,幫助降溫.
街上又有呢啲複製古畫.可以喺畫中同一地點對比古代同現在分別.
街上隨影.
最後去到Centraal Musem搵Miffy. 話呢度有5隻.
點知只見兩隻喺出面.(我喺門口裝裝吓)隱約見有幾隻喺博物館入面.
對面間Dick Bruna Huis
好多Miffy都搵唔到,冇晒心機. 其他景點都唔想去.連搵Miffy交通燈都費事.另外呢度街邊泊車又貴喎,要5歐一個鐘. 都係早啲去下一站好過.
寫blog時,官網update咗. 好多Miffy都維修中,要7月20先重出江湖喺Centraal Musem嘅花園出現(我估即係要錢先可以睇).
47 則留言:
Miffy的設計都唔錯!回覆刪除回覆
我搵唔到嗰啲就好藝術㗎.刪除
你係Miffy粉絲?回覆刪除
miffy 公仔會長期展覽嗎?回覆刪除回覆
Website又冇講至到幾時.刪除
5歐一個鐘?!市中心好少車位?回覆刪除
Miffy 60歲喇!仲好靚女呀!回覆刪除回覆
Utrecht 係起點, 差唔多日日電視都播回覆刪除回覆
我之前遊 Zaanse Schans,那裡有個細細的 miffy house.回覆刪除
唔似日本搞 hello Kitty land 咁大陣仗, 得屎猫3,4隻, 唔多fan 屎搞唔起?回覆刪除回覆
有好多隻㗎.只係佢收收埋埋我搵唔到咋.刪除
搵唔到Miffy唔使無晒心機,喺網上睇返補數,你講嘅官網係咪呢個?回覆刪除
http://www.nijntjeartparade.nl/?p=home&h=1&lang=en
click "statues" 有齊60款你睇
click "location" 有話你知啲Miffy放喺邊回覆
5 歐泊車真係好貴回覆刪除
唔駛冇心機喎!! 有得睇就睇~冇得睇就算!!!回覆刪除回覆
一心去睇㗎嘛,點知係冇.刪除
曬成咁, 靠個幾條細過口水既噴霧, 更加熱啦.回覆刪除
王老子快d贊助幾隻大婆二奶同Miffy既混合體, 咪可以升呢任睇囉XXD回覆
搵人贊助我好過啦.刪除
起碼去過, 到此一遊!回覆刪除
Miffy Miffy , where are you ^^回覆刪除
去左荷蘭?搭飛機定坐火車去架?回覆刪除回覆
揸車去,喺德國過好近㗎咋.刪除
搵得咁辛苦,做咩唔攬住影張相?XXD回覆刪除
如果有單車賽一定仲多人,塞路!!
河上係咪有人划橡皮艇?回覆
又唔係靚仔靚女攬乜鬼.刪除
你冇睇錯.
Miffy....我以前好鍾意它的..^^回覆刪除
Utrecht 確實唔太有野睇..回覆刪除回覆
睇旅遊局個網真係唔多景點.e+連Miffy都冇,吸引力大減.刪除
黄色.......王子嘅顏色 XD回覆刪除回覆
但係呢排好hit嘅Minions我又唔係好好佐喎.刪除
第2隻miffy幾得意波!回覆刪除
不過你唔講我都唔記得隻兔原來係荷蘭出品
珮件人


text:
1. 免綁鞋帶
原來係因為,當你一個人抱住個BB嘅時候甩鞋帶,你綁又唔係,唔綁又唔係,又冇理由放個BB落地下.
當然你大可以換晒所有鞋都係冇鞋帶,斬草除根⋯⋯
不過,醒目嘅父母就梗係識將鞋帶換做免綁鞋帶啦吓嘩!
2. 為食手指套
依家都好少見有父母唔會帶定一兩pack濕紙巾旁下身,事關啲細菌的確係勁咗,家長嘅衛生意識又高左!
不過下下用濕紙巾一來唔係咁環保之餘,又未必真係抹得乾淨啲細菌,消毒力強啲又驚傷到小朋友幼嫩嘅肌膚⋯
⋯所以注重乾淨衛生嘅韓國父母都會帶定一兩盒「為食手指套」喺身,食嘢嘅時候笠一笠,既乾淨又方便又環保(用可自然分解物料製造)!
所以你去到韓國,就知道「點解要大家笠~」啦
3. 電子驅蚊器
呢個唔使我講,大家都知道有幾重要!
香港潮濕多蚊就係人都知,不過最怕就係喺啲陰濕位,同一個公園,呢個樹叢冇蚊,但係另一個樹叢就有幾百隻蚊喺度飛來飛去.你話幾咁陰濕呢~
對父母來講,下下帶返幾十個蚊貼出街是常識吧!不過效果呢,就見仁見智啦!(仲要陣味唔係個個受得了)
所以一個強勁嘅電子驅蚊器對父母同小朋友來講真係好重要!
對人體無害又無色無味之餘,有效範圍又夠廣闊!仲要係USB叉電嘅添(可連續用30小時),極之方便!
4. 小童飲水神器
對於父母來講,要小朋友飲水飲得乾淨企理,仲難過乜!
市面上大部份俾小朋友或嬰兒飲用嘅樽,都係用飲管設計,但係好多時啲小朋友揸住個樽fing下fing下,都好難避免啲液體經常fing 到周圍都係.
所以一個「小童飲水神器」就係為此而誕生!
基本佢嘅設計係一個帽蓋,只要扣喺任何樽口就可以使用,唔需要吸管,咁就更加省卻左清洗飲管嘅X煩.
既方便又衛生!
5. 縫隙污蹟拜拜
講開洗嘢,一定要介紹呢個「洗隙神器」!
唔樂介意小弟咁老土,成日乜乜神器咁,我淨係識呢啲嘎咋!
不過啲嘢堅係勁,先可以稱得上為「神器」!
呢個「縫隙污漬拜拜」清潔神器可以輕而易舉咁幫你清潔你嘅小朋友用嘅器皿,所有塞喺縫隙上面嘅污跡,都走唔出佢嘅手指!
而且細細個,方便拎出街,一發現BB啲用具有啲咩污蹟,就可以即刻刮走佢!
6. 2X快速充電線
嗱,問你一個問題:
有邊個父母唔鍾意用手機拍低佢哋小朋友啲片段?
影相拍片一定食電㗎啦,係咪?
咁有邊個父母唔會帶多個尿袋出街?
好多唔只帶一個添啦⋯⋯
不過重點係,每當你差電嘅時候,又要駁住調差電線,又要照顧你嘅小朋友,成件事就好似玩緊自己咁⋯
可惜,呢個產品「2X快速充電線」未能夠令你差電唔洗用線,但係佢可以幫你縮短「一半」嘅時間!
但係多出嚟嗰「一半」嘅時間,就可以令你可以放更多嘅專主力係你嘅小朋友身上!
7.超強吸汗毛巾
小朋友鍾意跑跑跑就梗嘎啦,你越係叫佢唔好跑,佢就仲跑得快啲添.
有時都唔係話驚佢跌倒整親,但係細路哥玩到癲起上嚟,成身大汗,最怕就係佢哋攝親,傷風感冒呢啲嘢最難搞吖麻!
所以呢,你都咪話帶定一條毛巾俾佢哋抹汗就一定夠啊,我真係見過去佐敦谷有啲家長帶三條都唔夠抹⋯
不過,毛巾呢啲嘢,識戴,戴一條就夠!
一條超強力吸水毛巾,可以吸到佢本身重量四陪嘅水份,不特止,你仲可以好輕易咁徒手擰到佢完全乾晒.
最重要係,防菌防霉,啱晒小朋友幼嫩嘅肌膚.
正所謂:工欲善其事,必先利其器
家長帶小朋友出外都要做足準備,真係少樣裝備都唔得掂!
介紹左咁多好嘢比你哋班家長,記得share出去啊!


text:
肥佬着笠衫 幾大就幾大
灶君上天 有嗰句講嗰句
火燒猪頭 熟口熟面
黄皮樹了哥 唔熟唔食
纸紥下巴 口輕輕
壽星公吊頸 嫌命長
隔夜油炸鬼 冇厘火氣
火燒旗桿 長嘆(炭)
冇耳藤喼 靠托
周身刀 冇張利
断柄鋤頭 冇揸拿
隔年通勝 唔值錢
十月蔗頭 由頭甜到落尾
火麒麟 週身癮(引)
幡桿燈籠 照遠唔照近
潮州佬拉二胡 自己顧自己
生蟲拐杖 靠唔住
單眼佬睇老婆 一眼睇晒
雷公劈豆腐 專揾軟嘅嚟蝦(欺負)
秀才手巾 包輸(書)
貓兒洗面 係咁意
魚生粥 啱啱熟
雞食放光蟲 心知肚明
番薯跌落灶 該煨
成吉思汗打仔 大汗叠细汗
阿崩叫狗 越叫越走
细路哥剃頭 就快完嘞
床下底破柴 包撞板
濕水棉花 冇得弹
鼎湖上素 好齋
深海龍躉 好瘀(魚)
蒸生瓜 神神地
老公撥扇 凄(妻)涼
老婆担遮 陰公
年晚煎堆 人有我有
倒掛臘鴨 油嘴滑舌
鬼佬月餅 悶極
阿茂整餅 冇嗰樣整嗰樣
鼓油撈飯 整色整水
賣鯇魚尾 包搭嘴
老鼠跌落天秤 自稱自
灶君跌落鑊 精(蒸)神
跪地餵猪乸 睇銭份上
撒路溪銭 引死人
閰羅王開番攤 揾鬼買
十月芥莱 起晒心
山草藥 噏得就噏
灶頭抹布 又鹹又濕
賣鱼佬洗身 冇晒聲氣
鹹蛋滚湯 心都實晒
海軍對水兵 水鬥水
阿蘭嫁阿瑞 累鬥累
孔子搬屋 全部書
醉酒佬數街燈 唔知幾盞
新一代嘅年青人未必知道廣東俗語的趣味, 亦經己被潮話取替, 至於上述的俗語出自何處, 㸃解? 我就不得而知, 但係諗下又真係醉酒佬數街燈, 唔知幾盞!


text:
SATCO 考試
話說去旅行之前就報左一個做 SATCO 的工作.全名係 Student Air Traffic Control Officer, 即係航空管制員的初哥.咁佢晨咁早就叫定大家讀書.但係因為我人在西班牙所以無時間去讀書﹐唯一可以做的就係搭係香港的親人幫手搵書.
番到香港先有機會睇睇封信.佢話要考四份 paper, 連埋d 執卷呀﹐講 announcement 呀﹐做無聊野咁樣的時間﹐都差唔多要成四個鐘頭﹐但其實「實肉」都係得兩個鐘左右.
第一份考 Basic Air Traffic Control Problem Solving.嘩﹐咁快就來?
第二份考 Mathematics and Logic
第三份考 Logic
第四份考 Numerical Logic
唔記得佢詳細的用詞係乜野﹐但大意都係咁.
到今朝早﹐又遲左起身.飛的士番寶馬山無問題﹐話晒都係自己的地頭嘛.點知都唔記得左自己的地頭其實只係限於山腳﹐上到上面其實係點樣都無來 idea.諗住去「桂華山」應該都好容易喇掛﹐同個的士司機講就係呢度喇﹐我記得就係李潤田同協同上面之嘛.
係架的士裡面望出來睇睇﹐咦唔係喎﹐點解唔係桂華山的?點解會係北角官小架?咁桂華山去左邊度呀?死火
拿拿聲再上山﹐原來更高﹐係閩僑對面.喂﹐原來差好遠路喎.簡直有愧於自己竟然係寶馬山叫做小混混左七年咁大把﹐真羞家.
去到﹐見到 Yolan 喎!我初初都見到佢架喇﹐但係真係好耐都無見過佢﹐真係唔敢肯定呢個真係 Yolan…如果我仲有佢的電話號碼的話﹐我一定會打個電話俾佢來 confirm. 但係我自從 Madrid 一役之後就無晒佢地的電話號碼﹐所以都無晒乎.佢後來打番俾我﹐咁先知.
考試﹐主要就係考四份paper.係 letter of invitation 上面﹐佢寫明頭兩份paper 係 simultaneously 咁考的.下?前後兩份 paper 點樣可以 simultaneously 咁考呢請問.但係佢無寫到係點﹐我就無理到.
原來﹐係咁的.
第一份 paper 係考 Basic Air Traffic Control Problem Solving. 第二份 paper 係考 basic maths concept. 第一份係 MC, 第二份係填簡單的答案.第一份係睇的﹐第二份係聽的.
就咁﹐當你做緊第一份 MC 的時候﹐你會戴住一個無線的 headphone. 咁耐唔耐呢﹐就會係個 headphone 個度有個小姐同你講﹐依家我會俾一條數學題你﹐我只會講一次﹐你要 jot down 個數學題﹐計好佢﹐然後填係 Paper 2 的答題卷上面.答完之後﹐就要繼續做 Paper 1.
就係咁﹐成個 section 的考法﹐就係當你係度做 Paper 1 做到火紅火綠的時候﹐佢就會突然間係耳筒度同你講「喂~~~又要計數啦喂~~~」然後你就死命咁抄﹐再死命咁計.然後擰番轉頭去做 Paper 1 的計數 and problem solving.然後你望番過來呢張一分鐘前先做緊的 Paper 1, 你就不禁會問
…我頭先做到邊…?
但咁都唔難﹐其實好多問題都好淺﹐其實俾多少少時間我一定做得晒.只係﹐我太耐無考過試﹐唔記得做 MC 的基本功就係﹐唔夠時間的時候應該要撞.枉我自命係香港數一數二的人肉考試機器﹐都竟然唔記得咁基本的野﹐簡直係基本到好似 “EXS 1001 - Introduction to MC Exam Strategies” 的第一課基礎理論課一樣.
唯有賴佢係最後五分鐘的時候唔俾 announcement….所以個考試好似完得好 abrupt 咁.
一個 break 之後番來 Paper 3 and 4. Paper 3 係考 Logic. 有幾種﹐but 全部都係考句子的 logic.全部都係俾一段 passage 你睇﹐然後選答案.第一種係選 assumption, 即係睇完 passage 之後﹐你要 identify 以下邊個係上段 passage 有包含的 assumptions. 第二種係推論﹐大概同 assumption 差唔多.仲有一個就係argument 的重要性.就係從 passage 中﹐identify 以下邊幾個 argument 係夠 strong enough to support the statement.最慘係佢講明就算你覺得個 statement 對整體社會都有益的﹐但對個 statement 唔夠 strong (係唔夠 strong, 唔係錯﹐錯唔晒架佢d 句子…)﹐都會當係 weak arguments…總之就係超難.
Paper 4, 唔使多解釋﹐就係 Maths Logic. 難到喊.佢個 example 都睇到我呆左﹐大意就係問題你一個 series 的數字有乜野特別.全部數字之間都有個 3 字﹐應該同 3 字有關吧?睇唔出喎﹐睇答案先.
全部的數字除 4 之後﹐個 remainder 都係 1.
嘩﹐你 example 都玩到咁盡﹐咁真係「打到來」個d 唔使問阿貴啦咁.
實情就係d maths logic難到…問埋阿貴都神仙難救.
基本上我有一半係自己做的﹐另一半就係連題目都未睇過就白撞的.係「我自己做的」一半之中﹐有三份一都係撞的.淨低的三份二﹐有三份一係好有信心咁題﹐有五份九係無乜信心咁答﹐有八十三份之一百六十七係勁無信心咁答﹐有 九百七十六份之一萬零三係腦袋完全空白的時候寫低答案的…..
個個都問我個考試幾時出 results.咁的情況唔使佢講我聽都知咩 results.


text:
胡志明市除左市內觀光之外,仲可以參加當地旅行社去周邊小城鎮玩玩既!Sinh Café 係當地最多背包族幫襯既旅行社,不過亦因為哩間名聲太大,坊間有好多冒牌貨,下次去記得去Pham Ngu Lao 入面個間先好幫襯呀!哩間旅行社真係乜團都有,唔跟團既泥買巴士飛又得,搭車上河內定係坐車過柬埔寨都可以,價錢亦好合理,我地就join左個湄公河一日遊,位位US$12,朝8晚6玩足一天,仲包埋Lunch添!哩個trip真係唔講得笑呀!先係坐大巴去湄公河碼頭,然後再轉坐船仔,仲有導遊沿途講解,之後再帶團友去參觀越南特色美食米紙既生產過程,先坐坐食餐晏,食完再轉坐馬車,去欣賞『越』劇聽下『越』曲,之後再轉坐傳統湄公河既小艇,翔遊湄公河,再去參觀整椰子糖,買手信試食真係應有盡有,不得不佩服佢地,點解可以將一個咁平凡既地方都可以搞得咁精彩,節目咁富豐!厲害厲害!\
哩間Sinh Cafe任何時候都係旺既!
導友話以前湄公河有鱷魚喎,所以D船頭就專登畫左一對大眼睛,用泥嚇走D鱷魚咁話喎!當然而家D鱷魚已經嚇走晒啦!不過就應該唔關船頭對眼事囉,係驚左D垃圾先真!
哩棵原來係海底椰既真身泥架!
越南米紙原來有甜有咸架,甜既有椰子味仲可以烤脆佢當薯片咁食,咸既就用泥包成粉卷咁食啦!
哩條叫象耳魚係越南既特產,似唔似象耳真係唔敢講,味道好唔好亦唔係重點,但係我覺佢成功既原因,係將條魚棟高泥放,所以個個旅客都好記得佢囉!
哩一幕令我諗起一個奇妙既旅程!不過哩到唔會有大笨象出泥噴水,又唔會有鱷魚架囉!
下一篇:越浦越開心 - 越全食 I


text:
之前國慶假期去左泰國旅行
由於我既年假彌足珍貴,所以只係去左4日
第一日﹝290907﹞
11點幾先起飛,所以同平時差唔多時間起身已經得
入到禁區趁未上機,梗係周圍影下飛機先啦
就係搭依架機去啦
今次係第一次搭華航,之前都有d擔心
但係比想像中好,個位有電視,有得打機,而且d空姐都幾ok
去到曼谷係當地時間一點半,過完關兩點半,因為有團友要做落地簽証,等到三點半先開車離開機場
第一個目的地係Siam Paragon
名牌大場一個,有好多國際名牌,而且貴過香港
係依道既活動主要係睇4D電影同埋影下相
跟住去附近另一個商場:Central World
因為肚餓既關係,第一件事係去food court醫肚
個set要200泰幣,其實唔抵食,不過肚餓起上黎就無辦法
食完野就開始行,依個場既檔次比Paragon低,所以都叫做可以行下,最終買左頂帽
行完商場就去左食晚飯,個團既其中一個賣點係所有晚餐都係酒店食,今晚食既係自助火鍋
但係個火鍋係無肥牛
下一站係去行夜市,賣既野都係女人街貨色,而且間間舖都係差唔多既野
同女人街比較唔同既係佢有個大空地俾人坐低飲下野,食下小食,仲有人表演添
第二至四日行程及相片
待續


text:
當然,韓國新聞有好多嘢都唔值得香港人學,例如幫權貴掩飾醜聞,所以依家 jtbc 新聞喺韓國享有好高聲譽. jtbc 爆料嘅態度,香港一百世都學唔到.(jtbc嘅主播即係新聞部主管).只不過,南韓三大台點樣吸引大家睇新聞嘅做法,係好值得新舊媒體人參詳,依家香港啲新聞,我自己真係覺得悶到一個點.
韓國總統選舉 :報exit poll報到似打機
大家先睇睇,SBS(漢城放送,三台唯一商營)係點處理
報 exit poll各地分析,好似打機一樣,係唔係好睇好多,而且夠晒清楚.呢啲就叫乜嘢新聞係fun and juicy,content 可以serious,但成個presentation唔代表一定要係沉悶而且唔清唔楚.大家明香港嘅商營電視台有幾hea未,料又唔敢爆,但CG又悶又唔清晰,咁我睇嚟做乜,呢個亦係越嚟越多人寧願喺網度睇新聞嘅原因,傳統傳媒嘅死,好大程度上,係不思進取加自我沉淪,咁就邊個都救唔到你.唔敢走爆料路線,又唔做好presentation,一味迎合長官意志,呢啲傳媒唔死都無用.
睇番公共廣播,公共廣播係有教育嘅作用,但都唔代表presentation一定要嚴肅到爆,KBS嘅做法,有啲抄2010年BBC Election night嘅opening,只不過,KBS搞到好似演唱會咁嘅做法,同埋極為清楚嘅CG,依然係好好睇,你試吓香港嘅電視台,做唔做到同一樣嘢.
如果講面對新媒體嘅競爭,其實南韓仲勁,朴謹惠嘅倒台,好大程度上同時動搖公眾對SBS,KBS,MBC三大台嘅信任,否則jtbc作為收費台就唔會收視暴升,同埋南韓嘅互聯網係十分之發達,主流傳媒不自重,南韓年青人要喺網上搵消息係好容易,但正因為呢種原因,所以三大台至少會喺presenation上落足功夫.你依家睇CCTVB,香港政府,用啲乜嘢態度.當然,香港人都係時候要做好新媒體,我停咗我自己嘅YouTube評論嘅原因,都係因為自己做得唔夠好,唔夠pro.依家啲讀者,唔係想睇啲山寨級嘅垃圾.


text:
謝師宴對我黎講係強迫的,但係過癮.
對我呢啲叛逆青年黎講中學嘅謝師宴其實無乜意義,因為你自己都唔知道咁多年學過啲乜,所以亦冇咩好謝.
反而應該當係一餐和頭酒,學生同老師一眾飲兩杯講下當自己幾撚憎讀數學;老師又幾撚想一把摑死自己;新黎個MISS有幾正;個個校工當正自己係老師又有幾戇鳩.
當然唔會,大家到畢業個一刻都仲要扮哂.我地呢班學生梗係無所謂,大家都知道唔會再見,但老師仍然要扮演個個為人師表嘅角色,酒又唔敢飲,煙又唔敢食,粗口講到嘴邊都要收埋.
你可以唔去,但人生又少左一樣值得笑完又笑嘅事.
衣著係大家會諗起嘅事.
個陣大家十幾歲有邊個會肯使咁多錢專登買件老西去謝師宴,所以大部份都係借老豆呀哥或者朋友件西裝黎著,一係就Oversize,變左hiphop star;一係就借唔哂全套,西裝白襪襯對波鞋.
男人老狗,貪靚係少數,一般人都好似過去咁多年中學生活咁,交左功課就算,只求唔好太過核突.
而我,就係少數,著得好核突嘅小數.因為我當日係返完餐廳份暑期工那那聲就收工跑過去.
個陣大鄉里未食過自助餐,當時心態只係想係咁食,食到嘔,嘔再食,只求填補返個陣幾百蚊嘅空虛.
餓狗搶屎咁跑哂出去,拎生蠔拎壽司.我可以話你知道當時我地班同學嘅行為同班強國客無咩分別,衰撚到要酒店經理開咪叫我地冷靜落黎.
而女人永遠都比男人成熟得多,自然唔會做呢種事.
佢地嘅衣服到當日嘅行為都係精心安排.有唔少男人係個晚都突然雙眼發光,先發現到自己平時身後個眼鏡妹,原來可以咁索.
呢啲事,男人去到後樓梯個陣就會獸性大發
「屌!都知道佢大波架啦,今晚仲要著低胸!」
「你見唔見張SIR條仆街視線完全無離開過班女架!?哈哈」
然後一班蛋散就梗係唔願返屋企,酒吧又入唔到,就會去7-11到買幾打啤酒去公園到,過下一啲認為自己已經成年嘅生活.
點下煙,飲下酒,好快大家就分道而行,要過自己另一種生活.
謝師宴係一種現代成人禮,一個總係會令人回味嘅成人禮,過去醜事錯事好事都會係個一晚之後成為回憶.
而你當晚嘅行為同衣著都會成為傳奇.
利申:斷片
Photo: 民生好報


text:
16/10/2009 先雨後晴 / 港灣,牛車水,Suntec City
我哋間房望出去嘅view呀!個泳池幾靚,不過喺對面間酒店咖!
其實哩間酒店係幾近啲旅遊點,直望已經見到Singapore Flyer啦!
起身時發覺嗰個輕觸式電子板又唔work嘞!原全冇反應呀!我今次都費時打電話等人嚟,貼張紙叫拾房嗰人幫我哋搵人嚟整呀!
今朝我哋八點出發去聖陶沙呀!首先喺Dhoby Ghaut搭MRT去Harbourt Front.
以我嘅習慣都算做晏出發啦! 酒店隔離係Singapore Art Museum,街上放滿咗好多藝術品,不過我唔識欣賞.
途經一間Food Court,見好多人喺裡面食早餐,我哋都未食嘢,所以都入去幫襯吓先!
我哋兩個人叫咗一碗魚蛋粉,SG3.50,都唔平啊!不過好好食呀!啲魚蛋好彈牙呀!
食飽就繼續向車站Dhoby Ghaut進發嘞!點知落起雨嚟呀!
哩間唔知咩聖堂呢? 幾靚啊!
MRT內
話咁快就到咗Harbourt Front嘞!
去聖陶沙嘅車站係喺Vivo City嘅三樓,哩到有間好大嘅Foodrepublic,裡面有好多新加坡美食.但因為我哋去到時只係九點,所以好多都重未開舖.
想試吓嘟嘟糕但都係未開舖呀!
想搭車出發去聖陶沙,但出面落緊雷雨啊!如果落咁大雨過去都冇用喎!
咁唯有喺Toast Box食吓嘢,等場雨停咗先過去啦!
肉鬆多士套餐 - SGD4.20,多士好好食,杯咖啡真係好正呀!
我哋最鐘意哩隻糖心蛋呀!好好味呀!
Toast Box旁有間舖頭賣啲懷舊嘅玩具呀!
食完嘢喺商場行咗陣都重係不停咁落雨,喺到足足逗留咗個幾鐘都冇好轉,因為我哋只係想過去行吓沙灘同坐吓吊車,如果落雨落成咁過去都冇意思,唔想浪費時間!所以最後都係決定放棄去聖陶沙啦!
唯有影吓個車站當去咗啦!留返個籍口比自己下次嚟過!咁就搭返MRT去牛車水,其實即係唐人街啊!
一出車站已經見到林志源嘅招牌啦!
哩到啲屋好有特色啊!
街道兩旁都係賣記念品嘅店舖,太多都係帶有中國特色嘅產品,雖然對我哋中國人嚟講少咗份吸引力,但我同大笨蛋都喺到停留咗一段時間,左睇睇右望望,都幾得意啊!
行行吓又落雨啊!
少不免都買咗少少新加坡記念品啊!
哩到有間好似博物館嘅地方,擺放咗一啲唐人街嘅歷史相片同物品.
跟住就過去林志源買肉乾,因為朋友講過其實佢唔係旅遊書講到咁好食, 所以我哋想試食吓!但哩間嘢啲人都幾串,唔比試食.所以我哋去咗隔離嗰間香味肉干睇吓嘞!
哩間香味又有得試食,又有特價,試過幾種口味都幾好食,所以我哋就幫襯哩間啊!而林志源就買咗少少啦!始終係最出名嘅一個店舖.
跟住又繼續行.
啲屋真係幾靚啊!
哩條街再晏啲會有好多嘢食啊!而家十一點幾重未開舖!
去到馮滿記就幫朋友買哩到好出名嘅荳蔻膏,但竟然唔記得幫自己買喎!我發覺我每次去旅行個腦袋都好似好唔聽使咁!成日都唔可以正常運作既!
轉眼就到咗佛牙寺,裡面收藏咗全亞洲最大由真金打造嘅佛牙舍利塔,用嚟供奉釋迦牟尼嘅舍子.但我哋只係喺出面影吓相,並冇入去參觀啊!
沿住佛牙寺再向前行就會到新加坡最古老嘅印度古廟 - 馬里安曼興都廟,但我哋見到佢時啱啱修葺緊,所以無緣見佢一面啊!


text:
認真考慮:盡快放棄曾俊華 執行 Plan B讀者投稿
2016/12/5 — 17:27
(文:李開步)
這篇文係寫俾兩班人睇:一班係希望香港有個好特首,會帶領香港繼續向前嘅人,即係大部分黃絲;而另一班,係喺曾俊華背後,諗住佢做咗特首後有油水撈嘅人,即係啲地產佬,大孖沙同有錢佬等等等等.
我嘅問題係,其實你地有冇諗清楚,曾俊華係唔係有可能做到特首先?
如果只係覺得佢理念同自己相近,冇咁乞人憎,但又明知佢冇可能會贏,支持佢,咁同打飛機又有咩分別?
至於佢背後班有錢佬,要記住上屆下錯注嘅教訓,會死得好慘.舉大家最愛的李嘉誠為例:上屆落錯注買唐英年,結果呢,成個大陸市場冇得玩,昔日雄霸一方,依家都要撤資,共產黨都唔再睇佢.所以各位有錢佬,睇實啦,再落錯注,隨時連香港都唔受你玩!
當然,根本問題係,曾俊華有冇機會做特首先?
哪管你無法接受,我諗冇人會反對,以阿爺在特首選委中有決定性嘅票數,邊個要做特首,都一定要佢首肯,呢個係今屆特首選舉無可避免嘅因素.不過,先唔好理啲乜人吹乜風,用最客觀角度睇,阿爺都絕對唔會俾曾俊華做特首!
點解呢?死證!佢本來就係末代港督肥彭個私人秘書!何謂私人秘書?即係肥彭個貼身親信啦,仲一定係好親嗰隻喎.以中英外交關係嘅敏感,以共產黨當日咁唔妥肥彭,又邊有可能俾佢個私人秘書做特首?
第二,係人都知曾俊華自小已經移民美國,曾經係美國公民.哪管你依家已經放棄咗美國藉,但呢個身份大敏感啦.美國喎,特朗普喎?我係阿爺都唔信你啦,點知你會唔會係間諜先?即使退一百步,我都寧願搵另一個費事煩啦.
第三,好多人都知曾俊華自細喺美國長大,所以連中文都學唔好.但大家又知唔知,佢其實到今時今日喺香港成三十幾年,都講唔掂普通話呢?甚至同啲大陸官員開會,都係講英文?大陸班官見你講英文,唔明你講乜,又點會俾你做特首?
好多人都知曾俊華成為「鬍鬚曾」,「薯片叔叔」之前,佢喺政府內部個花名叫「鬼佬曾」.搵個鬼佬做特首?你以為阿爺會貪你夠國際化咩?
其實阿爺近來已經開到口,話唔會俾鬼佬曾入閘.前幾日,有個叫盧文端既人,喺文匯報登咗篇長文,好明確咁話阿爺覺得鬼佬曾唔夠班做特首,仲講到明話阿爺唔俾衝紅燈,「以免釀成不良後果」.
至於呢個盧文端係咩人呢?首先,佢係全國政協外事委員會副主任,第二,佢係民建聯監委會主席.去到呢個level既高官都出到聲叫你唔好衝紅燈,難道你真係認為有機會出閘?
有啲人話,上年689都係闖紅燈喎,最後又唔係做到特首?咁我想問,上次你俾人強姦過一次,唔通今次又會咁易俾你得逞?
所以,無論係黃絲又好,係利益集團又好,我建議趁住呢一兩個月,盡快捧過另一個人選代替鬼佬曾.例如胡官就係一個好嘅代替人選,起碼阿爺從來未曾對佢宣布參選有任何阻止.
而且在現實情況,胡官比鬼佬曾更有機會吸到泛民選委嘅選票.始終鬼佬曾係現屆政府官員,如果泛民真係投佢一票,令佢成為特首.假若到時佢又行返689依家條路線,強烈打壓民主,到時恐怕泛民會俾選民鬧死,連個位都冇埋.所以,若果換咗我係泛民,我都寧願保險啲投胡官一票.
我做咗十幾年政治新聞,老實講我對鬼佬曾印象唔係幾好.仲記得兩三年前,佢嘅評分仲係負數,大家都覺得佢廢,係唔知點解吹吓吹吓,就吹到佢做特首.葉劉之前批評佢hea做,我其實好同意.自從佢做財爺,呢十年來,香港經濟發展就停足十年.呢個係好客觀嘅玩實.
我同大家一樣,都對香港特首需阿爺首肯呢件事非常不滿.但冇辦法架喎,客觀現實就係咁.所以,大家不如及早行plan b,搵定代替入閘者,而胡官將會係一個好人選.
否則,一旦讓689成功連任,觀乎佢依家為選舉嘅不擇手段程度,下一個任期佢開始為自己落台後作準備,到時可能會有更不堪入目嘅情況出現!
很多人認為香港已死,所以對時事不聞不問不管不理不談.但我覺得大家真係太樂觀了,死不是最可怕,落地獄更可怕.


text:
「遊戲」
以前係大公司做嘢其實都算好彩,因為大部份嘅上司都唔錯.只不過大公司真係好多流程,所以當你越做得高級,你就越知道個遊戲規則,你就知道點樣可以處理得更快.有時你亦都會好奇點解有啲人可以升職升得咁快,當然唔係個個都係靠自己嘅能力,但係嗰啲人真係好易俾人放逐.所以千祈唔好走精面,如果你個靠山失勢嘅時候,分分鐘連你都唔會有好日子過.
「模式」
好多人都問我係大公司做嘢點解會頂得順,老實講我其實最討厭公司政治同繁複瑣碎嘅流程.好多嘢都係講程序,所以有時做嘢會綁手綁腳.只不過如果你懂得每間公司嘅營運模式,其實好多嘢都可以避免.有時係大公司做任何嘢都要鍥而不捨,一次唔得就兩次,兩次唔得就三次,唔好咁易放棄.同時所有嘢都要白紙黑字,只要做好自己唔好俾人挑剔到,基本上都唔會死!
「管理」
我經常同啲後生講,係大公司係要學佢哋嘅管理而唔係為錢,因為規模夠大,可以接觸到唔同地方嘅人.透過同其他國家嘅同事合作,其實可以擴闊視野.當然如果有機會去其他地方公幹,當然要把握機會去睇多啲.只不過當你變成空中飛人嘅時候,你就唔想再飛了.而我最大嘅得著就係管理一個跨國嘅團隊,因為真係大公司先至可以學到嘅經驗.所以做大公司係有得亦有失!
Also published on Medium.


text:
2011年7月27日 星期三
匆匆忙忙沖繩四天團 - Day 4.3
因為餐廳都幾多人幾full,所以要同團友夾枱坐,領隊又再一次安排妹妹仔跟我哋坐,出水痘嗰個就跟佢自己坐,由於妹妹仔有本事可以將條菜燒到出火,為免佢搞極都無得食,我哋唯有出手燒埋比佢食,所以都唔記得咗要影相呀!
臨尾影返張先!
哩到啲食物選擇都幾多啊!淨係飲品都有好多可以揀呀!
食完飯後準備坐車去outlet,喺等旅遊巴嘅時候,由於出水痘嘅妹妹仔唔會同我哋出機場,所以佢留喺餐廳到等酒店消息,領隊都算係咁啦!見到佢無錢交酒店費同嚟緊個星期嘅生活費,就借咗十萬円比佢,當時佢當住我哋咁多團友數錢比佢,我諗佢係想我哋幫佢做個證明,佢真金白銀咁借咗十萬円比佢啊!
雖然只係相處幾日,同枱食過幾次飯,但見到佢咁嘅情況,一個人重病緊咁要留喺一個陌生地方,真係唔係好放心啊!大家嚟個擁抱同安慰一吓之後,我哋就懷住唔安樂嘅心情離開餐廳繼續我哋嘅行程啊!搞到我都差啲喊出嚟呀!
(後話:由於實在唔放心,返到嚟香港幾日後有搵領隊問妹妹仔嘅情況,領隊話妹妹仔已經退燒同埋好得七七八八,而且重識到人出咗去玩,咁都放心啲啊! 不過好似話妹妹仔嘅屋企人關於借錢嘅事唔多認數,佢叫我如果有咩事要同佢做證,所以當日佢當住咁多人先比錢妹妹仔都啱啊!希望只係一場誤會啦!)
[2011年7月31日: 個領隊終於可以攞返啲錢嗱!不過佢要同妹妹仔啲屋企人講如果唔還就報警先肯還啊!最後都係搞到不歡而散呢!]
由國際通出發只係幾個字嘅車程就去到Outlet嘞! Outlet對於我一向都無咩吸引力,如果係自己去我一定唔會去outlet啊!一個鐘頭對於我嚟講時間太多了.
哩個outlet地方唔算大,價錢唔算平,貨品唔算新,outlet outlet,啲貨當然out out哋先襯吖嘛!
有輛小火車比小朋友坐.
哩個女仔喺到將啲玻璃用手畫上圖案做裝飾,畫得幾靚啊!
去咗間手信店行吓.
未嚟嘅時候好想買一對石獅子,但嚟到嘅時候見到又好似無無謂謂,到最後買咗哩個鎖匙扣都幾好啊!
好嘞!最後一個行程就係去赤嶺駅坐一個站嘅單軌電車去機場.
一上到月台就有車,要拿拿臨跑上車啊!
好快就到咗機場啊!
哩個喺那霸空港駅嘅指定影相位.
過條天橋就係那霸機場國內線.
我哋當然唔係去哩到上機,我哋先上返旅遊巴再過去國外線機場.由於機場真係好細,我哋到起飛前半個鐘先入閘到候機室.
候機室只有一間細細嘅免稅店.
黃昏時分,終於要踏上歸途嗱! 沖繩我會再嚟啊!
前幾年成日都覺得沖繩曾經比美國佔領過,哩到會比較西式,無咩好睇,但今次嘅到訪,沖繩令我有另一番感覺,雖然今次只係跟團,但感覺都幾好玩,成個行程都好relax,總括嚟講沖繩都好值得嚟玩,如果識揸車,沖繩好啱自駕遊,但好似我咁唔識揸車而要自由行,就要查好晒啲巴士時間表啊!否則會擔誤好多時間啊!
...... 完
匆匆忙忙沖繩四天團 - Day 4.2
離開魚市場就向國際通進發,哩到安排咗兩個半鐘比我哋,如果唔係第一晚已經行咗一啲我哋嘅目標地方,淨係得兩個半鐘真係唔夠時間,我之前睇blog見個有人講過,國際通條街唔長,比男人行兩個鐘頭夠有餘,但比女人行行兩個星期都唔夠時間行啊!而家我哋只係去返一啲當晚我哋想去但又收咗舖嘅地方.
我同細妹喺領隊未開始介紹國際通有啲咩行已經急不及待先離隊行先,講真哩條街我喺未出發前已經喺Googlemap行咗好多次,再加埋前幾日實地行過,絶對唔會盪失路啦!
第一目標都係藥房,沖繩唔似得東京,大阪咁四周圍都係藥房,哩間全國都有分店嘅藥房都喺幾年前喺哩到開分店,佢樓高兩層,樓上賣啲貴價嘅護膚品,樓吓就一般嘅藥品,護膚品同護理產品,我嚟之前已經知道佢嘅貨品種類唔會太多,不過又真係估佢唔到連最普通我要搵嘅嘢都無啊! 比起三越旁間雜貨店重少,而且價錢亦比嗰到貴啊!枉我重行到國際通街尾添呀!
所以都係決定再返去三越隔離間舖,而且佢樓上嘅100円店我哋嗰日因為夠鐘收舖都未去睇,掛住買嘢唔記得影相啊!100円店有食品用日用品賣,佢哋啲食品真係好底,限定黑糖百力滋,紅芋百力滋,限定薯片,全部都100円,喺到入貨用嚟做手信都幾好啊!
然後就去平和通商店街,哩到都係好多手信店,其實行多幾間,基本上間間賣啲嘢都好似差唔多,分別在價錢,有時間可以行多幾間格吓價,有時啲商品差唔多但價錢可以差好遠啊!
哩啲貝殼做嘅燈罩好靚啊!又唔太貴,真係想買返個返嚟呀!不過佢嘅插頭唔啱香港用,買返嚟又要改先用得,所以都係放棄咗,又再一次影咗當買咗啊!
平和通商店街內有一間好出名賣塩嘅專賣店,裡面啲塩真係好多品種咖!
我見啲人喺咁試塩,咁試法咪鹹死囉!雪塩喺沖繩最出名,但最後我一啲都無買啊!影咗當買咗啦!
我哋喺商店街內見到有間又係好似雜貨店咁,估佢唔到哩到有晒我要搵嘅嘢,價錢重平過之前間大藥房添啊!
搵齊嘢要搵嘅嘢後,就去位於商店街內嘅牧志市場,去哩到因為想睇沖繩出名嘅海產 - 「夜光貝」,如果自己嚟,可以喺市場下層買咗海鮮,然後攞到二層嘅餐廳加工,加工費係500円一個人.但由於我哋一陣重有團餐食,所以無幫襯,純粹嚟見識吓.
哩到啲豬頭都係遊客影相嘅對象啊!不過我搵唔到一隻戴黑照嘅豬頭,佢喺啲網到好Heat咖!個個都影佢咖!
另外哩啲比人剝晒皮嘅魚好肉酸呀!
我最後都忍唔住用550円買咗兩隻苦瓜返香港呀! 真係好好食呀!個海葡萄就嘛嘛哋,好鹹唔係好啱我口味啊!
哩日天氣真係好悶熱,哩兩個幾鐘真係行到大汗疊細汗,又熱又攰,行街真係唔係我強項啊! 買兩杯嘢飲解吓渴再行過.士多啤利汁同苦瓜蘋果汁,我本來想淨係買苦瓜汁咖!但老闆娘講咗好多嘢,我諗意思係淨係苦瓜汁會難入口,所以叫我加蘋果一齊飲,味道真係唔錯啊!
飲完嘢繼續行,嚟沖繩食牛就要食石垣牛.
沿途都好多T-shirt店,價錢唔平但覺得啲質地嘛嘛哋啊!
Kitty專門店,第一晚嚟嘅時候姍咗門,而家嚟影返夠本.
哩間御菓子店四周圍都有分店,未過去嗰陣重諗住會喺哩到買手信,但試食過後又覺得啲產品嘛嘛哋,所以最後連舖頭都無入啊!不過哩啲只係我個人意見,朋友們如果去到不妨自己試試,可能會啱你哋口味啊!
因為哩日係星期日,所以國際通會喺十二點後封路成為行人專用區.
唔明點解熱到好似個火爐咁佢哋都可以喺條咁曬嘅街上面玩啊!


text:
「果欄」
油麻地果欄,大部份香港人簡稱「果欄」,係香港主要嘅水果批發市場.佢位於九龍油麻地,北臨窩打老道,南抵石龍街,西為渡船街,東為新填地街.果欄係建於1913年,以前係九龍水果批發市場,「果欄」係珠三角一帶水果批發市場嘅俗稱.經營嘅商鋪初期只係用草棚搭成,直到1920年代至1930年代,香港政府才開始批地俾欄商興建固定樓房,大多數係一兩層高嘅磚石建築以逐漸組成今日嘅貌貌!
「驚喜」
講真聽就聽得多「果欄」嚟個地方.但係都係直至琴日先至去買生果.最令我驚喜嘅唔係佢啲生果舖,而係無諗過香港今時今日仲見到不少具戰前特色嘅裝修.去到果欄啲人多到好似去年宵咁,認真勵害!啲生果種類多不聲數,仲要好靚.價錢真係無得比,一定平過出面啲大型連鎖超級巿場.如果你好鐘意食生果,咁你真係要去果欄買,因為真係好好食,好生鮮同好鬼平!
「結果」
去咗轉果欄十五分鐘,買咗一盒佐賀士多啤梨同一箱塔斯曼尼亞嘅車厘子.兩包士多啤梨先至要$100蚊,如果平時買,最少要$180蚊.箱車厘子大約四鎊先至$350蚊.當然平係仲要,不過平之餘仲要好好食咁先正!今日再去超級巿場嘅時候一件都啲生果,再望完啲價錢就真係唔會係佢哋度買!所以大家如果有興趣嘅話,可以去果欄睇下嚟個咁特別嘅地方.


text:
唔少年輕人都有追星夢,香港電影資料館現正舉行「永遠的鑽石大盜——林沖影展」,放映六,七十年代紅極一時嘅台灣巨星,「大盜歌王」林沖嘅多部經典影片.早兩日八十幾歲嘅林沖於放映後現身同影迷會面,唔少城中名人都有到場,包括珠寶設計師劉黃寧達(Leta)及妹妹林黃寧艷(Lianne),仲有太子珠寶鐘錶主席鄧鉅明等人,唔通名人也追星?
其實林沖係Leta兩姊妹嘅舅父,感情十分要好.難得香港電影資料館咁有心為林沖整理一生嘅輝煌,又請佢口述歷史,所以兩姊妹幾忙都要去捧場力撐.
出身台南望族嘅林沖,母親係日本人,當年佢去日本讀大學時,因緣際會登上舞台,喺日本爆紅之後被香港發掘,拍咗幾部戲即紅遍東南亞,所以佢都係香港電影歷史嘅重要一環.見林沖外形咁俊朗,Leta兩姊妹又生得咁標致,就知遺傳到家族靚基因喇!
保安局局長李家超太太Janet都有到場,佢笑笑口話係嚟追星,因為自細喺電視機前睇林沖唱歌,演戲,林沖嘅成名戲「大盜歌王」中,唱到街知巷聞嘅「鑽石鑽石亮晶晶」主題曲,佢都識唱o架.
眾人亦趁機欣賞「大盜歌王」呢套戲,男主角喺戲中扮演鑽石大盜,咁啱年關臨近,唔知鄧鉅明睇完會唔會加強旗下店舖保安呢?佢就笑笑口話唔使,買齊晒保險就得嘞,佢仲叮囑前線員工,萬一遇上劫案,最緊要係個人生命安全,千祈咪博喎!
卓妮


text:
天水圍-食玩瞓旅行天書
May 31, 2016 · 次次去旅行都日本泰國台灣韓國,去到悶悶哋?不如試吓新嘢啦.潮流興窮遊,近年天水圍都成為咗一個新興嘅旅遊熱點,等我同大家介紹吓. (地理) 天水圍位於香港嘅西北面,總面積只係得4.3平方公里,人口大概30萬.行政上屬於香港,但係實質係國中之國.轄域同香港本土相連,四圍由一道無形嘅圍牆隔住.不過香港同天水圍之間已經有接駁鐵路,港鐵西鐵線朗屏站同兆康站之間,會入一入天水圍嘅範圍,喺該地最南面停站,呢個係入去天水圍最易嘅途徑.另外全港各地都有橫跨兩地嘅巴士,接駁港九新界各區同天水圍. (出入境) 凡係香港居民,過境無需簽證,亦都冇海關檢查.不過記得帶住身份證明文件.其實天水圍居民要離開天水圍,亦都係帶身份證就得.由於天水圍完全俾香港包圍,要去任何地方,都一定要出一出香港先得. (語言) 天水圍嘅人嚟自五湖四海,有粵裔,客家,福建,印度,巴基斯坦,北佬等族裔,不過都係以粵裔為主,大部份人日常生活都用廣東話做交流語言,同大部份香港人同聲同氣呀.值得留意嘅係當地雖然有好多講普通話嘅新移民,不過公共交通工具上面都淨係得廣東話同英文,為咗照顧香港嘅遊客,真係落咗唔少心機㗎.另外街上面都係講廣東話嘅為主,唔會似得香港島居民噉,成日講英文. (貨幣) 由於天水圍冇自己嘅發鈔銀行,所以所有交易都係用港幣或者人民幣.呢度各樣嘢嘅價格都特別平一截,喺度買嘢真係好抵㗎. (電話) 同香港共用同一個國家編號 +852,手提電話訊號就睇地區,南部會接收到香港訊號,北部就會接收到中國嘅訊號. (景點?景點一:濕地公園;景點二:新北江商場;景點三:天橋晾衫場;景點四:架空輕鐵站;⋯⋯ 好似好多,我唔寫喇,大家繼續.)Read More »


text:
31/07/2009 晴天札幌 à 小樽 à 札幌
(Part 1)
今朝一早去浸完風呂,就去食早餐嘞!但早餐比我想像中少嘢食啊!
今日幾好天
今日我哋去小樽呀!
小樽係一個海嘅地方
9:45就到咗啦!幾古典嘅車站!
一早嘅小樽都通都有一啲舖頭開咗啦!喺啲藥房睇過,果然啲價錢平過狸小路啊!重有好多做緊特價添呀!
幾大個煲
小樽街境
舊國鐵手宮線係日本第三,北海道第一古鐵道線,由美國合約工程顧問興建,小樽 - 札幌路段於1880年開業,大大貫通兩地石炭及水產業物流運輸及客運業,加強小樽港嘅補給站角色,促成明治後期小樽港與北之華爾街嘅興起.二戰前,日銀小樽支店都用此線運送貨幣現金,手宮線可說係小樽與札幌嘅經濟命脈.
戰後小樽工商業沒落,該線客運服務於1960年終止,其貨運功能亦喺1985年被裁,六十年代後保育小樽運河民意高漲,間接令當局意識保存手宮線作為北海道最古鐵道線見證嘅重要,逐保存今日JR南小樽駅至旧手宮駅,並改為長達2.6KM嘅步道「手宮線跡地」.
跟住就去到小樽最人氣嘅小樽運河啦!真係好多人啊!
出拔小路
橫街內有好多食店,哩間出名食蜜瓜雪糕咖!
由出拔小路露台影出去都幾靚啊!
哩間拉麵舖喺尖沙咀都有開分店咖!上次跟團都嚟食過,都幾好食咖!
跟住就行入堺町通,哩條街所有小樽有名嘅店舖都喺晒到,淨係行哩條街都有排行呀!
K's Blowing原名「堺町工房」,以其開放式體驗而打出名堂.
麵包超人呀!
有麵包超人緊係有細菌小子啦!
我哋今日就喺哩間多喜二食晏啦!好多人嚟到小樽會選擇政壽司,旭壽司呀!而我捨棄佢哋選哩一間係因為睇咗有線嘅活得很滋味裡面介紹過哩間啲壽司同海鮮好正,而且係百年老舖,所以就嚟試吓!
哩隻咪咪係都要企喺門口唔肯讓開比人入去舖頭.
我哋叫咗一set手握壽司同埋一個海鮮鐵板燒,哩個燒帶子就送咖!
個帶子好鮮甜
12件手握壽司set ¥3,150
我覺得味道一般
海鮮鐵板燒 ¥3,675
份量好少,而且隻北寄貝唔新鮮呀!食落有啲鯹味呀!
總括嚟講哩間嘢唔掂呀!食咗咁多餐都未試過話不滿咖! 但哩間真係唔得,啲店員可能見我哋係外國人,亦對我哋啲態度嘛嘛哋!好明顯同佢哋啲當地人唔同咖!而且食物唔多新鮮但價錢又唔平!所以我唔推介呀!
.....續


text:
間唔中都有卜友問開呔仔而家講野點,等我響度update下佢呢方面既近況,順便亦同各位媽媽傾下呢個問題~
呔仔大約2歲左右開始講野,都係一般既BB話,我地無咩特別留意佢發音上既問題.其實一直都有上載呔細D片去Youtube (TylerTheBaby).期間都有好心卜友提醒我地覺得呔仔講野發音唔正,可能要注意同佢訓練下~ 其實呢樣野係十分之「當局者迷」﹐哈~ 因為日日對住佢既關係,我地2個係好明白佢講咩,自然唔覺得個問題係咁嚴重,當我而家睇返佢細個時D片,真係完全聽唔到佢講咩咁滯,因為佢講野唔清楚之餘,仲差不多成句唔岩音~
例如「天空上面有直昇機」 會變左「堅空Keung面有極經機」.
係直至佢3歲左右,真係愈黎愈多人(唔係成日見既朋友)聽唔明佢講野,要我地翻譯.呢樣野開始影響到佢同人溝通能力,咁我就開始正視呢個問題喇~
我覺得小朋友每方面發展都唔同,其實我一直並無太過擔心呢樣野既.一來知道發音問題在雙語小朋友黎講係好普遍 (我地響屋企係講中文﹐而佢平時睇電視同返學都係講英文).二來我發現佢好多音係中文發唔到,但英文又發到喎,例如小火車Thomas,佢發得好清楚最尾S音.但講中文既時候佢所有S音會變成G音,例如沙就會變左加~
問過醫生佢又話唔係痴脷筋.如果痴住條脷唔會伸到咁長﹐或者條脷會變左W咁樣中間扯住左.加上呢邊唔興剪脷筋,佢話其實剪左無咩幫助﹐好多人真係痴既就算唔剪慢慢都會講到正常.
當時係揾左兒科醫生refer去專科,響Hearing and Speech Center做左個評估,發現原來佢既問題都幾難攪下.又好彩喎,比我地約到個識講中文既語言治療師,否則好難幫到呔仔.原來佢話呔仔既問題並唔常見,佢呢種叫「Backing」﹐即係發音時條脷縮向後,唔識頂出黎.因此佢大部份發音都係用 G,K呢D後舌音,發唔到T,L,D呢類前舌音.而點解難攪呢,係因為常見既發音問題較易處理,例如「公公」變左「東東」呢種,就只要用雪條棍頂返佢條脷入去已經講到.但呔仔剛相反,點樣可以拉返佢條脷出黎呢? 呢個就真係要花時間改善.
下篇我會繼續講下治療師點樣幫助呔仔改善發音~
呔仔第一堂語言治療既情況 ^^


text:
9月4想去Koblenz.因為Koblenz同科隆唔係同一個州,咁就要買佢哋一隻Quer-durchs-Land-Ticket.呢種飛係可以一日內全德國通用.
驚C蝕底,咁check吓Koblenz周圍有乜好去啦.
喺google
map左搵右搵,計吓時間.呢日只可以去多一個地方.於是決定去Limburg.呢次plan行程係第一次考慮埋日照方向,想下晝先喺Koblenz.咁去咗Limburg先.科隆去Limburg其中一個路線係喺Koblenz轉車.
Koblenz中央火車站
Koblenz去Limburg嘅車程唔係電氣化,聽講亦唔會電氣化.火車係柴油車.
車程要一個鐘,但係經過嘅地方都會見到一啲城堡or廢堡.睇吓風景,唔覺悶架.
冇地圖,出咗火車站向Bahnhofstrasse步行街方向行一定冇C.
未到舊城區嘅步行街,德國度度都係咁.所以冇睇.
Neumarkt一個噴泉.
嚟呢度因為google見到呢啲德國小屋,被吸引.
Kommarkt
教堂裡面我已經冇乜影相架喇依家.但係見到呢個棺又影吓.個餡冇咗,只剩低個框.
同我預計之內,一個鐘差唔多行晒.因為要慳時間,買咗個包上火車食.
btw經過呢間見有男美甲師.第一次見.


text:
2010年8月6日 星期五
清亭.燕萍
都有成個禮拜無寫過了,因為功課既問題,現在已經過去了,可以重新寫番.
咁多食物裡面,我細細個好鍾意食越南野,因為我唔鍾意食熱野,所以凍蒙係我其中一樣至愛既食物.
呢間食越南野既舖頭,係銅鑼灣黎講好出名,由最前身既越興園開始,到分開兩間舖頭,至現在合併一齊.真係由細食到大,以前會為左佢既牛油雞翼同鴨仔蛋,成日都要阿爸阿媽帶我去,不過真係好唔明白,點解細個夠膽食鴨仔蛋.
講番野食,越南小食都不外乎個幾樣野食,春卷,蝦餅同蒸粉卷,其實而家D水準真係無以前咁好食,只係普普通通.不過我就比較鍾意食牛油雞翼同炸田雞腿.
呢到既牛油雞翼同炸田雞腿就幾好食,牛油蒜蓉味香濃,炸得香口脆卜卜,除左呢兩樣,軟穀蟹都OK既.不過D粉漿好似厚左D,希望會改進下啦.
金邊粉都炒得唔錯既,不過味道又係普通過普通,豬頸肉乾巴巴既,好似一塊肉乾咁既,以前個D juicy感覺已經不再見了.
沙嗲算係燒得好架啦,成晚d野食,都係靠個醬汁吊味,再唔係就係太咸,唉,個飯就好似淡味左少少.連我至愛既撈蒙都無食到,因為已經無咩胃口,跟住既咖哩我都無食到,更加無理碟油淋淋既芥蘭啦.
呢間越南野都可以放棄了,咁多年感情,真係唔捨得.
地址:銅鑼灣謝斐道482號信諾環球保險中心2樓
訂閱: 張貼留言 (Atom)


text:
上週毓民隨手拎起就掟一梳蕉,照理嚟講,梳蕉掟咗就算,反正無人中招,成件事亦唔好笑.點知最愛條條fing嘅唐膠年,無啦啦又拎番出嚟講,之後陳太又出嚟講嘢,一梳蕉掀起千重膠浪.我覺得有啲嘢,我可以補充下.
首先,唐膠年條友無資格話毓民教壞細路,選民授權佢老人家入去玩嘅,況且唐膠年為首嘅行政機關,同立法機關係平等關係,乜嘢老師學生比喻,完全係侮辱選民同立法會.佢條友應該收口,唔好搞到件事越嚟越膠先.
陳太話土共有可能借機呢件事抽水,我覺得唔出奇,不過,土共要拒絕普選嘅藉口,十萬八千個,佢亦無必要譴責毓民得咁犀利.老實講,最令立法會無晒尊嚴,係立法會內務委員會,居然可以互選出陳克勤做中大校董,大家一早已經當佢係膠show場處理好耐.
最後講番毓民,如果我講得再白啲,就係咁樣玩膠唔係佢老人家擅長,佢老人家最擅長係用把口寸到班官一棟都無,論玩膠留番俾長毛做,長毛會玩得靚過你.要玩膠的最精要,係要你嘅對手當眾淆底,好似長毛2004年搞到田北俊變咗膠人,或者大班當眾玩周一嶽果種.你依家擲一梳蕉,就搞到自己都膠埋,何必?
膠港就係咁,成班友浪費時間喺一個無關痛癢嘅膠問題度放嘴炮,黐孖筋.
====
這篇文三分一論點,是參考以下文章:
繆美詩:回力蕉


text:
呢幾日, 你個咀唇有冇爆擦呀?
尋日行街, 係地鐵入面見到好多女仔都打扮到靚靚咁, 不過我再仔細望一望, 發現原來好多女仔個咀都有爆擦嘅情況… …
其實要一支好嘅潤唇膏, 係咪真係咁難搵? 定係太懶, 無勤力密手咁搽?
每年冬天, 唔同嘅雜誌都會分別介紹幾十種唔同嘅潤唇膏, 但唔知點解, 就從來都冇人介紹過FOREVER ALOE LIPS.
JOJOBA 同ALOE係FOREVER ALOE LIPS 最重要嘅成份, 不含任何防腐劑, 就算你用幾多年, 佢都唔會損害你嘅唇色.我自細已經用佢, 真係用左超過十年, 有試過去旅行個時因為冇帶佢出門, 而買過其他大牌子潤唇膏, 價錢貴不在話下, 但唔知點解搽完好快就會乾, 好多仲有香味, 我真係用唔慣, 自始我出門一定帶2支係身, 以備不時之需.
FOREVER ALOE LIPS除左一般潤唇膏嘅功效, 保濕滋潤外, 佢仲可以極快修傷受損嘅細胞,所指嘅唔只係唇上甩皮後嘅小傷口, 佢最出名係燙傷後即時嘅修護, 無論係咩類型傷口, 佢都可以即時作出殺菌同修護, 小傷口仲可以止血, 好似俾紙戒傷或者俾蚊咬個D, 都可以即時見效, 所以我去旅行必定帶係身!
由於佢用大量JOJOBA, 所以質地令身, 基本唔洗再搽LIP GLOSS, 已經好令身, 我結婚個時, 化妝師都讚呢隻潤唇膏又潤又令身, 但又唔損唇色, 我唔搽唇膏都可以影相, 全靠我自細都係用佢.
我都介紹下JOJOBA係咩啦, 佢唔係油, 係液體蠟, 成份同油脂同科, 可以保護皮膚水份,預防皺紋同軟化皮膚, 而且含有肉豆蔻酸,所以有抗炎性質.
不過因為佢冇其他蠟質成份, 所以陽光下會溶, 夏天放係車入面要留意, 而且用個時唔可以扭得得出, 因為佢會轉唔返入去, 只可以用到個個位就扭出黎, 唔可以扭出扭入.
當特別乾燥嘅時候, 我會搽好厚身係個唇上, 當LIP MASK咁用, 唔洗洗, 直到佢吸收哂為止.
除左有一支好嘅潤唇膏係手外, 都仲要勤力搽, 我會每個位置都有一支放係度, 方便搽, 好似書枱, 床頭, 洗手間, 衣帽間廳同放鎖匙位都有一支, 手袋就一定有啦! 雖然度度都有一支, 不過都唔會要好多錢, 因為一支先係$3X, 一支仲可以用好耐!!!!
唔想再爆裂咀唇, 快支搵支補救下啦!!
你個咀唇有冇爆擦呀?
呢幾日, 你個咀唇有冇爆擦呀?


text:
中菜近年既吸引力明顯冇其他菜式(日式,意式,美式)既吸引力來得大,但位於中環既「名館」就大搞新派中菜,希望為中菜重鎮雄風,挽回其獨特的魅力,拯救中菜係飲食界面臨被遺棄既困境.
一入到店入面就感覺到名館係走新派中菜既設計風格,除左保留住一點中式餐廳既環境風格之外,仲帶有新派時尚既氣氛,而且環境仲非常大,夠哂舒服.
沸騰水煮魚|$280
呢個湯底係名館特登揾四川師傅學師,然後再用18種調味料淆製而成;另外為左配合香港人對麻辣既接受程度,湯底都有再加以改良到冇咁辣之餘,又保留到最原本既麻辣味.水煮魚既魚係用左龍脷,而鍋入面仲有粉條,鴨血,午餐肉,紅薯粉同蔬菜,都咪話唔足料!
小編本身食唔到太辣,但係食落呢個水煮魚又唔覺得太辣,反而感覺到應有既麻辣之餘,仲令水煮魚更加入味,加埋其他配菜一齊食,認真滋味.
宮廷點心盤|$188
你以為淨係高級西餐廳同酒店先可以食到英式下午茶咩?名館呢個宮廷點心盤可以話係以西式既風格,演繹出黎既中菜.
外型就咁睇已經非常靚,同埋呢個點心盤係需要特別訂造添架!配合埋點心既擺設真係充滿住宮廷既感覺.最上面有紫薯既天鵝騷,下層仲有朱古力同芒果mousse,雲耳,肴肉同寶塔菜等等,小編最中意既就係用咸水角皮同西米面整既老鼠仔點心,外面甜再配合埋雞肉花生既咸,味道上非常特別!全部點心除左做型特別之餘,其實仲非常花功夫,所以大家食之前都不防影相打左卡先呀!
麻雀十三幺|$128
大家見到呢富十三幺係咪當堂好想打返幾圈咁呢!唔好話你地,連小編見到都覺得好得意,即刻同佢selfie返幾張靚相添.
麻雀其實係椰汁糕,黃色既部份係桂花啫喱底,食落唔係太甜,但椰汁糕同桂花啫喱既味道非常夾,睇得又食得!岩哂中意打麻雀既朋友仔.同埋大家應該好好奇個兩張銀紙究竟係食唔食得既,答案係食得架!其實佢地係米紙做架,雖然食落冇乜味,但同樣係食得落肚架,同埋擺呢兩張銀紙係到的確令成個十三幺生色不少.
檸檬二鍋頭|$58壼
由於中式既酒度數同濃度都較一般既酒高,所以會比較少人飲啲.但名館既二鍋頭就換左另外一個方式黎到演繹,二鍋頭用左檸檬加工釀製左3日,令其酒精濃度降至40多度,味道酸酸甜甜之餘又唔會太重酒味,比較易入口,再用中式傳統既鼎杯裝著,令整個二鍋頭更富有傳統既中國特色.
名館自家製豆漿|$18
淨係用個燈泡黎裝豆漿已經夠哂噱頭,同埋豆漿係名館自家磨製添架,大家去名館食飯記住都要嗌返杯試下啦!
《 名館 》
電話:2180 0768


text:
你有幾耐冇見到香港有人會喺條街睇書?
你回想下喺巴士地鐵,喺星巴克,喺街邊,喺公園嘅時候,你對上一次見到人睇書喺幾時,甚至已經耐到唔記得左?然後再問下自己,對上一次會拎起一本無關課文嘅書嚟睇又喺咩時候?
我知香港好多人仲會行書局,但我去親唔少人流都集中喺講股市,講旅遊又或者喺工具書(做練習果啲),甚至純粹去誠品睇精品或者打卡.真喺會拎住本書慢慢睇嘅人都有,不過比例唔算太高.香港人嘅勢利其實喺書店都睇得出,睇股市書喺想賺錢,睇旅遊書喺準備去玩,冇幾多個人會拎起本講香港歷史嘅書去睇,因為睇完唔會即刻有用,唔會令你搵到錢.
好多人鍾意文青打扮,好多人鍾意話自己有書卷味,但咁多位文青Look當中又有幾多個係真文青,其實大家心照.一個唔睇書嘅文青,同一個唔鍾意去MK嘅MK妹一樣,成件事一啲都唔Make sense.當我今朝喺地鐵見到一個打扮冇半點文藝氣質嘅女仔拎住本書喺度睇,其實我真係好驚喜,原來仲會有人肯拎住本書而唔係iPad出街,我諗個機率同你搵到一個女神佢仲會同你主動打招呼差唔多.
點解有啲老一輩講嘢咁有說服力,點解黃子華講啲金句抵死得黎又咁有Point?我諗唔多唔少都喺拜佢地肯睇書所賜.書嘅內容唔同網上啲文,出版社覺得有料到先會出錢,編輯會執好哂錯字格式,一本放得喺書局賣嘅書,其實包含左個作者多年經驗見解,又或者肯定係一個有吸引力嘅故事.你肯花時間上網尋寶一定搵到好嘢,但書局放得上書架嘅通常衰極有限,依個就係上網同睇書嘅分別.
其實要搵本你有興趣嘅書唔難,問題只喺香港人好多時唔肯花啲時間喺睇書方面.成日話唔夠時間用,但如果你肯睇少陣TVB,煲少幾套韓劇,等睇波前果個鐘唔係喺度Hea,而係拎本書睇下,未必可以局長咁一個月十幾廿本書(雜誌),但一年十本其實唔難.接觸下唔同作家嘅故事,投入唔同世界經歷唔同嘅事;又或者睇下講科學同歷史嘅書,一段時間之後你會發現你出到去話題闊左,冇咁易冷場,突然好似變左一個知識份子咁.無他嘅,睇書多左,識多左野又或者個人感性左(我好似吹大左啲),要搭嗲都易啲.
書卷味唔係靠個Look就搞得掂,話明係味道,你要有真材實料先可以,否則你最多咪羅湖城A貨水平.出街搭車,等女出街掃到Facebook冇嘢好睇?點解唔試下拎你書櫃果本未睇但封哂塵嘅書出嚟,又或者去書局轉個圈搵本書睇下?市儈啲諗,而家啲女咁鍾意文青仔,又覺得識嘢多嘅男人吸引,睇多啲書增加下自己喺女神面前嘅吸引力都幾好.咁好彩比人影到你睇書個認真樣放上網,你做男神就真係指日可待--唔好意思,我講得太興奮.
動機係咩唔緊要,最重要就係推動到你去做.老套講句,睇完書學到,感受到,領悟到嘅嘢都係你自己嘅,袋多啲嘢傍身,唔好咩?


text:
今日Hysan同芊芊上完星期六學校攪嘅學習班之後,為咗獎勵哥哥好乖上堂同埋芊芊冇瀨尿,所以同佢哋行去福華街玩具街度預先買燈籠送俾佢哋,之後再去太子嘅美味餃子店食嘢
以我成日嚟嘅經驗嚟講,唔駛十秒鐘我就已經落哂單
大湯椰/ 大湯菲/ 大煎菲/ 3杯凍豆漿再加碗魚蛋冬菇車仔米線
真係唔講唔知原來香港有咁好食既水餃店
車仔麵其實可以不理,因為有呀芊喺度,好難就咁叫佢食餃就夠
先嚟杯豆漿,兩個細路已經爭住要飲!真煩人
飲咗豆漿就準備好等食喇!
嚟得呢度主要係食呢三款餃子,佢呢度最出名係用野葛菜湯做湯底,超好飲!
哥哥好攪笑咁問我一個問題「點解唔影豆漿?」
跟住我答佢話「都冇咩特別所以咪唔影囉」
然後碗仔米線就嚟到啦
跟住哥哥見到我拎起相機同佢影咗張相就問我
「碗麵好特別咩?」我都即刻唔知點答佢
不過話時話d魚蛋好入味喎
之後至愛的煎餃嚟啦
一嚟到大家都好快咁夾走咗幾件
得番碟上面6件我先至記得要幫佢影相
本人建議煎餃叫白菜會好食D,因為爽D冇咁油
真係全部即叫即整即食!!!!!YUMMY
之後跟住上係雲耳椰菜餃(大)
當我一咬落去,D餡喺我口裡面周圍走
絕對唔係大家平時食開個種個餡得一舊肉嗰隻
之後嚟埋碗菲菜餃(大)
呢個媽咪俾湯人飲都唔記得呼呼先
辣到人哋個咀仔啦
之後補番一嗒算你啦
俾大家睇吓裡面個餡樣,真係冇花冇假!
本身舖內有罌菜甫,係自家炒製,入口都幾辣
好多人會配埋餃子一齊食,不過本人都係比較原始
所以不論湯餃或煎餃我都係乜都唔點就咁食
免得俾其他醬料蓋過!
冇講笑真係最後連湯都飲埋, 超正!
呀劍評分: 9分


text:
原本唔打算入戲院睇呢部片,因爲感覺上唔會喺我杯茶.睇過預告後,更加覺得故事過於天馬行空,比較適合玩電動,網上遊戲嘅打機一族觀看.隨著電影上映一個星期後,口碑一面倒傾向推薦嘅聲音,好評如潮,甚至更估計能夠超越鐵達尼號票房.再加上友人極力推薦,嘩聲不斷; 搞到我心郁郁.結果終于抵受唔住誘惑,喺09年最後幾小時,買咗飛入場一探金馬倫呢部籌備咗14年,史上最鉅資,砸咗4億美金拍攝出來嘅最新科技作品.
30幾嵗人第一次睇3D,之前仲聼到有啲朋友話睇咗會頭暈,有啲甚至話會作嘔; 愈聼就愈跨張,講出嚟都有少少羞家.其實睇3D版最重要係揀位,最好就坐後面一啲.3D眼鏡會把畫面縮細,所以影像嘅物件相對亦會比較細啲,而且畫面會比較暗一啲.如果想較容易睇到所有場景,就唔好坐太前嘞.
整部片最爲嘆爲觀止就喺現今3D電影數碼科技嘅進步,立體技術可以講喺近乎完美,簡直可以話喺另一個視覺革命.導演將每一個鏡頭都拍攝得非常細膩同用心.單喺睇外星球上嘅生態環境,如森林,花草樹木,飛鳥,生物以及裏面煙霧瀰漫嘅效果,雖然明知喺假嘅,但喺仿真度相當之細緻,已經值回票價.
總括嚟講,倘若你唔打算睇3D版嘅話,咁呢部戲就無需入戲院睇嘞.
阿凡達官方網站
Tuesday, January 05, 2010
阿凡達
4 comments:


text:
終於,所有我稍為捧下嘅球隊,全部都係外圍賽就出局.2018年嘅世界杯,好似只係知道邊隊係冠軍就得.
估唔到,保方職業生涯最後一年,要過得咁淒涼.祖雲達斯打唔出應有表現,要狂㩒佢平安鐘不在話下,居然,居然,居然,最後一次打世界杯嘅希望,都斷送係自己主場.點解你班仆街要咁樣對保方?
先唔講球證先生點樣顛覆我對足球規則理解(要計十二碼嘅話,唔多,合理嘅起碼每隊各兩個),同首回合一樣,意大利一開波就瘋狂兩翼斬中時,你明白,雲杜拿所謂424,從善如流地轉換至352,只係換湯唔換藥,前場依舊係零配合.全場波,除左上半場最尾一段小高潮以外,意大利攻勢都係疲弱得令人窒息,令人躁底.
完左場波,好多問題係心底,但全部都搵唔到人解答.點解意大利要係對瑞典呢啲北歐隊,踢到90年代嘅英格蘭咁?唔通意大利前鋒有空中霸王?有人好善頂?兩邊橫出波好高質素?北歐人生得特別矮?
點解要出一個係曼聯連波皮都摸唔到嘅達米安;要出一個啱啱傷好,第一回合已經敗家嘅比洛迪;要出一個係祖雲達斯坐多過踢嘅貝拿度斯治,而放棄一個意甲榜首,炙手可熱,可以射破曼城嘅恩薛尼呢?
最諗唔明係,點解雲杜拿呢啲垃圾仲要獻世?
香港地好多人已經唔睇意大利波好耐,覺得意大利波悶,意大利波冇星,意大利波假(意甲又名意假).自從捧祖記,睇多左意甲後,意大利國內其實有好多有能力,有潛質嘅球員,唔係真係坊間所講青黃不接得咁緊要.雖然垃圾雲杜拿嘅責任不可推卸,但球員嘅表現一樣係差,係你地親手斷送一個可以令自己更上一層樓嘅舞台.
最後,係fb見到保方賽後訪問流下男兒淚地告別意大利國家隊,真係好心噏,滿以為可以以世界杯作為告別保方嘅最後舞台,可惜事與願違.感謝咁多年黎你為意大利嘅付出,你永遠係我心目中最好最好嘅門將.


text:
「一個人食飯食乜好?」相信呢個係好多人都諗或者面對嘅問題,好似冇乜奶油一支公去食放題或者鋸扒,於是有人會揀掃街,有人會揀食便利店或者快餐店,甚至有啲人會寧願唔食.但其實一個人食飯又有咩好怕喎?邊個話要一班人先可以食好西?下次唔使再問一個人喺xx食乜好喇,等開飯仔幫你揀啦,今次講下中環.
超滑滑蛋叉燒飯 樂香園咖啡室
一個人食茶記好正常吖,坐落一枱可能個個都係搭枱嘅.呢間茶記嘅招牌菜係滑蛋叉燒飯,幾乎個個嚟到都係食呢味.因為佢嘅滑蛋真係炒得好滑,色水又夠,熱辣辣咁上㗎!香蔥就更加係成碟飯嘅精髓,炒過嘅蔥特別香嘅,$40蚊碟,好食得嚟又食得飽,而且都唔算好頹啫,OK啦.
濃湯底拉麵 長浜No.1拉麵
對自己好少少嘅,一個人都可以坐低食碗拉麵嘅.不過提一提先,呢度嘅湯底相對出面嘅嚟講係比較濃啲,重味啲.而拉麵就可以自行選擇硬度,仲做到掛湯嘅效果係唔錯嘅.食得辣嘅建議可揀辛味噌拉麵,好香口!如果唔係豬骨湯拉麵都得,有網友覺得湯底濃到好似飲緊骨膠原蛋白咁添呀.
羊肉餡漢堡 白鬍子炸魚薯條
有時自己一個人行下海旁,望下海吹下風,都係一種浪漫嚟.喺中環碼頭呢間紐西蘭餐廳買完fish and chips之後去海邊食都係一種享受.薯條超粗,即叫即炸,啖啖都係薯蓉!炸魚都有幾款,炸鱈魚脆得嚟又唔散,肉身都好滑.另外漢堡扒係羊肉嚟嘅,膻味唔算濃但勝在夠鮮夠juicy,仲會搽多層藍莓醬添.
肉丸白粥 黃枝記
好多人嚟呢度都係食佢哋嘅麵,但都可以試下啲粥呀,煲得好綿㗎.肉丸粥係一個唔錯嘅選擇,手打肉丸嚟,粒粒都大大粒咁,彈牙爽口.怕食粥唔飽可以叫多個小食,反正自己一個食,唔會有人笑你大食㗎科科.炸雲吞同樣大粒,仲好鬼脆添呀,送粥幾好.
邊理髮邊食多士 辦館
如果怕一個人食嘢悶嘅朋友,可以考慮下嚟呢間餐廳喎,有人陪,仲要係髮型師陪添呀.唔係講笑,呢間餐廳同髮型舖合作,你一邊食嘢,一邊就會有駐場髮型師幫你set頭,成件事係型嘅.餐廳食物就以輕食為主,多士,蛋糕等等,同埋咖啡,但唔好睇少啲多士呀,黑松露芝士多士或者溫泉蛋火腿芝士多士,啲芝士半溶狀態,隻蛋又「郎下郎下」咁,一篤就流蛋黃汁!
文:Kar


text:
相信好多影迷,都睇過One Flew Over the Cuckoo’s Nest( 飛越瘋人院 )呢套經典,呢套片係探討革命嘅一套好片,當然片中情節荒誕度爆燈,扮short搞到要著草,呢個plot應該現實仲有可能發生.但明明無short但被迫入院,呢種情節,恐怕膠到 飛越瘋人院 編劇都編唔出,但香港偏偏發生咗呢啲咁黐線嘅事.有一名有輕度鬱抑症病人,無喇喇被老點住咗兩個月葵涌醫院,仲要找四千三蚊醫藥費,恐怕呢個人嘅親身經歷,夠再寫一套荷里活電影有突.
葵涌醫院班友唔知自己好硬膠嘅咩?
明明唔駛住院,但老點病人搞到住院,醫管局應該就呢件事道歉,因為呢種情況,相關嘅醫生同護士,已經仲無情冷漠過 飛越瘋人院 裡面嘅醫護人員,點解呢件事可以發生,究竟葵涌醫院裡面,啲醫護人員一年裡面誤判有幾多單明明唔駛留醫,就走去留咗醫嘅個案,又有幾多要留醫嘅個案,竟然唔駛留醫,最後搞出血案出嚟?呢個問題,比 飛越瘋人院 裡面,男主角明明無short都可以呃晒啲醫護人員信佢有short呢樣嘢更撲朔迷離,所以呢單新聞嘅荒謬程度,係近年最登峰造極嘅一單,唔好話周星馳,荷里活編劇都編唔出呢啲咁有哲理,但有人現實中受害嘅情節.申訴專員又好,香港醫學會又好,無理由唔對呢件事作出調查,如果咁都得,咁呢單嘢同 飛越瘋人院 果個世界有乜分別?唔通依家香港真係好似 飛越瘋人院 嘅命題咁樣,變咗一個超加大碼嘅精神病院?呢單嘢真係太膠,仲要有電影情節參照果隻硬膠,所以一定要攞出嚟討論,呢單嘢真係膠到爆晒錶,如果外國傳媒報呢單新聞,相信一定攞 One Flew Over the Cuckoo’s Nest 呢套經典做比照對象,屆時香港醫管局同葵涌醫院,真係唔柒出全世界都唔得,因為 One Flew Over the Cuckoo’s Nest 真係太出名.
我只能講,香港電影不振,因為現實發生嘅事嘅荒謬度,已經超越編劇所能諗嘅程度,喺香港, 飛越瘋人院 劇情係咁出現,除咗用黐撚線嚟形容,我諗唔到其他更好嘅用字.明明無黐線,被屈做黐線,所以就係黐撚線.


text:
Monday, 7 October 2013
原盅醬油麴排骨蒸飯 @ Miele (附食譜)
20 comments:
見你講到好似咁易, 我都好想學吓 :PReplyDeleteReplies
唔難嫁,試啦,又好味!Delete
- Replies
食時熱辣辣,秋冬最0岩Delete
我想問如果無蒸爐, 隔水明火蒸時間一唔一樣??ReplyDelete
- mrs tsang8 October 2013 at 14:17
請問用LC煲中盅, 湯盅要加蓋嗎?ReplyDelete
- Mrs Lam8 October 2013 at 14:40
請問 LC 煲要幾大先可以放入湯盅和加蓋?ReplyDeleteReplies
26 round, 29 oval, 但有D比較瘦和薄(好似 kiwi 色) 就入到 oval 27Delete
用咗醬油麴嚟醃肉真係好正呀!好有肉味兼好嫩滑!ReplyDelete
用 LC 湯盅嚟做煲仔飯,真係好有創意呀!Replies
醬油麴真係好正! 點煮都好味!Delete
想請問你個湯盅係咩size 呀?ReplyDeleteReplies
呢個係正常 size, 500ml 一個Delete
你好,我係lc +煮野食新手....ReplyDelete
我啱啱買左個26cm round,同你呢兩個盅仔,想做煲中盅蒸飯
請問係咪要用竹滅 隔水,定要買個蒸架呢 ?thx
我試過用明火/雙層個D蒸爐黎蒸,D米都係唔過心><已經加多左水了ReplyDelete
請問如果只有20cm round, 煲內放一個盅然後上面加steamer 放另一個盅可以嗎?ReplyDelete


text:
「藝術」
創業係一種藝術,所以唔同人有唔同嘅睇法同做法.每個決定都會改變公司嘅發展,而好多時都會影響深遠.我個人認為呢個世界有兩種鍊成術,就好似「頭文字 D」入面嘅兩位車手.一個係以非正式訓練方法鍊成,而另一種係以正規訓練方法鍊成.當然各有各好處,就好似學功夫咁,有唔同嘅拳法.但係我相信要識得放手先係最難.就好似啲人賭錢咁,越踩越深!
「決定」
好多時我都唔知自己做嘅決定係啱定錯,但係做咗就無得後悔,只係當你知道做錯嘅時候就要面對!當然我仲未學識點樣放手,事關每個創業者都會遇到嘅問題.有時明知堅持反而係負累,而嚟啲先至真係感情用事.當然如果係快嚟快去就無所謂,但係畢竟已經堅持咁耐,都希望一啲超唔實際嘅嘢會發生.有時都會諗返當日放棄高薪厚職係唔係明智.點都好已經決定咗就冇得返轉頭!
「現實」
點解突然講呢樣嘢?其實係因為今日聽到電台訪問「Backstage Live Restaurant」.如果大家知道嘅話每個星期嗰度係好多音樂人發迹前嘅表演舞台,而最近因為被業主加租三成而被迫下個月結業.但係我最欣賞嘅係喺今日嘅訪問入面,佢哋提到因為佢哋嘅出現令到越來越多人加入市場與.此同時令更多人有更多嘅平台接觸嚟啲音樂人.但係佢哋就覺得已經完成任務,而我亦係度諗,我完成任務未呢?


text:
而家呔仔細細除左每星期一次游水堂外,佢地並無參加任何課外活動.我地好珍惜同2個小朋友相處時間,星期六日老公唔使加班的話,都會搵地方同2個仔去玩,簡單咁踩下單車,玩公園,其實小朋友已經好快樂.可能大家會覺得外國無香港咁大壓力,學少一樣野都唔夠人爭.錯喇!其實呢邊一樣有較多中國人嘅私校,一多中國人,就唔知點解好鍾意鬥叻!佢地一樣好怪獸,放學放假學呢樣學果樣,務求入小學就要達到升中學咁嘅 level.所以我覺得,雖然大家身處於壓力大嘅讀書環境,但仍然可以有自己嘅選擇,幫小朋友編排多D玩樂時間.
一直都想比呔細參加畫畫班,我本身覺得培養小朋友運動同藝術嘅興趣係好重要的.琴日終於的起心肝帶佢地試堂.呢次遇到一個好好嘅老師,同佢地試完堂後,老師同我講,佢地對畫畫好有概念,控制得好,但你其實唔需要黎上堂,你響屋企都可以教佢地畫.因為上堂時,老師坐響細細果邊教佢,而我係坐左響呔仔隔離一直教佢畫,可能因為咁,老師睇到我點教佢,覺得唔需要特別花錢去學.因為佢地而家都係學簡單線條,填色,用色等,老師話等佢地大D,有基本技巧後,再搵佢教佢地油畫素描等.
唔知老師係咪想幫我慳錢,哈哈!但其實未決定上畫畫班時,D朋友都話我應該自己響屋企教,因為我本身鍾意畫畫,會好享受教佢地嘅過程.只係有時自己會懶,會諗住比佢地去學,每個星期都 keep住有段時間去做呢樣野,訓練佢地耐性同專注力,因為比左錢就一定會去架嘛,哈!但聽完老師嘅說話,相信我今次係要的起心肝自己教,每星期要抽出一個時間,同佢地黎一個畫畫堂.哈哈!其實諗落都幾得意,媽媽就係小老師.大家都可以諗下,自己有D咩專長喜好,一樣可以同小朋友分享,設立一個親子興趣班,父母就係小老師.小朋友得益之餘,又可增進親子關係,不用花費,但收穫卻喜出望外!


text:
唔知點解, 最近大家都好似愛上左踩單車一樣, 短短兩個月內, 已經踩左3次. 幸運地, 呢3次活動都有一個好好既天氣, 以至沿途既景色都演得格外美麗. 當然身邊一班既朋友, 佢地處於休息時間既hyer心情, 亦都令行程生色不少. 但係說回來, 究竟係咩野誘因可以另到我地係咁短時間裡面, 踩左一次又一次既單車呢..我總結到下面三個
第一.
根本就係想同朋友玩, 好友相聚既時間實在太開心勒, 事無大小都笑一餐 . 所以基本上任何集體活動大家都一定會盡量抽空出席, 你睇下呢d開心時刻, 唔使有去PIZZA HUT架.
第二.
我覺得係東涌既美景, 沿路既景致的確可以吸引到我地不停去探索. 未開始係東涌踩單車前, 偶然都會到東涌行下街, 我會覺得呢到最可以吸引人既地方會係果個東薈城-----既戲院 . 唔好覺得東薈城既野好抵買啦, 我覺得真係唔太架ja, outlet係名only, 一個 gimmick. 反而大時大節買唔到戲票, 可以考慮呢到.
又俾d美景相你睇下
第三.
踩單車比飲酒唱k, 實在健康好多, 消費又低, 我覺得完全合乎經濟效益呀. 贊 ! 不過唯一有樣野唔好, 就係踩得太耐, 個patpat真係好痛, 對上踩左入廸欣湖果轉, 直頭周身痛左兩日, 所以提一提有心人, 選車程真係要量力而為 !
講左幾日, 唔知有無人真係被我所講既野吸引到想去踩番轉, 如果有既話我當然開心, 不過你可能會唔知係邊搵到個路線圖出黎, 當然我地之前都遇到呢個問題 . 但係好既野, 真係好想同人分享, 所以我用左少少時間係google map 整左一個東涌單車路線圖, 我以經盡力做到最仔細架勒, 大家可以跟住個flow, 放大佢, 睇番個行車線去踩, 好好去 enjoy一個 weekend.


text:
2014年4月19日星期六
復活節
42 則留言:
Happy Easter !回覆刪除回覆
Happy Easter!刪除
個 market 好熱閙呢~回覆刪除
可惜我呢邊無慶祝复活節亦無假放 :|
祝:复活節愉快!回覆
Happy Easter! btw你度d malls有冇Easter裝飾架呢?刪除
咁有冇應節整蛋食?或者扮免男郎?回覆刪除
都好多野睇喎!
喜歡那兩隻紅,綠兔!回覆刪除
第二個高橋男企成日辛苦哂回覆刪除
點呀!仲以為你會儲夠蛋殼整下蛋糕添回覆
一定有休息時間啦佢.刪除
唔儲蛋殼lu,太煩.
個兩個答案都好笑回覆刪除回覆
都唔知係咪真係咁無知.刪除
克羅地亞復活蛋好靚回覆刪除
細細仔果d有無買呀?
我鐘意兔在高處回覆刪除
王子有冇買番隻古力兔呀??回覆刪除
哈哈...唔係妙問....不過一定一定係妙答....回覆
一口size o個d.刪除
那個穿藍綠色裙的女人有點像荷蘭農婦的感覺!回覆刪除
好大隻蛋,好多蛋喎.回覆刪除
整茶葉蛋係好提議.
張相咁細張,尾五至尾十的復活蛋圖案睇唔清楚呀!回覆刪除回覆
係咁架喇. 睇到就睇到, 睇唔到就睇唔到. kakaka刪除
Happy Easter回覆刪除回覆
Happy Easter刪除
HAPPY EASTER~回覆刪除
你地果邊的復活節都幾有氣氛wo
hk除左超市多左朱古力復活蛋之外,都唔覺有咩活動~回覆
復活節都幾重要呢度.刪除
我睇唔到攤檔果d復活蛋係真蛋定係朱古力..回覆刪除
你度天主教咁盛行,但啲人反而唔知復活節係慶祝乜 @-)回覆刪除回覆
都唔知係咪真係咁無知刪除
啲人有乜可能分唔清復活節同聖誕呀, 特登攪笑咋?回覆刪除
D電台節目咁無聊嘅?!!回覆刪除
Altwiener Ostermarkt我有好早去,見唔到幅畫嘅回覆刪除回覆
冇奶油見唔到喎...係咪被復活蛋吸引咗..刪除
Easter market 好有氣氛呢!回覆刪除


text:
(新增內容)
40歲蕭正楠同35歲黃翠如拍拖3年,感情穩定,一直傳係翠如BB事業心重,未想咁快結婚,反而蕭正楠有意拉埋天窗,今日有周刊指,二人將會喺下個月向大台拎大假,去外地註冊,出年先補擺酒,伴郎搵咗曹永廉,伴娘就係唐詩詠,有指佢哋都想生小朋友,又話翠如BB最想係同男友環遊世界.據周刊報道指,之前蕭正楠同翠如BB一齊去咗日本旅行,原來係蕭正楠想俾翠如驚喜,月初喺橫店拍完《深宮計》,神秘出發去東京,見拍緊大台旅行節目嘅翠如,不過有友人事前話咗俾翠如知,嗰日翠如又未使埋位開工,翠如就去咗接機,去完東京再飛北海道,除咗晒恩愛,佢哋都有喺將軍澳搵三房單位築愛巢,之但係暫時未搵到啱心水,上周四蕭正楠出席完大台《深》嘅煞科宴,去到晚上11點,蕭正楠飲咗啲酒,搵咗翠如BB揸車接佢返現居嘅華景山莊.翠如BB回應傳媒就話:「我都係睇雜誌先知我們有咁多計劃,多謝關心呀~我想我們都是很隨意的人,太多的計劃不太適合我們~多謝比我們更緊張的人.」有翠如身邊人透露,其實翠如同蕭正楠兩個都好忙,開始拍拖嘅時候,都係劇接劇,冇停過,所以佢哋真係冇時間傾過結婚呢個話題.加上翠如為人率性隨心,冇預設乜嘢人生計劃,亦唔想俾咁多計劃限制自己,依家佢覺得同蕭正楠相處好舒服,雖然各有各忙,但係好珍惜大家相處每一刻.
2017年7月27日 星期四
(拍拖3年)蕭正楠同翠如BB八月結婚 出年補擺酒? __,翠如,蕭正楠,正楠,黃翠如,
(新增內容)


text:
小盛女:你豬唔緊要,但一隻態度差嘅豬真係好難頂
做完agency做in-house係咪會好啲?其實真係睇你點睇,我剩係覺得好嘔血.話說小盛女在agency捱了兩年便幸運地轉到大公司做in- house marketing,簡單來說,就是做「客」.
朋友說:「你咪可以點返人做嘢同鬧返人囉!」老老實實,其實我唔太鍾意叫人做嘢,自己做到咪自己做囉,費事麻煩人,而且如果遇著豬一樣的隊友,真係分分鐘改到你噴血.至於鬧人,以前做agency最憎啲客無理取鬧,係又鬧唔係又鬧,所以我發誓就算我做客都唔會亂鬧人.
可是上班一星期後我收到某agency的「傑作」,我終於開始明白有時點解啲客會咁躁.
正常有event就要寫rundown,採訪邀請,新聞稿及MC 稿,以新聞稿為例,格式錯都算啦,仲要成篇得三句同個event有關,其餘全部廢話,我起初以為我眼花睇錯,心諗點解句句都可以完全九唔搭八,後來當我同同事講返呢件事,諗住叫agency重寫時,佢竟然話因為呢間agency好平,所以質素差係好正常,仲同我講:「你以前做agency㗎嘛,呢啲嘢你熟晒啦,你自己寫咪得.」WHAT?我拎一份人工做兩份嘢,係唔係路啊你?咁我返去做agency唔好?荒謬.
唉好喇我認我係大隻講,因為我心入面鬧完一大輪之後我都係死死地氣自己由頭寫過晒啲rundown,採訪邀請,新聞稿同MC稿,因為時間太趕,我叫 agency重寫,來來回回又一兩日,始終咪又係我自己寫返,到時一定仲趕,然後趕唔切我又奶嘢,所以都係自己寫返.
其實我以為咁已經好激,點知 event當日仲激,唔跟rundown亂咁嚟都算,搞event為乜?出名囉,有media coverage囉!佢地夠膽死唔痴品牌sticker,更好笑係將sticker倒轉痴,真係心血少啲都比佢嚇死,我即刻仆出去痴返啱,因為如果比記者影咗相見咗報,奶嘢嘅又係我.
換轉係以前,如果我痴少一個sticker,我估應該都已經比人剷到上天,但係我呢間公司係唔鼓勵鬧人嘅,所以就算幾嬲都好,只可以笑住暗串幾句,試問大粒都唔鬧,我呢啲小薯仔可以點?就算我出聲,都肯肯定無人理.
可能因為大公司嘅關係,每次活動後都有好多media coverage,以前我做agency每日都會send clippings比客,因為遲一日都會比人打電話鬧爆,有時個客話趕,我就會仆落街買再即刻返公司scan比佢,因為呢個係以前公司嘅宗旨,顧客至上, 於是我又天真地以為所有agency都同我以前一樣,結果追咗一星期,一份clipping都收唔到,set咗deadline又點?
佢地完全唔跟,鬧佢?你有你鬧,佢有佢唔send比你,吹呀?同大粒講,只會換嚟一句:「佢地係咁,你自己做啦,好易啫.」WHAT?我當然知道易,但其實做 clipping report係好浪費時間,而且連呢啲都要我做,咁請agency做咩?發夢等收錢?
後來轉到第二間公司做in-house marketing,心諗應該唔會咁黑仔又遇到豬一樣嘅agency掛?點知一山還有一山高,小妹今次實在今拜下風.
話說今次想搵agency幫手寫個 post,比咗幾張相佢砌同口頭brief咗佢點寫,佢夠膽死就咁將幾張相拼埋,無框無effect,仲要啲相有直倒橫倒,佢一概唔理,就咁拼埋,有啲 cut走咗幾個人(差啲cut走埋老闆),有啲就sharp cut咗白色一片,我真係當場噴血!
我明白agency係同一時間接好多唔同公司嘅job,但都唔係hea成咁掛?大佬啊我用美圖秀秀1分鐘都砌得靚過你,咁嘅嘢你都send出嚟,除咗侮辱間公司,更加侮辱你自己,比我真係send唔出,正當我想鬧爆之際,post的內容亦隨即送到,xx(我們品牌的名字),然後第三個字佢就寫錯,點頂啊大佬!
我知我知,香港人有錯別字係好正常,我都成日寫錯,問題係今次連個word都自動用紅色間住咗話你知係錯,點解你都唔改?而且呢個唔係一個深嘅字,正常小學生都識,我直係唔明,究竟你有讀寫障礙,定係色盲所以睇唔到?
可能你覺得我好mean,一由agency變做客就擺晒款,但係我想講,做agency真係唔係咁做,可唔可以唔好再影衰做agency嘅人,我唔係要求你做到我以前公司咁顧客至上,但至少你都應該要有禮貌,唔好成日串串貢,你豬唔緊要,但一隻態度差嘅豬真係好難頂㗎you know?
P.S. 唔知點解呢篇好想用口語寫,發泄完畢,多謝收看.
(此文章刊載於POT.HK;標題:小盛女:你豬唔緊要,但一隻態度差嘅豬真係好難頂)


text:
「習慣」
以前做嘢好多時我都會有一本筆記簿記,多數都係寫低自己嘅諗法.唔知幾時開始嚟個習慣唔見咗!雖然自己都有幾本筆記簿,但係真係少用咗好多.本本都用唔晒,但係入面寫嘅嘢,好多到今時今日都仍然有用.有時真係貪方便,用電腦去寫低啲嘢,但係通常寫完就好少再睇返,有時甚至唔知個文件去左邊.而家啲記憶力真係好差,好多嘢都真係唔記得,我諗都係時候要拎返本筆記簿出嚟用了!
「筆記」
今時今日仲會有幾多人用緊筆記簿?仲記得啱啱出嚟做嘢,見到老闆去邊都拎住一本筆記簿,一支筆,有日我就問佢點解去邊都拎住佢?佢話好多時都有好多諗法,如果嗰刻唔寫低佢,轉個頭就會唔記得!當然以前無平板電腦,所以好多嘢真係要用紙同筆,但係而家就算有咁先進嘅科技,其實都係紙同筆好.有時睇返自己寫嘅嘢都覺得幾得意,就算你話我老餅都係咁話!
「科技」
雖然科技真係可以好方便,不過真係唔係好實在.或者真係年代唔同,又或者係個人習慣,雖然我有平板電腦,但係始終覺得無筆記簿咁好.有可能我自己鍾意畫嘢,因為畫咗出嚟可以將自己嘅諗法圖像化,令到自己可以睇得更加清楚整個畫面.今時今日仲仍然拎住一本筆記簿去開會嘅人真係越嚟越少,個個都係對住部電腦去開會,真係甚少會用紙筆.如果你今時今日依然用緊筆記簿嘅話,不妨舉舉手話我知啦!
Also published on Medium.


text:
媽媽們!!比d信心!!
我明白餵人奶真係充滿不確定性!又唔知bb食唔食到
又唔知自己有冇奶
又唔知bb夠唔夠飽
傷口又痛
仲要擔心bb
心理壓力真係好大
現世代既媽媽好多都知道人奶既好處
亦都好想將最好既天然食物比哂bb
但係,望住自己軟爬爬既波波
望住唔知飽唔飽既bb,
加上佢不斷喊
再加上有報導講過外國有媽媽因爲堅持餵人奶而最後bb脫水恐亡
呢d種種都不斷擴大緊媽媽既心理陰影面積
媽媽,深呼吸!冷靜落黎
你既波波,由懷孕中期已經開始製造初乳架喇
你試下用手渣落去
渣得岩位既話,會見到淺黃色透明既「初乳」流出黎
一點點咁,果d就係初乳喇~
有時渣唔出,唔代表你冇奶
Bb用正確方法埋身啜,都會出到奶架
仲會愈啜愈通添
其實,各位媽媽你地係做得到架
唔好因爲「無法量化既奶」而沮喪!
好多時候你地需要既都只係一聲鼓勵,一個識得教餵人奶既姑娘幫你執整姿勢,同埋最重要最重要既元素
–「你既心態」
一直懷疑自己,同自己講
「我唔得架」
「我冇奶架」
「我餵唔飽bb架」
只會對自己仲造成壓力
睇完呢篇文,試下同自己講
「我一定做到架」
「我既奶奶對bb黎講最有營養」
「bb痾到足夠屎尿即係我餵得好好喇yeah」
「bb埋身啜奶個樣好滿足好得意,我要繼續比最好既野佢」
而去代替你對自己既懷疑!
加油呀媽媽~~
尤其黎緊生bb既媽媽
去到產後房,姑娘抱bb比你餵既時候
第一句唔好講「我都未有奶」
而要講「bb我地開餐喇」
祝各位媽媽都好似我今日遇到果位媽媽一樣,即使bb唔係身邊,第一次學渣奶就渣到20ml初乳出黎!
而呢位媽媽同我講既第一句說話都係「我覺得自己冇奶」
執媽話你知!靠努力學習正確餵奶方法,你都一樣做!得!到!


text:
瑪尼亞城 必去景點及棲息地 67附近酒店推介
棲息地 67附近酒店預訂
揭開精選酒店神秘優惠價
這些價格並非人人可得.
瑪尼亞城必去推介 - 棲息地 67
想去 瑪尼亞城 自由行?等 Hotels.com 帶你玩盡 瑪尼亞城棲息地 67 啦!留意我地文章,話你知去瑪尼亞城 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋瑪尼亞城棲息地 67 附近有咩酒店,等你更加容易計劃行程,慳返酒店來回景點嘅時間.
瑪尼亞城棲息地 67 自由行
去得瑪尼亞城棲息地 67 自由行最緊要一定係揀啱日子去.一啲熱門景點例如,瑪尼亞城 嘅 棲息地 67,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
瑪尼亞城棲息地 67 交通
想去棲息地 67 暢順無阻濟,最好就係出發前,睇清楚瑪尼亞城棲息地 67 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
瑪尼亞城棲息地 67 必食必買攻略
瑪尼亞城棲息地 67一直都係旅遊熱門地點,去到瑪尼亞城棲息地 67,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
赫爾辛基 必去景點及赫爾辛基-萬塔機場 (HEL)附近酒店推介
赫爾辛基-萬塔機場 (HEL)附近酒店預訂
揭開精選酒店神秘優惠價
這些價格並非人人可得.
赫爾辛基必去推介 - 赫爾辛基-萬塔機場 (HEL)
想去 赫爾辛基 自由行?等 Hotels.com 帶你玩盡 赫爾辛基赫爾辛基-萬塔機場 (HEL) 啦!留意我地文章,話你知去赫爾辛基 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋赫爾辛基赫爾辛基-萬塔機場 (HEL) 附近有咩酒店,等你更加容易計劃行程,慳返酒店來回景點嘅時間.
赫爾辛基赫爾辛基-萬塔機場 (HEL) 自由行
去得赫爾辛基赫爾辛基-萬塔機場 (HEL) 自由行最緊要一定係揀啱日子去.一啲熱門景點例如,赫爾辛基 嘅 赫爾辛基-萬塔機場 (HEL),喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
赫爾辛基赫爾辛基-萬塔機場 (HEL) 交通
想去赫爾辛基-萬塔機場 (HEL) 暢順無阻濟,最好就係出發前,睇清楚赫爾辛基赫爾辛基-萬塔機場 (HEL) 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
赫爾辛基赫爾辛基-萬塔機場 (HEL) 必食必買攻略
赫爾辛基赫爾辛基-萬塔機場 (HEL)一直都係旅遊熱門地點,去到赫爾辛基赫爾辛基-萬塔機場 (HEL),除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
「圓周」
如果一提到圓周率我相信大部份嘅人都會諗到嘅就係用嚟計算圓形嘅周長,而大部份嘅時間大家只會用圓周率後兩個小數位,即係三點一四.當然圓周率係一個無盡頭嘅數字,而相信除咗科學家之外,應該唔會有人用得著,所以正常嚟講大家都淨係會記得三點一四.講真除咗讀書嘅時候會學圓周率之外,其實係日常生活我相信大家會真係用唔著圓周率.
「樂譜」
如果將圓周率變成一個樂譜,究竟會變成點?美國有一位音樂家將圓周率嘅數值編寫成一首鋼琴曲譜.佢以A小調為主調,然後將零至九嚟十個數字分別對應係十個鋼琴鍵上面.右手彈奏係根據圓周率數值所排出嘅數字,而左手則以和弦搭配.當然如果要彈完了圓周率真係會彈到天荒地老,所以嗰位音樂家目前只係將佢編成咗一首約兩分鐘嘅琴譜.
「無窮」
其實原來將圓周率變成樂譜再彈返出嚟係有一個意想不到嘅效果.或者人生同圓周率一樣,人係有無窮無盡嘅可能性,只不過我哋有無空間去諗一啲好似不切實際嘅嘢.其實好多新嘅事物係咁樣創造出嚟,如果唔係我哋今日嘅生活應該係好唔同.大家不妨搵一日試吓脫離現實社會,做一啲自己平時唔會做嘅嘢,或者你會有另一番嘅體驗.
Also published on Medium.


text:
「域名」
搵到一個好嘅域名真係好難,但係如果慶幸搵到一個嘅話真係要好好咁留住佢.買一個域名其實好簡單,而且價錢可以好平,只不過要慢慢搵!當然有域名唔一定要起個網頁,只係你有權利去使用嗰個域名.而咁多年嚟我都好想攞返自己個名,但係無辦法,俾人攞咗就係攞咗,唯一嘅方法就係睇下佢哋會唔會唔記得俾錢續個域名.另一個方法就係用高價收購,一個好嘅域名真係越嚟越少!
「搜尋」
好多人會問點樣先至可以係搜尋器入面排名可以排得高啲,其實好多人都仲未明白搜尋器嘅運作.甚至乎有公司會幫襯一啲所謂可以推高排名嘅服務,只不過到最後係唔係真係可以做到佢哋所講嘅就真係唔知喇.不過經過咗咁多年嘅網絡生涯,域名係好緊要,因為真係會影響排名.老實講而家邊度會有人記住你個域名,所以如果你個域名有關鍵字嘅話,可被搜尋嘅機率係會高啲!
「排名」
其實而家買啲短嘅域名基本上係無可能嘅事,而另一邊廂基本上每個人每日都總會用搜尋器一次.如果你個域名係用關鍵字組成嘅話,其實你已經成功咗一半.因為搜尋器主要係靠關鍵字嚟搜尋,所以如果個域名有關建字嘅話,搜尋器會首先搵域名再睇內容.所以就算你個域名長啲都無所謂,最緊要係有關鍵字.所以我用咗好耐嘅時間去諗究竟公司叫乜嘢名好!
Also published on Medium.


text:
一月初工人完約返印,預早用$8000 agent fee 重新請一個 oversea 既印傭,遲左黎三個星期,當中已經覺得頂得好辛苦,點之黎左只係 1.5 個月,完全貨不對版,頂唔順買$1500 機票送佢走,agent 都冇幫到咩手,雖然可以半價換另一個,但我已冇信心再花幾個月請另一個可能係類似既物體.
之後朋友介紹經 Hire Me Free 請左個斷約工人,我真係好抗拒斷約嗰D,總覺得係好既,人地就唔會唔用你,自己 break contract 既,break 得人地他日都可以 break 我…… 我要求 agent 幫我聯絡前僱主,想查詢一下佢既工作表現,agent 之後通知我話前僱主話:「人都走左,唔想再講」,我當時衰心急,唔想再過冇人幫既日子,interview 完就請左呢斷約菲傭.
請完又唔安落都係擔心,於是自己跟住個斷約工人既 contract 地址寄左封信俾前僱主,希望佢好心簡單話我知個工人請唔請得過,誰不知前僱主一收到信,知道我要請呢個工人照顧一個一歲三個月既Max,同3歲既 Josie, 即時同我傾左45分鐘詳談呢個工人超級唔掂既工作表現(全日發白日夢,精神不集中,不能跟從指示,練精學懶,得過且過,不可靠,不踏實,不老實,不可信,讓她照顧小朋友好危險,講好多次要啄住先做,講大話,向僱主借糧,博炒……),與此同時查證得到 agent 根本冇問過佢願唔願意同新僱主對話,擺到明係唔想穿煲.
結果我即時叫停呢份合約,因為佢地存心忍瞞,如果一早知道呢個工人既惡行 ,我絕對唔會請佢,我要求佢地全數退回 $5980 agent fee, 但對方唔認錯,只係願意退$1980菲律賓出國未付既文件費.
雖然已向消委會投訴,經過多次磋商,但對方依然唔肯賠,下一步可能係小額錢債,錢係一個問題,誠信係呢一個問題,我實在唔能夠接受咁無良既僱傭公司,只係為左促成生意,乜都唔會理,慶幸遇到一個肯合作既前僱主,如果唔係都係嘥時間,請左返黎又係倒貼機票送走.
經過呢兩單野之後,唔想再撞板,決定唔再心急,不斷向身邊既親朋戚友打探有冇完約工人,另一邊自己上網搵,當中同過50多個菲傭交涉,佢地真係揀工揀到爆,唔係住港島區就會嫌遠,冇工人房又唔制,曾經有兩三個差D成到事,又有一個好過份騎牛搵馬既簽好晒合約,所有文件入晒入境處,上工前一晚同我講唔做,仲要同我講 “I can have the right not to work
for u, and u can also have the right not to hire me!”, 嬲到爆炸!
最最最後竟然係因為喺 club house 貼既 memo, 請到一個只係喺香港完成第一個合約既工人,鄰居因為仔女一個升中一,一個升大學,又想佢地獨立D所以唔再請工人,深入了解佢既工作表現之後,大家你情我願簽左合約.
8月尾正式上工,告別7個月冇工人既日子,新工人表現良好,屋企非常整潔,好愛錫 Josie & Max, 煮野都唔錯,一切好快上手,所有野都自動波完成,終於覺得可以鬆一口氣,過返正常生活.
誰不知有一日佢話大仔入左院緊急地需要做手術,想同我地借錢,咁多個工人我都堅守唔借錢呢個原則,但今次事出突然,原來我對住一個喊到死既人係會心軟,就係咁我地借出左 $10,000.借係出於真心覺得佢好,我真係好滿意佢既表現,心諗覺得搵到個啱既人,想幫佢擺平件事,唔想因為咁冇左個人,諗住佢會報恩,以後更用心幫我做埋落去.
其間斷續地攞假話佢個仔ICU緊情況唔穩定,又話再需要錢,但我地已經表示唔再借,再之後就話個仔救唔返,要返菲辦身後事承諾十月尾返黎,結果一去冇回頭.
我即時通知入境處終止佢既 working visa, 同時間去埋警署備案.
其後搵到佢既朋友,同埋喺 facebook 搵到佢家人同個仔,知道一切都係大話,佢仔好健康,冇做過手術,亦都冇死,原來三張醫院收據都係偽造既,佢喺香港同菲律賓都係周身債,passport 都抵押埋俾債主,入境處查到佢冇出境紀錄,而家失蹤,全世界都搵緊佢.
唉~原來一直都處心積慮,當中騙左無數個大話,為左錢一個媽媽可以話自己個仔病重再死埋,簡直係最佳女主角,自編,自導,自演.好失望! 好憤怒!!!
之後終於物識到一間朋友介紹既僱傭公司,請過另一個全新未黎過香港既菲律賓工人,又捧上 $8180 agent fee, 再一次祝願自己好運,靜待2015二月中會有個正常既工人用.
由一月中到而家,使左幾萬蚊,用左勁多時間,花左好多心神,結果都係運吉.成年都係自己捱,爸爸媽咪身體既事,由 Max 一歲湊到兩歲呢年真係好辛苦,餵人奶既堅持等等,再加上最近信箱爆滿搬運公司既宣傳單張,心知不妙,上網睇睇原來業主賣左樓,超大鑊,一對手究竟可以做幾多野,呢個 2014 太過精彩了,救命!
請賜我正能量!!!


text:
西嶼 必去景點及杜瓦街附近酒店推介
杜瓦街附近酒店預訂
揭開精選酒店神秘優惠價
這些價格並非人人可得.
西嶼必去推介 - 杜瓦街
想去 西嶼 自由行?等 Hotels.com 帶你玩盡 西嶼杜瓦街 啦!留意我地文章,話你知去西嶼 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋西嶼杜瓦街 附近有咩酒店,等你更加容易計劃行程,慳返酒店來回景點嘅時間.
西嶼杜瓦街 自由行
去得西嶼杜瓦街 自由行最緊要一定係揀啱日子去.一啲熱門景點例如,西嶼 嘅 杜瓦街,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
西嶼杜瓦街 交通
想去杜瓦街 暢順無阻濟,最好就係出發前,睇清楚西嶼杜瓦街 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
西嶼杜瓦街 必食必買攻略
西嶼杜瓦街一直都係旅遊熱門地點,去到西嶼杜瓦街,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
21/06/2007 晴天 箱根湯本 → 蘆之湖 → 御殿場Premium Outlet →
仙石原 (上集)
今朝瞓醒覺就去浸返個溫泉,哩個溫泉就當然大個噚日個私人風呂,但出面個露天溫泉裝修緊所以只可以喺室內浸,今日都係私人風呂呀!因為都無人嚟浸,我哋直頭包晒場呀!
遊心亭: http://www.yushintei.co.jp/
離開遊心亭後我哋就行過去春花莊啦!雖然都唔算太遠但由於中段開始要不段上斜路都幾吃力,大概三四個字就到咗春花莊啦!佢雖然都係一間溫泉旅館但係無遊心亭嗰種人情味,基本上同普通酒店無咩分別,我哋放底行李同講底我哋今晚六點半先返嚟食晚飯,然後就沿路返去箱根湯本車站,今日我哋首先會搭巴士去元箱根港,去車站前先去便利店買啲嘢食做晏就先,我哋今日好多地方去啊!應該無咩時間食晏嫁啦!好啦…出發啦!
比起坐登山電車或纜車巴士快好多,大概半個鐘就到咗啦!我哋並無喺元箱根港遊覽,只係喺碼頭影吓相.
我哋喺車站等咗一陣就有巴士到啦!不過睇真啲原來哩間係由桃源台開去新宿嫁!如果我哋哩程喺尾站我哋就可以揸住小田急嘅套票然後加錢坐哩間巴士返去新宿.我哋再等多陣又有另一間巴士到啦!今次我攞住星之王子博物館同玻璃之森美術館嘅catalogue問車站內嘅叔叔,佢都話間車啱呀!咁我哋咪排隊上車啦!有個伯伯本來喺我哋前面,佢見我哋攞住啲catalogue就比我哋上車先然後同我哋講佢都係去嗰到,上車之後佢重坐喺我哋隔離添!
話咁快就到咗仙石原啦!咁我哋睇地圖應該喺仙石原案內所個站落車,見間車停又有人落咪又落囉!阿伯伯即刻節住我哋話咪到!佢攞咗我哋張catalogue手指指話如果我哋要去哩到(星之王子博物館)呢就未到!咁我哋又問如果去玻璃之森美術館呢?佢話都未到.
過咗唔知一個站定兩個站,今次伯伯就話落車啦!然後跟住佢過馬路,我重同同伴A講嘜阿伯伯咁嘅年記都去星之王子博物館睇咩呀? 過咗兩條馬路同行咗一段小路,伯伯就示意我哋跟住條路再行五分鐘就到嫁啦!咁玻璃之森博物館呢?伯伯話跟都喺跟住哩條再行,咁要返去箱根湯本呢? 我諗伯伯想話我哋兩個咁多嘢問嫁!HE…..HE….難得有人問,緊係好過睇地圖啦!伯伯話喺博物館一出嚟就有BUS嫁啦!哦…哦…哦!我哋明晒之後,伯伯就轉頭行返去落車個方向,啊!伯伯原來唔係去星之王子博物館,佢應該住喺哩頭,可能見我哋兩個噩噩吓,所以就帶我哋嚟!好感動啊!我又一次感受到人間溫暖啊!
......待續


text:
「成功」
要成功就要知道問題嘅根源,要改變唔係一朝一夕嘅事.有時就算無可能嘅嘢,只要盡力去做,或許有一日你可以將無可能嘅嘢變成有可能.一個人幾叻都好,如果唔盡力去做嘅話,其實都會失敗.但係如果盡全力去做嘅話,其實係會事半功倍.雖然有時結果係有可能強差人意,但係唔代表你失敗,最起碼自己盡咗力去做,對得住自己.唔試過你又點知結果係點?
「盡力」
有時成敗嘅關鍵係好在乎有冇盡自己嘅最大努力去完成,如果盡咗全力到最後都仍然失敗嘅話,其實都會心甘命抵!只不過好多時自己無盡力去完成件事嘅話,到時失敗咗就真係唔好怨天尤人.古語有云一分耕耘一分收穫,但係現實有時係要十分耕耘先至有一分收穫!而如果自己決定咗做某樣嘢但係又唔盡力去做嘅話,咁其實一開始就已經註定你失敗!
「問題」
其實自己知自己事,好多時自己都想做好多嘢,就係因為分心,所以無辦法做好所有嘢.舉例,如果你有十樣嘢同時間要做,而你將自己嘅力平均咁分十份,其實每樣嘢你只會俾到你十分一嘅力去處理.雖然你想樣樣嘢都做好,有時亦作出一啲取捨,但係點樣計都好,到最後就算所有嘢都可以順利成功完成,只不過你都會覺得自己無用盡全力做好,結果有可能係兩頭唔到岸!
Also published on Medium.


text: 🇺🇸 《終於介紹到十級好味蜜汁烤肉喇》#多圖請左滑 @baekjeongkbbq 紐約有條韓國街 成條街都係韓式野食 以至於佢連條街名都改做「Korean street 」(美國啲街名一般都係以數字同東南西北命名,例如51 E) 今集我地就係要黎介紹呢間我地臨飛前5個鐘都要趕黎食多次既 Kang Ho Dong Baekjeong (個名好長,以下簡稱韓燒) . 呢間韓燒好食到次次去都人龍咁,不過好快就有位坐,原因下面話你知. . 話咁快就到我地坐低有飯開,我平時吾係點食韓燒,吾知係咪間間都咁,但我覺得佢一開枱就擺滿曬啲前菜小食係度等我地肚餓有野食真係一個好貼心既行為,最鐘意佢個生菜沙律,其實得生菜,但佢淋左啲疑似橘子汁既野係上面,成盤野酸酸甜甜勁清新,我諗呢度啲前菜應該係可以任添,因為食完吾够喉我地又再問佢攞多盤,佢仲幫我地refill埋豆腐同其他前菜小食💕 . 主菜我地係揀combo,因為單點太貴覺得吾抵,一碟牛/五花肉冇記錯好似要$40,但combo 三種肉先$79.99 (細,但已經勁飽). 我地叫左Como牛(左滑最後有menu),個餐會跟湯,我地揀左牛肉湯(因為本人沒有很喜歡吃泡菜) 成個餐最好味係最後戈隻(好似係醬汁排骨?)因為用蜜糖醃過,雖然其貌不揚但真係好好好好味💛💛💛🍯 . 重點黎喇,呢間野雖然係韓燒,但全程都有專人燒俾你食,的確佢地真係好有技巧,燒到啲肉勁嫩滑(吾知點做到,明明我平時都係咁翻兩翻),但問題係佢地係會一次過燒曬啲肉😐 例如第一隻肉係一兜肥牛,佢就真係一兜咁倒曬落去燒(其實次次都食吾切佢就已經要燒第二隻肉😅所以佢啲人流係去得好快,根本係逼人一個鐘食曬佢既..) . Menu source: baekjeongnyc.com


text:
「生日」
今年老婆生日一直諗攪啲乜嘢好,因為年年都好似淨係同佢去食一啲好嘢,買紮花同買禮物比佢.其實自從郭大少出世之後,我哋好多時間都投放咗係佢身上.反而兩個人相處嘅時間越嚟越少,而且老婆真係實在好緊張郭大少嘅所有嘢,所以希望同佢去過渡假嘅地方,放鬆一下!因為過去一年佢真係好辛苦,尤其係因為郭大少嘅健康,堅持餵哺母乳超過一年.
「蘇梅」
其實準備咗嚟個旅程一段時間,一直都無同老婆講係因為想俾個驚喜佢.只不過去之前嘅一兩個星期要同佢講我哋去旅行,事關要準備郭大少嘅裝備,所以到最後都唔係啲乜嘢驚喜.如果只係得我哋兩個人嘅話,我相信我只會係前個晚同佢講我哋聽日去旅行.不過我老婆實在太醒目,前幾日都已經知道我哋會去邊個國家,直至有日佢又問我哋去邊先至話去蘇梅.希望佢可以輕鬆下啦!
「慶祝」
與此同時,其實今次嘅旅行仲有另一個意思就係我同老婆拍拖五週年.所以專登搵咗個我同佢都好想去嘅地方,而講咗好耐我哋終於去得成蘇梅.不過只係要帶埋郭大少一齊去旅行.不過好彩之前有同佢去過沖繩,而因為上次去五日落足五日雨,搞到我哋無得享受陽光與海灘.不過出發之前睇天氣報告又係話會陸續五日雨,希望今個假期可以有多少少陽光啦!
Also published on Medium.


text:
沙田 必去景點及車公廟附近酒店推介
車公廟附近酒店預訂
揭開精選酒店神秘優惠價
這些價格並非人人可得.
沙田必去推介 - 車公廟
想去 沙田 自由行?等 Hotels.com 帶你玩盡 沙田車公廟 啦!留意我地文章,話你知去沙田 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋沙田車公廟 附近有咩酒店,等你更加容易計劃行程,慳返酒店來回景點嘅時間.
沙田車公廟 自由行
去得沙田車公廟 自由行最緊要一定係揀啱日子去.一啲熱門景點例如,沙田 嘅 車公廟,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
沙田車公廟 交通
想去車公廟 暢順無阻濟,最好就係出發前,睇清楚沙田車公廟 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
沙田車公廟 必食必買攻略
沙田車公廟一直都係旅遊熱門地點,去到沙田車公廟,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2014年7月18日星期五
蘋果肉桂麵包布甸
蛋治凍奶茶,夏天一樂也.
不過呢度買方包,係要一大條咁買,一定食唔哂.
整完蛋治,再整花生醬西多,都係有剩.
咁啱屋企有盒蘋果茸,咁整蘋果肉桂麵包布甸啦.
為咗測試王子嘅嗅覺同對甜品嘅靈敏度,我特登唔話佢知.
果然係甜品人,佢食完飯入廚房攞冰茶飲,立即聞到蘋果甜品味,佢仲以為係幻覺...
一知有得食,開心到飛起.
我仲整咗雲呢拿汁俾佢伴食,德國人特別鐘意雲呢拿汁,食甜品好多時都加上去呢.
12 則留言:
我都整左蘋果甜品喎回覆刪除
我會買半磅方包,不過食方包又好齋咁,要諗埋配咩fillings,所以都好少食.回覆刪除回覆
我哋最少要買500g架刪除
我食過喇, 個雲尼拿汁好甜嘅, 我會淨食個甜品, 唔加任何醬汁呀.回覆刪除回覆
我都唔食架,不過王子鐘意,我就整俾佢食囉刪除
一大條方包我會一半放冰格,慢慢食.回覆刪除回覆
呢個都係一個好方法刪除
你們早餐不吃方包嗎? 我家3個人, 3天就吃完一條回覆刪除回覆
王子平時唔食方包架刪除
我鐘意食麵包布甸都係為咗個雲哩嗱汁架. 方包我一買番屋企就即入冰格, 可以放耐啲又保鮮, 我最怕麵包放外面多兩日後就會開始變stale好難食.回覆刪除回覆
咁你同王子真係一樣啦!刪除
王子唔食方包,我冇乜機會買架.


text:
「夫妻」
三年前嘅今日,我哋由兩個陌生人變成夫妻.眨下眼又一年,而過去一年大家嘅重心都放咗係郭大少嘅身上,二人世界嘅時間變得越來越小.當然無諗過一個小朋友會帶嚟嘅改變係咁大!莫講話可以安安靜靜咁坐低食餐飯,就連可以傾計嘅時間都好少,事關忙完一日大家都已經筋疲力竭.所以而家可以兩個人一齊去享受下都真係一件幾難能可貴嘅事.
「皮婚」
今日係我同老婆嘅「皮婚」紀念日,雖然無特別嘅安排,只係簡簡單單去咗食一餐飯,但係對我嚟講就已經足夠,因為好難得先至有我哋自己嘅私人空間.本來一心諗住食好少少,點知揀咗間一般般嘅餐廳,真係失策!下次真係一定要搵間好食嘅餐廳再同老婆去過.二人世界嘅時間過得特別快,食完飯又係時間返回現實世界,就係返屋企照顧郭大少.
「婚姻」
其實我間唔中都會拎返結婚嗰陣時啲相同片出嚟睇,因為有時睇返真係幾好心.好多當日發生嘅情景,其實仲好似係無幾耐之前嘅事.係茫茫人海入面要搵到自己另一半係一件好難嘅事,所以慶幸嘅係自己搵到一個終身嘅伴侶.當然婚姻唔係一張紙咁簡單,而係一個一世嘅承諾.有時條路係有啲難行,不過只要大家一齊行嘅話,就算幾難行都一定可以行過去!
Also published on Medium.


text:
「生日」
每個小朋友都會搞過生日會,而我哋上年無幫郭大少搞,只係叫咗屋企人同佢哋一齊慶祝.今年我就想幫佢搞返個生日會,等佢開心下.因為郭大少好鍾意巧虎,整個生日會嘅主題都係用巧虎為主.而老婆真係好厲害,因為佢訂咗好多巧虎嘅佈置同生日蛋糕俾郭大少!如果你問我真係唔知係邊度可以搵到咁多巧虎嘢返嚟.有時不得不佩服淘寶嘅強大之處!
「颱風」
真係比個颱風洛克玩死,因為今日係郭大少嘅兩歲生日會,而我哋一直擔心如果八號風球會點.點知一起身天文台就無啦啦話掛八號風球,但係又唔知會掛幾耐,只係話掛一段時間.所以我哋都唔知點算好,原本諗住改期但係之後無啦啦又話晏晝會改掛三號風球!真係搞亂晒我哋嘅計劃.不過好彩到最後都順利搞完個生日會,真係好多謝所有嚟出席嘅朋友!
「玩死」
當然最勞苦功高嘅就係老婆啦,因為之前除咗安排我哋嘅北海道同大阪之旅,佢仲要安排晒所有生日會嘅物資同細節我哋先出發去旅行,因為返嚟之後幾日就係個生日會.不過真係俾個天文台玩死,我哋朝早又唔知個風會點,係度諗改唔改期,同時有好多嘢都訂好咗唔知點算.最後搞到好遲先至去佈置個場地,就連唔見咗支蠟燭都唔知,就連要帶把刀嚟切蛋糕都唔記得帶,真係從來無試過咁蝦碌.
Also published on Medium.


text:
「大戰」
無論你係唔係熱愛足球,甚至乎你對足球毫無興趣,但係只要你係香港人嘅話,相信你琴晚都會支持香港足球隊.雖然再一次面對中國國家隊,係世界排名同實力上好似有啲距離,賽前更有好多人覺得香港隊會輸.但係經過上輪嘅比賽,其實已經證明咗香港隊係有一定嘅實力.而且今次返到嚟香港主場,當然氣勢就更加唔同啦.雖然係世界盃外圍賽,但係大家都希望香港可以有機會出線!
「球迷」
雖然場比賽最後係和波,但係今場對中國隊嘅比賽,香港隊再唔淨係死守就算,有好多次其實係由機會入到波.最開心嘅係除咗港隊力保不失之外,就係一班超級可愛嘅球迷!佢哋真係創意無限,你話唔俾噓國歌咩,咁佢哋咪印出嚟囉,真係話之你!而且我相信不論係場外定係場內嘅香港人都係一條心咁支持港隊!贏唔贏波唔係重點,而係香港始終係香港,廣東話粗口係香港嘅特色!
「特首」
除咗港隊之外,另一個焦點就落咗係我哋所謂嘅嗰位特首.佢竟然講得出係馬尼拉上唔到網,睇唔到個比賽!不過轉過頭財爺就上載咗佢係馬尼拉睇直播.咪玩啦!今時今日嘅科技我相信你係太空都應該睇到直播.我真係相信梁特首一定唔係香港人,就連講句支持香港隊都無,係唔係怕得罪阿爺?真係有無搞錯,仲話係香港嘅特首.正如沈旭暉所講「那些連撐港隊也不敢的人,不如不做香港人算了」.
Also published on Medium.


text:
設計比賽入面有參賽作品,入面有貶低其他人(組織,團體,國籍,種族,宗教等等)令部份人覺得冒犯,可以點做呢?解決問題嘅方法好多,處理得體嘅,可以係好好嘅PR嚟.
作為設計比賽嘅舉辦者,一般都有最終決定權,所以有好多嘢可以控制.考慮以下情況:
① 如果參賽作品可能犯法嘅(例如包含三合會用語,教唆犯罪等等),你會唔會用設計自由,冒住自己都犯法嘅風險,去保護參賽作品,甚至落埋單訂埋貨?好明顯你可以自行判斷退回參賽作品.
② 如果參賽作品煽動國籍,種族,宗教仇恨呢?例如有侮辱南亞人成份呢?侮辱基督教呢?當然未必犯法(香港冇咗褻瀆罪喇),但係你未必想呢啲元素影響作品本身,所以同上,你可以自行判斷,退回參賽作品.
③ 如果只係貶低某啲組織,團體,規條,而呢啲行為並唔超出大部份人嘅道德底線,好似話恥笑/貶低對等嘅組織,可以點做?如果你整個比賽出嚟加強成員嘅認同,但係自己友笑吓對家都唔俾,你搞比賽嚟做乜呢?不過你仲有好多嘢可以做㗎.例如喺見到類似作品嘅時候,*事先*戴定一堆頭盔.例如講明自己會盡量尊重參賽者嘅言論發表自由,俾啲心理準備大家,甚至係開定post呃吓嬲,或者戴吓高帽,讚吓對方心胸廣闊之類.再好啲嘅做法,係事先同可能會感到冒犯嘅團體報定案,夾定稿,幫件事打圓場.你可能問點解要噉做,喂呢個世界冇一世嘅敵人㗎,做咩無啦啦開拖唧?
好,如果你係俾人冒犯嗰便嘞,可以點做?
人哋搞比賽,啲作品唔係搞手,你當面叫人撤回,對方真係唔使理你㗎.但係你仲有好多嘢可以做.
① 你可以*私底下*同搞手提出不滿,再傾一啲補救方法.例如請對方做一做上面提過嘅嘢.出吓聲明,搞吓gag,呃吓嬲,然後自己再扮吓大方寫兩句:「雖然友好組織設計比賽有幾件參賽作品我哋唔係咁鍾意,不過我哋相信投票嘅人眼晴係雪亮嘅.」之類.
② 再唔係可以事先傾掂數,如果某樣參賽作品贏嘅,就盡量低調處理,唔好整咁多,唔好太張揚.呢啲嘢傾嘅啫.
③ 如果你條氣又唔順,你玩嘢用返同樣做法,複製一次對家嘅參賽品,用「提供多個選擇」俾同學,令到成件事膠化又好,公平返都好,再同樣扮吓大方,講返句:「我哋明白大家都係搞吓笑,大家一齊印,打返個和」,咁咪化解咗個危機囉.
無論兩便揀邊個行動,互出聲明,懶係據理力爭,睇落最文明,其實都係最小學雞,最冇效嘅方法嚟.
出聲明,好易出事.萬一寫錯兩隻字,拋書包拋得樣衰咗,咁就大家都唔好睇啦.前車可鑑呀.


text:
南昆斯費里 必去景點及福斯鐵路橋附近酒店推介
福斯鐵路橋附近酒店預訂
揭開精選酒店神秘優惠價
這些價格並非人人可得.
南昆斯費里必去推介 - 福斯鐵路橋
想去 南昆斯費里 自由行?等 Hotels.com 帶你玩盡 南昆斯費里福斯鐵路橋 啦!留意我地文章,話你知去南昆斯費里 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋南昆斯費里福斯鐵路橋 附近有咩酒店,等你更加容易計劃行程,慳返酒店來回景點嘅時間.
南昆斯費里福斯鐵路橋 自由行
去得南昆斯費里福斯鐵路橋 自由行最緊要一定係揀啱日子去.一啲熱門景點例如,南昆斯費里 嘅 福斯鐵路橋,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
南昆斯費里福斯鐵路橋 交通
想去福斯鐵路橋 暢順無阻濟,最好就係出發前,睇清楚南昆斯費里福斯鐵路橋 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
南昆斯費里福斯鐵路橋 必食必買攻略
南昆斯費里福斯鐵路橋一直都係旅遊熱門地點,去到南昆斯費里福斯鐵路橋,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
薛凱琪 湯駿業 – 給十年後的我
親愛的十年後的我:
十年後嘅你, 你宜加喺邊? 做緊d咩呀? 唔知你宜加去左世界嘅邊一個角落? 你呢十年你怏樂嗎? 我宜加喺美國五年喇, 中間停左一年去南美唔使我提你啦. 暑假去左Point Reyes Summer Camp 做左兩個月, 仲唔記得Scout 同Burl 呀?
16年八月中我返返去Berkeley, in 左兩份工, 兩份都俾人turn down左. 其中一份係SF Department of Environment 做 unpaid intern. 我一直都好想入去做, 希望博一個機會, 入到去就可改變世界, 同時改變我自己生活. 9月1日前, 我收到通知, 佢地已經請左另外一個人. 我頹左一日, 同自己講第日可能會搵到份更適合你嘅呢?
踏入9月份, 我開 turbo, 每日報一兩份工. 同時為左解悶分心, 每星期跑三日步練半馬, 希望籍長跑訓練自己突破心理同體能嘅關口, 而鼓勵自己搵工難都可以捱過. 每個星期我睇住自己愈跑愈長, 我同自己講繼續 push 一定好快到去21km. 踏入9月份, Kyle送左塊滑板俾我, 我從此每日都踩板返學, 仲愈踩愈快, 愈踩愈斜. 9月10日, 我上午踢完波後(farewell Victor去Switzerland讀書), 原本佢地話夜晚想落bar,不過我踢完波已經好攰加上想自己一個靜靜地咁過, 所以拒絕左. 到左夜晚, 我又 send 左一份job application. 之後我好想出一出去抖下氣, 所以一個人出去踩左轉板.
經過兩星期每日練習滑板, 的確進步左好多. 既然進步左,我決定踩微斜. 微斜冇問題, 跟住! 就試左一條好短好斜嘅(斜落然後斜上). 呼, 第一下差少少仆. 之後試左左四五次, 完全冇問題. 好興奮咁諗住返屋企啦, 有一條比剛才1/3咁斜, 但係長15倍, 加只有落冇上. 一路落愈來愈怏, 快到一個點我已經冇能力減速. 我一路保持平衡, 去到就到盡頭嘅平路, 速度亦去到最高. 呢個時候我一失平衡, 個人離板, 我好似平時咁雙腳落地, 希望可以好似平時咁好快咁向前跑卸左度力. 但係果時速度實在太高, inertia不等人, 我向前一仆, 右手著地, 立即有人走日問我有冇事. 我見到右前臂有個位卜起左, 皮膚自己彈下彈下, 右手前臂完全控制唔到, 手指痲痺, 然後四周變白, 差d就想暈低. 路人幫我call左架uber去emergency room.
因為冇保險, 手術幾皮美金點玩… 同一晚決定盡快返香港. 3am我個德國roommate仲喺廳未瞓, 終於可以搵個人傾訴下…. 瞓前我喺床上諗到要走, 流左幾滴眼淚, 因為我唔想美國夢就咁一跌粉碎. 之後好好彩我可以買到保險. 我決定買個機會, 第二日落San Diego呀哥度養傷,繼續搵工同快d好返. [手術三皮變九舊真係好好彩]
唔知你仲記唔記得, 你做手術俾人打左high針, 然後全身痲醉果種感受. 做完手術冇得沖涼, 右手暫時失去左活動能力, 寫字揸筷子都要用左手.. 不過我真係完全冇氣餒. 我繼續每日send job application, 終於俾我有多兩次interview機會.
事到今日, interview仲未有回音, 手已經郁得返, 距離90 employment days 嘅visa要求已經得返25日.
踏入十月份, 我in左另外一份工後失哂動力, 只係報左兩三份工, 另外我打返未打好嘅遊記, 四日打左十篇! 因為未有job offer, 我開始懷疑自己, 開始愈來愈大壓力. 又好驚會墜入同人比較嘅困局, 同年同學早已喺兩二三年前已經做緊野, 究竟點解好做mut都要遲人一步?
呢種念頭一閃我就叫自己要停. 我要保持樂觀, 同時作最壞打算. 可以做住unpaid intern 吊住鹽水先, 不過唔ideal. 返香港? 我掛住香港, 同時好驚香港人性格同生存模式, 好驚返去會變返做冷漠,事事批評人嘅工作奴隸. 英國同歐洲都係一個考慮. 至少我做咩工都得, 唔似美國visa有限制. 我大可以喺cafe做assistant, 教廣東話, 或者做hostel staff!! ok wor! 岩岩見到Sheffield 同Prague都有份ok嘅hostel 工!! 做一兩年有經驗可以去唔同地方嘅hostel做!! 去歐洲好去喇Brexit之後時勢唔知會變到點.
好奇怪. 好多好朋友都同我講, 神會安排.我一路都唔信神, 我信只要努力, 做個好人, 命運會安排. 不過自3月返返Vincenes, 我同Jarquis飲酒吹水, 佢同我講神無處不在, 我又係半信半疑. 我跌斷手Fabi同我講可能係神安排. 我interview 前Natalie 話會替我祈禱. 琴晚Njeri又同我講會幫我祈禱. 感覺好似有人要透過佢地同我講野咁. 唔知呀.
喺十年前, 你入summer camp又開始寫journal. 你寫低左好多短中長嘅目標. 今日諗左去英國嘅option, 令我多左新諗法. 我有好多野想嘗試, 我想有氣有力就去試, 我唔想你後悔呀你明唔明呀. 希望你宜家讀緊呢封信嘅時候, 即使未必可以將所有野實踐, 但至少你要試過!
1) 我好希望可以喺美國city government做三年環保/ 能源工作, 唔得就去英國做
2) 我想pick up返結他, 有一日搞個屬於自己嘅音樂會
3) 我想學跳舞, hip hop, salsa, lindy hop都正到喊
4) 我想參與至少一次三項鐵人 (但係自由式有待改善…)
5) 我好想三十前做一個職業足球員 (我知好發夢)
6) 遇到鍾意嘅人要去馬! 我感覺到你已經出現左 🙂 不過睇下將來我會去邊再考慮啦
7) 在職學習: 不論係做環境好, 定係真係做hostel. 因為太多野唔識太多野要學喇. 其中一樣係web design. 如果學成可以一邊做野, 一邊環遊世界
8) 發展事業, 儲多少少再backpack
當然仲有好多, 不過大目標就係呢幾個. 十年後嘅我, 如果你8 點都達成到, 我會好尊重你哈哈. 如果你一樣都做唔到, 我會對你好失望. 十年後嘅我, 我知你會笑我, 但係唔準笑! 十年後嘅我, 希望你會多謝我十年前為你做左d咩. 希望你一切安好, 繼續追你嘅夢, 用同樣嘅態度面對任何事. 記住覆信呀!
十年前的我上
今日係二零一六年十月十五日. 寫於San Diego


text:
「日常」
其實有好多日常問題都會有唔同嘅解決辦法.當然科技係其中一樣可以令好多嘢方便咗,就例如以前去睇戲要去到戲院先知有無位,買嘢要行好多地方先知道邊間最平,去食飯唔知間餐廳好唔好食,揸車去停車場唔知有無位,等等.其實嚟啲都係日常生活嘅問題,而現今嘅科技係可以解決甚至乎已經解決咗嘅問題.有時唔係一啲突破性嘅嘢,只要改善到日常生活,自自然然就會有人用!
「包裝」
有時有啲嘢其實好簡單,只係點樣去實行.好多人應該有用一個攞飛嘅手機程式,其實唔係啲乜嘢複雜嘢,最主要係要搞掂餐飲業嘅老闆,要佢哋肯用.最近多咗個就係學校嘅手機程式,原來而家啲小朋友返學要打卡,之後父母就可以知道佢哋幾點返學放學,就連學校嘅通告都基本上可以係程式入面睇到.你話複雜咩?其實唔係,只係點樣去實行同包裝件事.
「簡單」
正所謂簡單複雜化,有時真係諗得太多,淨係睇嗰隻學生打卡嘅程式,你就知道個市場有幾大.當然唔知係香港咁簡單,其實個方案可以識用於全世界嘅院校.其實係唔係一啲新嘢?老實講真係唔係啲乜嘢先進技術,只要配合硬件,再加個程式,然後將資料傳送去手機,就係咁簡單咋嘛,但係就解決咗啲父母嘅問題.以後走堂無返學都一清二楚,唔好諗住放學走去玩,因為已經被監控!
Also published on Medium.


text:
中南美多國曾被西班牙人統治
由墨西哥,瓜地馬拉,哥倫比亞,厄瓜多爾,秘魯,阿根廷等等嘅國家
都有強烈嘅西班牙色彩
包括語言,文化,建築
遊中南美
就似活喺幾百年前嘅西班牙
去完中南美,我不加思索
知道自己一定要走一趟西班牙
感受一下穿梭時空嘅感覺
有強烈由”古代”返返現代嘅感覺, 個心ung 住ung住, 我稱之為時空dimension shock
(想像下去第二個國家住有cultural shock, 所以穿越時空我叫佢做時空 shock…)
但係好快就俾呢個咁浪漫嘅城市吸引
漫無方向咁行, 因為周圍都好靚
見到個廢置左嘅車站, 可能係火車站
條天橋設計好正好襯個公園個feel
公園又大又靚又乾淨又好玩!!!
過左橋見到…. 馬體會主埸:DDD
適逢費托15年回巢, 我買左一件紀念費托回歸嘅tee俾一個費托fan
四五歲小朋友嘅球技, 簡直令我慚愧
點解人地可以出咁多星? 係咪佢地真係有足球gene
然後搵左間傳統野食
炸羊內臟
又周圍蕩, 見到有個market,所以入去行下
(接受唔到mercado係咁靚咁乾淨仲要有冷氣)
Tapas- 喺西班牙無處不在
自己一個嘆個Paella 海鮮炒飯加杯Sangria
2015年3月22
巴塞大戰皇馬
不過係Barcelona 主場
黎到Bernabeu當然要潮一潮聖
歐聯獎杯
唔講唔覺97同01個logo有分別
果陣歐羅勁跌, 用美金買抵好多, 不過最後都冇買T.T 後悔呀… 我嘅modric
同一晚去左一間tapa restaurant/bar睇大戰
我撐皇馬
不過同左兩個巴塞fan同抬 (一個mk形金毛+一個中年佬)
巴塞先入波
mk 仔牙刷刷又多 dea
俾人 __ 到
仲差d 打起上黎
最後餐廳送走左mk仔
成件事先專注返場波
最後都係巴塞技術性擊倒
最後一日又蕩
喺hostel check out左
咩住我所有backpack
喺搭夜機前
我想睇一個sunset
西班牙馬d德里呢個日落, 為我不羈放縱嘅八個完劃上完美嘅句號
後記
[Day 254]
於飛機上, 尚餘4小時23分鐘
以時速921 km/h 往香港進發
感覺好奇怪. 我好掛住香港, 但係上機前竟然有點緊張, 呢個trip飛咁多次都未試過…
待續


text:
島耕作的網誌
2018年3月22日 星期四
出師不利
由於前一日有非常罕有既金鳳蝶出現咗,搞到今日成個山頭都係人.不過似乎已經走咗,最慘就連鬍鬚仔都唔知去咗邊,結果只有飛來飛去既柑橘同青鳳,一來我唔係好影得掂,二來成班人迫在一個小位都係唔好阻住人.結果見得最多就係呢隻叫做小三既蝶.聽講都罕有,但似乎都幾多吓,超難影.佢既習性永遠都係停在亂草中央,點影都唔靚,背景雜就一定,好多時連前面都有草阻住.搞咗半日得一張叫做好啲,不過都同背景黐埋一舊.冇乜收獲個個話走,咁就走啦.
2018年3月17日 星期六
荔枝角夜景
拍攝點在商業大厦頂樓,平時真係唔多敢入去.原來升降機係可以直接到頂樓,去到行咗個圈,拍攝點就只有一個突出去既位,其他位因欄杆外仲有平台好阻.好涷,走翻入有玻璃門隔住既電梯前面等天黑.諗住咁涷冇人上來啦.都有幾個人上來食煙.終於等到天黑,係咪好奇怪點解唔影埋條路個彎位?實際上係影唔到的.被大厦遮住.
嗱嗱聲影埋另一個角度,呢邊差好遠喇,避咗平台,避埋兩邊既大厦搞到好迫,冇所謂啦,夠方便嘛,影完落街一陣街就到地鐡站,翻屋企食飯都夠時間.
2018年3月13日 星期二
中伏元宵綵燈會
其實除咗市區綵燈會,仲有兩日在新界舉行的,內容一模一樣,不過只有市區有樓梯級觀眾席,前面既人頭冇阻得咁應.為咗霸中間位,早咗一個鐘到,前面只有十零人,比影花車舒服得多.一開始既交響樂表演真係幾悶,之後仲要致開幕詞,幾乎瞓着.
終於悶完,到新疆歌舞團出場,大鑼大鼓,係幾熱鬧,啲衫都幾靚,不過除咗咁就冇喇,只係成班人走來走去,Fing手fing腳咁囉.
唱歌就更加悶,唔知佢地唱乜,唱功應該唔錯既,但啲歌太老套喇,大家都係等佢完啦.
雜技應該會有啲睇頭呱?我覺得都係比較靜態,如果有半空轉體270度加翻騰三周半會精彩得多.
雜耍更加見慣見熟,冇晒新鮮感.
又係跳舞,好彩有小小跳躍動作.
主要節目都係跳舞,呢個叫做有小小難度,啲碗係裝住水的,但除咗限制咗頭部既角度之外,好似同普通跳舞唔係太大分別.
時間一分一秒咁過去,幾時有噴火睇架?個個表演都差唔多,千篇一律鬼咁Hea,上一隻舞啲演員入後台換件衫又出來跳過,睇睇吓啲人都開始走.各位,今日既節目已經表演完畢,祝大家元宵節快樂,哎呀,冇噴火真唔好出相誤導人啦,咁又冇咗一日寶貴假期.
2018年3月8日 星期四
霧霾的活動
跟據以往經驗,用wide鏡既人太多,50mm穏陣,85mm有時都會用到.點知今次竟然個個用長鏡喎.真後悔冇帶支135mm來,用135mm影全身人像係好夢幻的,但大前題要冇人阻,否則只可以影大頭.今次嘥晒,而且好小model肯瞓,多數都係直立人,好在85mm其實都唔差.
之後去草地,由於啲草唔係好長,即使水平影都唔會好夢幻,瞓地又好似太誇張,終於應用到反mon既好處,部機直情放喺地下影,穏定性係差啲,但日光日白快門夠快都冇乜問題.
瞓又影完,坐又影完,影埋蹲低.其實好難搞,白色裙差啲啲都爆光.效果麻麻,總算背景唔會太亂.
又到換衫,唔知點解次次都要揀埋晒啲橫街窄巷影,一來亂糟糟,二來都冇位影,個個迫埋一堆,只好希望快啲影完換位.
除咗窄巷,好多時都鐘意搵幅牆挨喺度,唔知有乜好影,相比之下,樓梯已經算係唔錯,起碼唔駛硬企繞埋雙手.
2018年3月3日 星期六
白晝兇鈴
新年流流,各位同事,大家聽完呢個簡報會後唔該翻埋位,如果你被選中就會收到電話叫你上人事部攞埋啲尾數.成個辦公室都充滿恐佈氣氛.一有電話響就好緊張,而我....竟然有電話入,妖,星展銀行,你去死啦,忍唔住爆咗粗.時間一分一秒過去,諗住都完喇呱?估唔到茶水部阿嬸係最後一個,睇住佢上完人事部翻來喊晒同同事道別,卒之搞到成班女仔都喊埋.有冇搞錯呀?炒阿嬸慳得幾多錢?
雖然我冇被揀中,不過我呢啲老鬼睇怕我都擺唔耐,希望有幸能夠捱到下一次肥雞餐啦.
2018年2月26日 星期一
又去影花車
花車要8點先在文化中心表演再出發,到海防道起碼8點半,大會都知大家悶,6點就安排有啲表演隊伍熱吓身先.熱完都未夠鐘甚至會出多轉,最先出場實係小丑.
不過有好多係就咁行既隊伍,咁全隊紅衫都幾搶眼既,前兩次都係企反手位,今次揀咗個正手位諗住順手啲,實質上唔係好大分別,其實我最想去廣東道轉入海防道個轉彎位,咁就可以影正面唔會有人阻到,可惜又係俾樂隊霸咗.
大公仔幾時都夠震撼,所以年宵好多攤位都係賣呢啲,小小錢買到大大件,實質只係一塊膠皮,其他都係空氣.
齋行好悶,俾啲表演睇吓好喎,咁先係,彈高彈低搞到啲人嘩嘩聲.
冇乜功夫就要靠服裝,當日好多隊伍都掛咗LED燈,科技改變世界.
好不容易捱到花車出來,個個都好High,實際上啲花車係冇乜睇頭,多數都只係四四方方一舊磚咁.海洋公園算係好啲,有啲公仔同大家打招呼.唔知幾時隊樂隊係走咗,變咗有正面位,但又好衰地在前面較遠處加咗個欄杆(可能驚啲人整親啲隊伍呱?)咁就好難講霸唔霸正面位好,因為有機會俾欄杆遮住,影唔到腳.
等花車其實係等黐住花車出既遊行隊伍,有某啲隊伍係唔會預演的,一定要花車出佢先出,嗱,全世界都係等呢隊,特別係啲鬼佬,High到吹晒口哨.我本來都想影近啲,但係實在唔夠啲電話伸得咁出,最後只可以係咁.
其實唔一定要外國月亮先圓既,本地都唔錯呀,仲有親切感啦
仲有傳統既舞龍舞獅,個個都想摸吓個龍頭加啲好運.話咁快又來到遊行既尾聲.出奇地我唔係太需要去厠所(可能就快脫水),同埋好肚餓,往年經驗係所有附近既食店都會爆人,老婆已經幫我準備咗三文治,就咁搵個地方立吞咗佢又一餐.
2018年2月21日 星期三
細山走錯路
得一條路照計唔會行錯,就係咁邪,竟然搵唔翻個位.唔通行得未夠高?其實嗰個位係咪完全冇遮冇擋我印象都頗模糊,撞撞吓去咗一條分义路,都OK喎,雖然有小小草阻住,不過日落時間就到,費事去搵,就地影就算數.啲草其實幾阻吓.最終zoom到50mm都避唔晒,唔可以再zoom喇,否則變咗特寫.
之後就係等夜景,普普通通咁啦,其實試咗啲新技巧,不過失敗咗無謂多講.
之後就係轉角度影埋有青馬橋嗰邊.又zoom到50mm.但依然有兩條好長既草遮住,易得爬出小小剪咗佢.最後怕死.事後除草的難度非常高.雖然只係兩條草,但好近既關係化到好大片.我見人地用印章工具慢慢續小搞執得好完美.跟住試咗一輪,實在太煩喇.個景唔值得我咁花時間,求其內容感知刪咗佢就算.唔細心睇都OK啦.


text:
今日行過報紙擋,一眼望過去十份報紙八份嘅頭版都係同相片風波有關,八卦雜誌就大部份都用呢單野做封面.我諗我應該係少數對相片全無興趣嘅人.由相片開始喺網上流傳,到警方高調執法,到網民群起聲討警方高層言論同辦案手法,我都無理過,一直都覺得藝人自拍照外洩係當事人嘅事.
但想講嘅係一個假設:如果大部份香港人對呢一批相嘅反應喺不聞不問,事件就未必會搞到咁滿城風雨,以致對事件完全無興趣知嘅人都被逼接觸相關嘅題材—份份報紙都講,連英文報紙都唔例外.
假設香港人都對事件不聞不問,報章仲會唔會用呢單野做頭條?甚至,會不會報道呢件事?
我唔想知但又被逼要知,點解又唔見有人批評傳媒?
如果話:有點樣嘅讀者,就會出現點樣嘅傳媒.咁點解冇人自律?
人地喺高潮嘅時候影嘅自拍照,睇黎做乜?傳黎做乜?
相片風波,一塌糊塗!
2008 二月 5 by krizcpec
今日行過報紙擋,一眼望過去十份報紙八份嘅頭版都係同相片風波有關,八卦雜誌就大部份都用呢單野做封面.我諗我應該係少數對相片全無興趣嘅人.由相片開始喺網上流傳,到警方高調執法,到網民群起聲討警方高層言論同辦案手法,我都無理過,一直都覺得藝人自拍照外洩係當事人嘅事.


text:
「地圖」
每個人嘅人生都總會有行錯路甚至乎蕩失路嘅時候.人因為生唔係一張地圖,不過有起點同終點,但係我哋唔會有自動導航話俾你聽點樣行,與此同時亦都無地圖同指南針!所以點樣行其實無人話到俾你聽,當然沿途上會遇到好多人同事,有時係指路明燈,有時就令你更加迷失.好多時就算知道方向,只不過條路又未必咁易行,與此同時亦都只可以靠自己嘅能力撐落去.
「人生」
其實蕩失路無嘢驚,最驚嘅係無方向.以前做嘢都會有一個明確嘅目標,知道每一步點樣行,但係今年真係完全蕩失路.兜兜轉轉都仲未搵到出口,有時以為見到曙光,點知又係幻象.真係唔知幾時先至可以走出嚟個迷宮,所以只可以繼續搵出路.時間不饒人,今年仲有幾個月就完結,基本上已經兜圈兜咗近一年,真係要快啲搵到正確嘅方向,離開嚟個鬼地方.
「資源」
係蕩失路嘅時候其實最緊要就係唔好亂,因為自亂陣腳就更加搵唔到出口.而且好多時資源有限,如果唔快啲搵啱方向,總有一日啲資源就會用晒.當然沿途可以搵唔同嘅資源去繼續維持,只係嗰啲資源可以維持到幾耐就真係無人知.出路唔係得一個,如果向好方面諗,或者兜咗去一個比原來仲好嘅地方.大前提就係要係資源耗完之前一定要搵到嚟啲出口,如果唔係真係死咗都無人知
Also published on Medium.


text:
由酒店行去MegaZip ticket counter 好近, 由於屋企人玩過, 佢哋話好好玩, 所以我哋成家捻住一齊玩, 我同大仔一組, 老公同細佬一組, 點知去到counter 時細佬話唔想玩, 想去沙灘.... 最後咪我唔玩同佢行沙灘囉.好彩冇玩乍, 老公話滑落去個吓都會有d驚, 可能會嚇親細佬 ....
玩一次都唔平 (SGD31), 要加多SGD2 搭車上山, 雖然話大仔同老公一組, 但係小朋友都要計一個, 所以係 SGD31x2, 超貴....
老公冇帶相機, 用blackberry 影的
準備好哂
出發, 由山上滑落沙灘
大仔話好刺激, 好想再玩, 但咁貴....有機會下次先啦!!
至於我同細佬就漫步沙灘, 呢個SILOSOS 油緊油, 改日再黎過影相
酒店行落去的bus stop
行咗一陣就返酒店等佢哋返黎
玩完megazip當然要買番張相做紀念
夜晚就出咗去Vivo City搵嘢食, 酒店有free shuttle bus 去Harbourfront, 20分鐘一班, 去到Vivo City首先要去SingTel 買張電話卡, 以方便聯絡, 但係最平剩番SGD18, 已經好過機場的SGD50
Food Court 好多人, 最後搵到間Imperial Restaurant, 原來食藥膳的
起初只有藥膳menu, 睇睇吓先知有普道menu, 新加坡消費真係唔平, 普通一餐都好貴
不過呢間restaurant 有d好得意的手指凳
食飽飽都成10點, 部份屋企人就去搭Monorail, 因佢哋住Movenpick (有corporate rate), 另外d人就去搵的士
一出的士站真係恐怖, 一堆一堆人, 加上一條好長的人龍, 原來一堆一堆個d 係call左的士, 冇call果d就排隊, 攪到的士條龍好長, 由於的士比人call 哂, 我哋又有老又有嫩, 唯有到對面搵"large taxi", 好似一架坐7個人, 最低消費SGD40, 入Sentosa 就SGD50, 我哋話有6大4細, 一架得唔得, 最終都得, 其實分3架的士由Vivo City 入去Shangri-la Rasa 都應該唔洗SGD50, 不過算啦, 唔洗等, 下次都係坐番Shangri-La 的free shuttle bus 喇 (當時大家都非常疲倦, 所以捻住搭的士又快又方便, 可以盡快返酒店訓覺)


text:
香港大學深圳醫院 嘅問題,呢度都曾經做過調查,而最近啲戲好屎嘅盧寵茂又出嚟講嘢,講到 香港大學深圳醫院 好似金礦咁,只不過,講到 香港大學深圳醫院 爭香港大學果盤數,就話匯款啲稅務問題等等,依家解決唔到,所以 香港大學深圳醫院 撥咗成八千幾萬還錢,到依家都仲係未還到.
我可以講,喺支爆在即嘅形勢下, 香港大學深圳醫院 呢筆錢係凍過水,因為呢個等於要流失幾億港紙外匯返香港,你覺得依家香港政府有心會同契丹政府傾呢個問題?依家平民百姓要匯五萬美金都咁多阻滯,更何況 香港大學深圳醫院盤數,講緊以千萬甚至億計.
依家 香港大學深圳醫院 欠款問題其中一個解決辦法,就係香港人用醫療券找 香港大學深圳醫院 嘅診金,唔係香港政府找俾 香港大學深圳醫院 ,而係以港幣直接找俾香港大學本身,咁樣代償資金,都可以繞過稅務問題(當然實際點做要由專業會計師去做),但如果要咁做,咁政府要向公眾交代,咁 香港大學深圳醫院 盤數,就唔可以再好似依家咁,公眾係完全無法透過公開途徑查到.
問題係, 香港大學深圳醫院 係唔係真係願意將盤數攤出嚟俾公眾睇先.我覺得呢筆爛帳,應該無乜機會收得番,最後,係政府不明不白咁,將啲資源送咗去契丹囉.
相關文章


text:
呢次高登仔籌咗十萬銀喺蘋果登廣告,鼓起香港反中國殖民入侵嘅民氣,當所謂知識界要動用陳冠中嚟反對高登仔言論,但都被鬧爆果陣,社運界同知識界俗論黨,呢鋪輸到一仆一碌.
點解社運界輸到一仆一碌,因為你班所謂社運人,所謂知識分子,喺香港孕婦遇到不公果陣,根本無出嚟幫人出頭主持正義,仲話呢班中國人落嚟生仔係人權,平日都唔為黎民百姓主持公道,你依家學人佔據道德高地?收皮喇.孫中山都係靠驅除韃虜,恢復中華呢句口號號召民眾起事,你不如鬧埋孫中山喇笨.
而呢次廣告,可以講係高杉晉作八十四人功山寺奮起,掃平長州藩俗論黨嘅現代版.
一直以嚟,泛民甚至香港社會內部,都好多膠人,對中國嘅入侵採取妥協,甚至好似曾志豪咁,採取任人強姦嘅態度(曾志豪可以列佢做港賊,好少唔係土共嘅友仔獲呢個稱號).呢班友,同當年幕末果陣,主張向幕府妥協嘅俗論黨無分別,一味媾和想保住自已嘅榮華富貴算數,無諗過個社會嘅前途.當然呢班以高層武士為主嘅友仔,係唔知乜叫民間疾苦.
而高登仔好似奇兵隊,當年高杉晉作嘅奇兵隊,打破日本當時兵界只招武士為軍嘅傳統,仿傚中國太平天國起義軍嘅設計,並士農工商一律平等.由於奇兵隊無靚衫著,係「奇怪嘅軍隊」,所以至叫奇兵隊.
但人數少,個presentation唔靚係唔緊要,有新式武器喺手,士氣夠高,八十四條友一樣夠掃到你收檔.當時高杉晉作用漢文寫嘅絕命書(遺書)係咁寫:「國家有難, 胸中有火,只有奮起,雖死也為忠義之鬼,痛快!痛快!」呢班社運膠,知識膠,唔植根本土,當然唔知乜叫國家有難,胸中有火喇.
所以高登仔自已design嘅廣告,一個顏色上嘅trick,玩到成班友對號入座兼中伏兼大輸民意.
不過,班社運膠唔會認自已膠,一如幕府唔認自已膠一樣,否則唔會有戊辰戰爭.所以好戲,仲喺後頭.
後話:啲大中國主義分子接受唔到城邦論,證明呢班友一如高杉晉作對大清帝國班讀書人嘅評價一樣:「口頭盡說聖賢語,終被夷蠻所驅使」呢十四個字,全部可以用番喺啲大中國社運膠身上.
高杉晉作正係當年喺日本提倡城邦論,喺日本中央政府仲喺德川幕府把持果陣,佢提倡大割據,佢喺佢主政長州藩作出現代化改革,佢提嘅口號係「先內治,後攘夷」.內之不治,何以興中華?今日中國搞到咁膠,認真多得班所謂讀書人唔少.港獨台獨,同最終嘅中國民主化係無衝突,得閒多啲參透李登輝嘅新中原理論吧.


text:
聖弗洛朗 必去景點及聖弗洛朗城堡附近酒店推介
聖弗洛朗城堡附近酒店預訂
揭開精選酒店神秘優惠價
這些價格並非人人可得.
聖弗洛朗必去推介 - 聖弗洛朗城堡
想去 聖弗洛朗 自由行?等 Hotels.com 帶你玩盡 聖弗洛朗聖弗洛朗城堡 啦!留意我地文章,話你知去聖弗洛朗 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖弗洛朗聖弗洛朗城堡 附近有咩酒店,等你更加容易計劃行程,慳返酒店來回景點嘅時間.
聖弗洛朗聖弗洛朗城堡 自由行
去得聖弗洛朗聖弗洛朗城堡 自由行最緊要一定係揀啱日子去.一啲熱門景點例如,聖弗洛朗 嘅 聖弗洛朗城堡,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖弗洛朗聖弗洛朗城堡 交通
想去聖弗洛朗城堡 暢順無阻濟,最好就係出發前,睇清楚聖弗洛朗聖弗洛朗城堡 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖弗洛朗聖弗洛朗城堡 必食必買攻略
聖弗洛朗聖弗洛朗城堡一直都係旅遊熱門地點,去到聖弗洛朗聖弗洛朗城堡,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!